
I. Laukiniai vakarai 


„ Pasitieskime abiejų pusrutulių žemėlapį ir pažvelkime į didžiulį 
Siaurės Amerikos plota. Pažiūrėkim į tolimus laukinius vakarus - 
tenai, už Suvienytų Valstijų sienų, ir mūsų akys pamatys kraštą, 
kurio žemės dar nėra palietusi žmogaus ranka, kurios paviršius rodo 
mums tartum pirmąją kūrimo dieną - kur kiekvienas daiktas dar turi 
pirmykštę išvaizdą, paties Kūrėjo atvaizdą. 

Visagalė jo dvasia skraido didžiulių kalnų tyloje, galingų upių 
bangų siautime, jis žiūri į mus pro kelkraščių miškų tankumynus, 
kuriuose po mūsų kojomis šlama storas tūkstantmečių milžinų, 
medžių nukritusių lapų sluoksnis. Jis žavi mus stebuklingu 
įvairiausių gėlių gražumu, jų nepaprastu rūbų margumu ir svaigina 
kvapais, pripildančiais visą apylinkę. 

Mūsų dvasios akyse stoja atmainingų gražiausių vaizdų 
panorama. Stai mes matom didžiulę lygumą, didžiausią plotą, gyvu 
žalsvumu apaugusį. Nuo šiaurės ligi pietų ir nuo rytų ligi vakarų, 
kiek tik akis siekia, matyti prerija, žalia kaip smaragdas, ir lygi, kaip 
užsnūdusio ežero paviršius. Bet baigiasi tyla; vėjas ima supti 
šilkinius žolės stagarus - ir prerija primena galingas vandenyno 
bangas. 

Tai juodžemio prerija, didžiulė, bekraštė ganykla buivolams, 
laukiniams arkliams ir jų prijaukintiems broliams, kuriuos prijaukino 
rusva prerijų indėnų ranka. 

Vaizdas pasikeitė. Dingo tyrų žolė, ir jau matom aplinkui vien tik 

ryškias, gražias gėles, kurių nustebinti, nežinom nė kuo pirma 
gėrėtis: nepaprastu jų gražumu, stebuklingais kvapais ar jų varsų 
turtingumu. Stai geltonos, kaip auksas, stambiažiedės, saulėgrąžų 
galvelės kreipia savo krepšelius į dienos šviesą; tenai supas raudoni 
malvų katiliukai; toliau ryškiu purpuru dega ištisa monardų eilė, už 
kurių spindi sidabriniai kitų augalų lapai, - o visos tos gėlių jūros 
viršuje skraido milijardai vabalų, tarp kurių, tartum saulės 
spinduliai, šen bei ten smarkiai praskrenda mažučiai kolibriai. 

Tai gėlių lyguma - tyrais jaunavedės rūbais, Viešpaties sodas, 
kaip ją vadina paprasti medžiotojai, klajoją su savo kilpomis. 

Vaizdas vėl mainosi. Prerija dingsta, ją pakeičia platus 
pavėsingas šlaitas. Mažos salelės, apaugusios medžiais, išsineria iš 
gėlių jūros pakraščių. Jos sutinkamos vis dažniau ir dažniau, vis 
arčiau viena kitos, kol pagaliau susilieja į vieną tirštą masę; tai - 
amžių miškas. 

Kas žingsnis milžinas medis vis užstoja kelią, apglėbdamas mus 
didžiulėmis šakomis. Baltosios ispaniškos samanos vainikais apipina 
nugriuvusius, pusiau ištrūnijusius stuobrius, kurių drevėse 
apsigyvena laukinės katės ir dygliuočiai. Sventa ramybė dieną 
viešpatauja šioje šventovėje, užtat naktį pakyla triukšmas ir bildesys. 
Laukiniai žvėrys , išeidami naktimis ganytis, apleidžia savo lindynes 
ir pažadina mišką baisia alkanų balsų sutartine, o medžiotojas, 
išgirdęs netoliese grasų riksmą, stipriau suspaudžia rankose šautuvą. 


Bet štai dekoracija vėl persimainė. Nėra daugiau nei žolės, nei 
gėlių, nei miškų - jie užleido savo vietą tamsiam, plikam žemės 
plotui. Mes matom dabar paniurusią negyvą dykumą, karštomis 
smiltimis, uolų griuvėsiais su nuogais stačiais jų kraštais. Cia gali 
augti tik įvairūs kaktusai su jų gižliais, tai apvalainais, tai stiebo 
pavidalo stuobriais ir retos gyvulių rūšys čia šiokio tokio maisto 
susiranda. 

Juo toliau eisim tais saulės išdegintais plotais, tuo nykesnę 
prigimtį, daugiau plyšių, tarpeklių ir uolų pamatysim. 

Bet štai pagaliau praėjom tyrus ir pamatėm ištisą aukštų kalnų 
virtinę. Lipdami nuo kalvos ant kalvos ir nuo kalno ant kalno, matom 
dar daug aukščiau už mus virtinę kalnų viršūnių, apdengtų amžino 
sniego, kuris niekados nenutirpsta. Štai atsiradom aukštoje stačioje 
uoloje, apačioje bedugniai tarpekliai, kuriuose amžina tuštybė - ir, 
pajutę galvą svaigstant, skubiai traukiamės nuo uolos krašto, kad 
nepasiduotumėm užburiančiai bedugnės dvasių jėgai, viliojančiai mus 
apačion. Tai Uolėtieji kalnai, Naujosios Meksikos Kordiljerai. 


Čia gyvena nepaprastai baisi būtybė, pilkasis lokys, čia uolų 
iškyšuliuose galingasis žvėris tykoja prabėgančios pro šalį antilopės, 
o laukinis avinas šokinėja nuo uolos ant uolos, ieškodamas savo 
bailiosios patelės. Anakur, į pušies šaką vanagas valo savo išlenktą 
snapą, - o virš jų visų skraido kilnusis erelis, oro valdovas, ryškiai 
išsiskirdamas dangaus mėlynėje. 

Tokia Laukinių Vakarų panorama; tokia ta šalis, kurioje vyksta 
mūsų aprašomi atsitikimai. 


II. Tyrų pirkliai 


"Naujasis Orleanas, 18... m. balandžio 3 d. 

Brangusai Sen-Vrenai! 

Rekomenduoju tamstai savo jauną bičiulį Henrį Halerą, 
važiuojantį į Sen Lui pasižiūrėti gražių vietų. Pasirūpink tamsta, kad 
jis gerai susitvarkytų, ir padėk jam jo sumanymuose. 

Lui Valtonas. 

Carliui Sen Vrenui, eskvairui, viešbutis "Pantera", Sen Lui". 

Turėdamas tokį trumpą laišką kišenėje, Henris Haleris išlipo Sen 
Lui mieste ir, nieko nelaukdamas, nuvyko į viešbutį "Pantera" , 
atidavė tarnams savo bagažą ir tuoj nuėjo kontoron, norėdamas 
pasimatyti su Sen Vrenu. 

Bet jo nebuvo namie, jis išplaukė Misūrio upe keliomis dienomis 
anksčiau. 

Haleras to nesitikėjo ir nusivylė, bet, sužinojęs, kad Sen Vrenas 
žadėjo po savaitės grįžti, nusiramino. Haleras nutarė palaukti jo 
sugrįžtant ir praleisti kiek galima linksmiau nuobodų laukimo laiką 


5 


vaikščiojant po miestą arba jodinėjant už miesto po tyrus ir kalnus. 

Kartu su Haleru į Sen Lui atvyko ir apsigyveno tame pačiame 
viešbutyje keli džentelmenai - matyt, pažįstami tarp savęs ir bičiuliai. 
Jie visi kartu vaikščiojo miesto gatvėmis, kartu pietavo ir, kaip 
Haleras pastebėjo, reikalavo skaniausio vyno bei brangiausių, kokių 
tiktai galima buvo gauti viešbutyje, cigarų. 

Maža draugija patraukė Halero akis. Jis pastebėjo jų savotišką 
elgesį, jų nevaržomą, laisvą laikyseną ir jaunatvišką linksmumą, kas 
taip skiria vakarų Amerikos augintinius nuo kitų. 

Stebino ir tai, kad jie visi buvo beveik vienodai apsirengę. 
Gražiais juodais drabužiais, sniego baltumo marškiniais ir brilianto 
smeigėmis kaklaraisčiuose, jie atrodė beveik panašūs vienas į kitą. 
Visi jie turėjo ilgus ligi pečių garbiniuotus plaukus, kai kurie buvo 
atlenktomis apykaklėmis, pro kurias matėsi sveiki, įdegę kaklai. 

- Kas tie ponai? - paklausė po kelių dienų per pietus Haleras savo 
kaimyno, rodydamas akimis ta draugiją. 

- Tai tyrų pirkliai. | 

- Tyrų pirkliai? 

- Taip, pirkliai iš Santa Fė. 

- Pirkliai? - pakartojo nustebęs Haleras, nes jo vaizduotėje gražių 
vyrų išvaizda nesiderino su supratimu apie pirklius ir tyrus. 

- Taip, - tarė jo kaimynas, - štai tas stipruolis, gražus vyras, kuris 
sėdi viduryje, tai Bentas, Bilis Bentas, kaip jį vadina. Jo dešinėje - 
jaunasis Siubletas; iš kairės - vienas brolių Soto, o šalia - įžymusis 
Džeris Folgeris. 

- Tai ir yra ta garsioji tyrų pirklių kompanija? 

- Taip, jie plačiai žinomi. 

Sužinojęs tai, Haleras dar rūpestingiau tyrinėjo 
nepažįstamuosius, kurių draugu gal teks ir jam būti. Jis pastebėjo, 
kad ir jie žiūri į jį, ir galima buvo numanyti, jog jie apie jį kalba. 
Netrukus atsiskyrė gražus jaunas vyras ir priėjo prie Halero. 

- Ar ne tamsta klausinėjai Sen Vreno? 

- Taip, aš. 

- Carlio? 

- Taip, jį taip vadina. 

- Aš esu Carlis Sen Vrenas. 

Haleras padavė rekomenduojamąjį laišką, tada šis ištiesė Halerui 
ranką ir tarė: 

- Brangusis bičiuli, kaip gaila, kad neradai manęs. Aš plaukiojau 
Misūrio upe ir tik šįryt grįžau. Seniai atvykai? 

- Siandien septinta diena, kai aš čia. 


- Iš tiesų, man gaila! Tamsta čia nuobodžiavai! Einam, 
supažindinsiu su savo bičiuliais. Bentai, Bili, Džeri! 

Ir, paminėjęs kitų pavardes, pridūrė: 

- Tai mūsų bendro bičiulio Valtono iš Naujojo Orleano pažįstamas. 

Haleras padavė ranką naujiesiems pažįstamiems, jį pakvietė prie 
stalo, ir netrukus visi ėmė gyvai šnekučiuotis. 

Haleras smalsiai klausėsi pasakojimų apie pavojingus nuotykius, 
apie paskutinią kelionę, ir nepaprasta patirtis žmonių, keliavusių ir 
medžiojusių prerijose, žinoma, tik sustiprino jo žavėjimasi tokiu 
gyvenimu. Pagaliau Haleras atvirai pasisakė norįs dalyvauti 
rengiamoje kelionėje ir tikrai jį sujaudino toks džiaugsmas, su kokiu 
jo naujieji bičiuliai priėmė pasisiūlyma. 

Sen Vrenas pasivadino jaunuolį į šalį ir paklausė: 

- Ar man tikrai taip reikia suprasti Valtono laišką, kad tamsta 
nori dalyvauti mūsų sumanytoje kelionėje? Be abejonės, toje kelionėje 
pamatysi gražių vietų. Mes išvažiuojam po savaitės. 

- Mano noras visai rimtas, - atsakė Haleras. - Aš noriu būtinai 
keliauti su jumis, jei tik būsite tokie geri ir nurodysite, ką man reikia 
tai kelionei turėti. 

- Nieko ypatingo! Nusipirk sau arklį. 

- Jau turiu. 

- Paskui šį tą iš prastesnių, bet tvirtų drabužių, šautuvų, porą 
pistoletų... 

- Atsiprašau! Visa tai aš turiu. Dar štai ką norėjau jums pasakyti, 
ponai, - tarė Haleras visiems, kurie tuo metu susirinko apie juodu po 
pietų, - jūs vežiojat prekes į Santa Fė ir parduodami jas uždirbate du 
keturis kartus daugiau. Aš turiu 10 000 dolerių. Kodėl gi man 
nesujungti pramogos su nauda ir nepanaudoti savo pinigų lygiai taip, 
kaip ir jūs? 

- Puiku! Gera mintis! - sušuko kai kurie. 

- Tai jeigu kas nors iš tamstų būtų toks geras, nueitų su manim 
ir nurodytų, kokių prekių Santa Fė reikia, būčiau labai dėkingas už 
tokį patarnavimą. 

Pirkliai nusijuokė ir pasakė visi eisiąa su juo padėti pirkti prekių. 
Visi išėjo gatvėn paskui jį ir Sen Vreną. Ligi vakarienės Haleras 
suskubo beveik visus pinigus paversti į perkelį, kartūną, peilius, 
veidrodžius, žirkles ir kitas Santa Fė prekyvietėj perkamas prekes. 
Jis pasiliko sau tik tiek pinigų, kad Independene, iš kur pirkliai 
turėjo išvažiuoti į prerijas, galėtų nusipirkti mulą bei vežimą ir 
nusisamdyti varovą. 

Po kelių dienų jaunuolis drauge su visais kitais išplaukė Misūrio 


upe aukštyn. Bet praėjo dar beveik visa savaitė, kol jie prisirengė 
kelionėn į Independeną. Kai gurguolė buvo paruošta, ji atrodė taip 
rimtai, kad karingoms indėnų giminėms negalėjo kilti noro ją 
apiplėšti. 

Gurguolę sudarė daugiau kaip šimtas vežimų ir beveik du šimtai 
varovų bei tarnų. Du vežimai buvo prikrauti Halero prekių, jiems 
lydėti Misūrio valstijoje jis pasamdė du tvirtus vyrus. Be to, jis turėjo 
dar tarną, kanadietį Gode, kuris pusę savo gyvenimo praleido tyruose 
ir laikinai, savo reikalais, buvo sustojęs Independene. 


III. "Tyrų šiltinė" 


Kur dingo grakštūs džentelmenai juodais švarkais ir briliantų 
smeigėmis, kokius jis matė "Panteros" viešbutyje? Galima buvo 
pamanyti, kad jie ten ir pasiliko, nes čia tarp keleivių buvo tik vyrai 
medžioklės švarkais ir plačiabrylėmis skrybėlėmis - tikrais prerijų 
gyventojų rūbais. 

Visi, neskiriant nė Halero, buvo apsivilkę išdirbtos elnio odos 
šviesiai geltonais medžioklės švarkais, tamsiomis kelnėmis, ant kojų 
buvo sunkūs batai dideliais vario pentinais. Margi drobiniai 
marškiniai, šilkinis kaklaryšis ir neperšlampama skrybėlė baigė visą 
aprangą; be to, kiekvienas po balnu turėjo dar dvi vilnones antklodes. 

Ginklai beveik visų buvo vienodi. Haleras turėjo du didelius 
revolverius, pririštus prie balno; už diržo dar du mažesnius, o per petį 
kybojo geras šautuvas, kuriuo galima buvo šauti dvidešimt tris 
kartus paeiliui. Be to, jis turėjo platų amerikietišką peilį, kurį buvo 
galima vartoti kaip ginklą ir naudotis valgant; medžioklės krepšys ir 
parako ragas kybojo prie šono. 

Jojamieji gyvuliai buvo įvairūs. Kai kurie jojo mulais, kiti 
mustangais, treti turėjo arabų veislės arklius ilgomis kojomis. 
Harelas iš vieno plantatoriaus Sen Lui buvo pirkęs veislinį arklį, 
juodbėrį juodomis kojomis ir juodu snukiu eržilą, vadinamą Moro 
(mauras, arabas). 

Gražus ir išdidus gyvulys taip patiko kelionės metu Halero 
bendrakeleiviams, kad kai kurie siūlė už jį didelius pinigus; bet 
pinigai jo neviliojo, o arkliu pats buvo labai patenkintas ir kasdien 
vis labiau prie jo prisirišdavo. Haleras dar turėjo labai gražų 
senbernarą šunį, vardu Alpa, kurį jis pirko Sen Lui iš vieno 
emigranto šveicaro paskutinę dieną prieš iškeliaujant. 


Gurguolė jau keliavo beveik dvi savaites, o dar nieko nebuvo 
nutikę. Bet Henriui Halerui buvo įdomios naujos, savotiškos 
aplinkybės. Ilga vežimų eilė vingiavo lyg koks milžiniškas žaltys, tai 
kopdama į kalvas ir gražiai išsiskirdama tamsiai žalsvame fone, tai 
slinkdama gražiais upių kloniais ir mėtydama kilpas, ieškodama 
brastos, kad galėtų persikėlti į kitą pusę, pasikinkius priešakyje 
jaučius. 

Savotiškai gražiai atrodė gurguolė nakiį, kai vežimai būdavo 
ankštai sustumti ir ratu apsupti supančiotų arklių. 

Pakeliui pasitaikydavo elnių ir antilopių. Keletą jų jie nušovė. Bet 
buivolų ganyklų jie dar nepasiekė. Protarpiais turėdavo sustoti, 
užtrukti keletą valandų, kad sutaisytų sulūžusią ašį arba ištrauktų 
nuklimpusį paupyje vežimą. 

Bet gurguolės palydovai lengvai susidorodavo su visais savo 
mažesniais ir didesniais reikalais. Misūriečiai tarnai buvo tvirti 
vyrai, padėdavo vienas kitam, nenusimindami dėl menkų nepriteklių 
ir mokėdami visokiomis aplinkybėmis susitvarkyti. 

Zolė buvo labai gera, ir mulai bei jaučiai ne tik neliesėjo kelionėje, 
bet kasdien tuko. Moro, be žolės, kiekvieną dieną gaudavo dar maisto, 
kurį Haleras vežė viename savo vežime, ir dėl to maistingo priedo 
arklys atrodė labai gražus. 

Prisiartinus prie Arkanzaso, jie pamatė raitus indėnus, kurie 
pasislėpė už krūmų. Tai buvo pavnijų giminė. Kelionės metu netoli 
gurguolės nuolat pasirodydavo didesnės ar mažesnės tų tamsiaveidžių 
karių gaujos. Bet ilgieji baltaveidžių šautuvai vertė juos laikytis 
atsargiai iš tolo. 

Taigi, nors nieko ypatingo ir neatsitiko, kiekviena diena teikdavo 
ką nors nauja; ir pačios kelionės nuotykių ir gamtos reginių. 

Kanadietis Gode, buvęs keleivis, medžiotojas, žvėrių gaudytojas 
ir miškų valkata, kelionės metu pasirodė Halerui labai naudingas 
žmogus. Jis buvo mandagus, ištikimas ir visada geros nuotaikos, tai 
padėdavo greičiau praleisti ilgus vakarus, - Savo ponui jis teikė daug 
reikalingų žinių ir per trumpą laiką padarė iš jo sumaningą prėrijų 
keleivį. Ta Haleras ypač aukštai vertino, nes tai kėlė jo prestižą 
bičiulių akyse. 

Be to, Sen Vrenas, įgijęs Halero pasitikėjimą, jau iš pat pradžių 
savo širdingumu bei draugingumu, visokiais būdais, stengėsi jaunam 
žmogui padaryti kelionę malonesnę. Smarkus jojimas dienomis ir 
nepaprasti pasakojimai, kurių teko jam girdėti prie ugnies, stebino 
Halerą ir žadino jo naujojo gyvenimo romantizmą; jis jau suskubo 
užsikrėsti "tyrų karštine". 


Bendrakeleiviai, juokaudami jam tai priminė, bet tada jis jų 
nesuprato. Tiktai ilgainiui jaunuolis suvokė to posakio prasmę. Tuo 
metu jis visas buvo apimtas tos dvasinės ligos, kuri vis labiau 
reiškėsi. Sieloje nublanko praeities atminimai, dingo buvę norai ir 
pasiryžimai. Širdis tapo abejinga didmiesčių vyliams ir pagundoms, 
atsikratė senų įpročių, tartum to visko ir nebūtų buvę. 

Jo jėgos augo. Vaikinas juto didelį dvasios gyvumą ir norą veikti, 
dar niekad savo gyvenime taip nesijautė. Bet kokia veikla jį tik 
džiugino. Tartum gyviau ir karščiau tekęjo kraujas jo gyslose, tarturn 
visi pojūčiai paaštrėjo, Haleras galėjo nemirksėdamas žiūrėti į saulę. 

Tyrų karštinė! 

Keleivis dar daugelį metų atsimins tą keistą ligą. Ilgai, dar ilgai 
po to, kai jau akys nabematys bekraštės žalios lygumos, jo pirštai vis 
dar gniaušis, lyg norėdami įtempti pavadį, keliaj vis dar stengsis 
spausti arklį ir vis dar kils noras jodinėti be tikslo žaliomis tyrų jūros 
bangomis ... 


IV. Raitas buivolu 


Po dviejų savaičių kelionės gurguolė atsidūrė netoli Arkanzaso, 
kuris yra apie šešias mylias žemiau Plum-Buto, neilgos kalnų 
virtinės. Cia buvo sutarta apsistoti 24 valandoms. Vežimai buvo 
sustatyti taip, kad jie sudarė aptvertą keturkampį plotą, į kurį buvo 
suvaryti nešuliais apkrauti gyvuliai. Raiteliai jau norėjo nubalnoti 
arklius ir mulus, bet staiga prabilo susijaudinęs Sen Vreno balsas. 

- Ziūrėkit, ten prie medvilnių mūsų laukia geras grobis! 

Visi pažvelgė į rodomą vietą ir tikrai pamatė prie kalvos penkias 
kažkokias tamsias figūras... Be abejonės, tai buvo buivolai - pirmieji, 
kuriuos sutiko medžiotojai... Tuoj pasigirdo linksmi šūkavimai ir 
medžiotojų ragų balsai. Visi džiaugėsi būsimuoju grobiu, kepsniu 
vakarienei iš buivolų liežuvių ir mėsos. 

Akimirksniu buvo pabalnoti jojamieji gyvuliai, ir keliolika raitelių 
pasijudino iš vietos. Tarp jų buvo ir Haleras su Sen Vrenu. 

Gurguolė tą dieną buvo netoli nukeliavusi, arkliai nenuvargę, ir 
medžiotojai nušuoliuodavo dvi mylias. Bet čia Haleras ir dar keli 
„naujokai padarė klaidą, jodami pavėjui, tiesiai ant buivolų. Ir, kai jie 
buvo arčiau kaip mylia atstumo nuo gyvulių, vienas buivolas, 
pauostęs orą, juos pajuto, apsisukęs sutrepsėjo ir leidosi bėgti, 
nusivesdamas visus kitus. 

Ka reikėjo daryti? Atsisakyti medžioklės ar, paspaudus 
arklius pentinais, vytis bėgančius gyvulius? Medžiotojai nutarė vytis 
ir pasileido šuoliais. Bet netrukus jie atsirado prieš 6 pėdų aukščio 
pylimą, kuris stačia siena skyrė kiek aukščiau plytinčią lygumą. 

Ta netikėta kliūtis privertė medžiotojus sustoti. Kai kurie, 
nepasisekimo suerzinti, pasuko arklius ir nujojo atgal, bet Haleras, 
Sen Vrenas, kanadietis Gode ir dar trys vyrai, kurie turėjo geresnius 
arklius, nepanoro taip pigiai atsisakyti grobio, todėl nutarė užkopti 
į viršų ir paspaudė arklius. 

Užkopus į viršų, jiems teko dar penkias mylias prajoti greita 
zovada, kol vienas iš gyvulių atsidūrė per šūvio tolumą nuo jų. Tai 
buvo jauna karvutė. Haleras, gerokai aplenkęs kitus, paleido 
pavadžius arkliui ant kaklo , pakėlė šautuvą, prisitaikė, iššovė ir, 
dūmams išsisklaidžius, ant žemės gulėjo gyvulys, kuriam kulka buvo 
pataikiusi į galvą šalia ausies. 

Kadangi mėsos galėjo užtekti visiems, medžiotojai nutarė nesivyti 
kitų gyvulių ir ėmė lupti odą. 

Įgudusios rankos greit atliko tą darbą ir supjaustė mėsą. 
Medžiotojai, pabaigę darbą, ėmė spėlioti, ar toli nujojo nuo stovyklos. 

- Bus geros aštuonios mylios, - tarė Sen Vrenas, - o rytoj vėl 
čionai; mes patekom prie paties kelio (jis parodė vėžes, kuriomis 
neseniai buvo pravažiavusi gurguolė). - Tai iš viso bus šešiolika 
mylių. O ką, jei mes negrįžtumėm, o pasiliktumėm čia? Vandens ir 
žolės turim pakankamai, dar sultinga buivolo mėsa, o upelio 
krantuose užtektinai rasim žabų ugniai sukurti. Turime su savim 
antklodes, tai ko gi mums daugiau reikia? 

- Aš sutinku likti čia, - tarė Haleras. 

- Ir mes! - sušuko kiti. 

Medžiotojai nusiėmė nereikalingą naštą, nubalnojo arklius ir 
supančioję paleido juos ganytis prerijoje. Ankščiau minėtas labai tyro 
vandens upelis tekėjo į pietus nuo Arkanzaso; jo pakrantėje, 
pakalnėje, medžiotojai pasirinko vietą stovyklai. 

Netrukus sultinga buivolo mėsa ėmė čirškėti ant iešmų. 
Medžiotojai pavalgė, atsigėrė iš kelionės butelių, užsirūkė pypkes ir, 
patogiau įsitaisę, ėmė pasakoti vienas kitam įvairius atsitikimus. 

Ugnis geso pelenuose, ir visi pasirengė miegoti. Buvo sutarta, 
kuris naktį budės, ir pirmiausia teko vienam iš medžiotojų - Gibetui, 
žinomam snaudaliui. Bet pirmąją nakties pusę tai nebuvo pavojinga, 
nes indėnai paprastai užpuola prieš auštant. Visi kiti įsisiautė į 
antklodes, po galvomis pasidėjo balnus ir netrukus sumigo. 

Vienas Haleras negreit užmigo. Prieš sutemstant, jis pamatė ant 

upelio kranto labai gražią vietą, maždaug už penkiasdešimt žingsnių 
nuo ten, kur buvo įsitaisę jo bičiuliai, ir panoro atsigulti ten. Tad 
pasiėmęs šautuvą bei antklodę, šūktelėjo Gibetui, užlipusiam ant 
uolos, kad jį pažadintų, jei kas atsitiktų, ir įsitaisė pasirinktoje 
vietoje. 

Atsigulęs į minkštą žolę, šviesios mėnulio nakties dengiamas, 
praėjus kelioms minutėms užsnūdo. Nepraėjo nė penkiolikos minučių, 
kai budrų jo snaudulį, sudrumstė kažkoks keistas triukšmas, panašus 
į tolimą griausmą ar krioklio ošimą. Tartum žemė ėmė virpėti. 

- Bus audra, - sumurmėjo, dar ne visai prasiblaivęs, - ir labai 
gerai, pravalys orą, tai ir kelionė rytoj bus malonesnė. 

Nusižiovavo, ir lygus alsavimas rodė, kad jis vėl užmigo. 

Bet ramybė neilgai truko. Pasigirdo toks triukšmas, kuris būtų 
net numirusį prižadinęs. Haleras greitai pašoko ir sumišęs ėmė 
svarstyti, ką gali reikšti tas triukšmas, panašus į griaustinį, tik ne 
aukštai, o čia žemai, koksai gali kilti nuo tūkstančio kojų trypimo ir 
šimto tūkstančių buHų baubimo ir nuo kurio net žemė gali drebėti. 

Ta pačią akimirka jis išgirdo savo bičiulių šauksmus, o tarp jų 
išskyrė mirtinai nusigandusius Sen Vreno ir Gode balsus. 

- Ei, kur esi, Halerai! Pasisaugok buivolų! 


Haleras pamatė, kad jie renka arklius ir skubiai veda juos į 
paupį..Ir dar kokį šimtą žingsnių upe - matyt, norėdami surasti dar 
patogesnę nriedangą. Jis tuoj sugriebė šautuvą ir antklodę, 

norėdamas prisidėti prie jų. Bet dar gerai nesuprato viso pavojaus. 

Staiga, kažkas didelis, juodas, baisus atsistojo tarp jo ir bičiulių. 

Jis pamatė baisų reginį. Toli vakaruose, kiek tik akis galėjo 
siekti, visa prerija sujudėjo. Ten liejosi bangos, tartum lygumą būtų 
užpylusi ugnikalnio lava. O toje judrioje masėje spindėjo tūkstančiai 
žibančių taškelių, tartum ugnies kibirkštys. 

Akimirka Halerui pasirodė, kad jis sapnuoja. Bet tas reginys 
nebuvo sapnas.ir laikyti jį šmėkla negalėjo. Be to jis girdėjo buvusių 
visai netoli, tik neįveikiamos kliūties nuo jo atskirtų bičiulių 
šauksmus. Už tos juodosios bangos jaunuolis matė piestu stojančius 
arklius, girdėjo nusigandusio savo šuns lojimą ir arklių žvengimą. 
Kai nuo jo ligi atūžiančios bangos buvo ne daugiau kaip 50 žingsnių, 
jis pastebėjo gauruotus buivolų karčius, jų liepsnojančias akis. 

- Viešpatie, jie bėga tiesiai į mano pusę! - sušuko jis persigandęs. 
- Jie sutryps mane! 

Bėgti per vėlu, o ir nebuvo kur. Haleras instinktyviai pakėlė 
šautuvą ir šovė į priešakyje bėgantį buivolą. Ar pataikė - to jis 
nematė. Tik pajuto, kad jo veidas aptaškytas upės vandeniu. Vienas 
didžiulis buivolas, kiek atsiskyręs nuo bandos, įnirtęs puolė į kalvą, 
prie kurios jis stovėjo... Akimirka - ir jis jau lėkė oru, buivolo ragų 
išmestas aukštyn. 

Jis lėkė atgal. Nukrito ant kažkokios judrios masės ir pajuto aštrų 
sopėjimą šonkauliuose. Kritimas, laimei, neapsvaigino ir jis greitai 
pasijuto gulįs skersai kelių buivolų nugarų, kurie veržėsi pirmyn, 
nepaprastos naštos išgasdinti, norėdami prasiskverbti į pirmąsias 
eiles. 

Nors ir baisi buvo padėtis, Haleras nesumišo. Gulėdamas krūtine 
ant buivolų ir įsikabinęs į ilgus vieno iš jų karčius, nors jo kojos 
maskatavo ant kito nugaros, jaunuolis suvokė, kad gyvulys prasiveržė 
pirmyn. Sukaupęs visas jėgas, Haleras patraukė kojas ir pasijuto 
besėdįs raitas ant buivolo nugaros, stipriai apsikabinęs rankomis jo 
sprandą. 

Buivolas, dabar savo naštos dar labiau išgąsdintas, matyt 
pamanė, kad ant jo užšokusi pantera ir iš visų jėgų pasileidęs pirmyn 
netrukus aplenkė visą bandą. Halerui reikėjo, kad gyvulys justų 
pavojų, nes kitaip sustos, ir banda pasivijusi jį subadys. 

Todėl kairiąja ranka jis išsitraukė peilį ir badė gyvulį, kai tik jam 
atrodė, kad tas nori iš nuovargio sustoti. Kiekvieną kartą įdūrus, 
gyvulys baubė iš įniršio bei skausmo ir bėgo dar greičiau. 

Bet pavojus vis dar buvo labai didelis. Banda, visa mylia 
atsilikusi, vis dar jį sekė. Jeigu buivolas sustotų, jam būtų galas. Bet 

kaip tik ta pačią akimirką jis išvydo išsigelbėjimą. 

Buivolas bėgo kaip tik tuo keliu, kur buvo minėti Plum-Buto 
kalnai. Nuo tos vietos, kur nakvojo medžiotojai, ligi kalnų buvo 
mažiau negu trys mylios. 

Už kelių šimtų žingsnių nuo kalnų viršūnių matėsi aukštokas 
kalnas, ir buivolas, Halero laimei, pasuko per penkiasdešimt žingsnių 
nuo jo. Tokios geros progos negalima buvo praleisti. Dabar Halerui 
kilo mintis užmušti gyvulį, o tai buvo nesunku, bet pagalvojęs jis 
nutarė padaryti kitaip; paleido gyvulio karčius, nuslinko nuo jo pro 
užpakalį ir pasileido kiek galėdamas bėgti į kalną. Įtempęs visas savo 
jėgas, įkopė kalnan, atsisėdo ant uolos iškyšulio ir pažvelgė į preriją. 

Mėnulis vis dar aiškiai švietė. Halero "arklys" dar šuoliavo, 
tarytum jį būtų vijusi vilkų gauja, bet, pasijutęs laisvas, pakeitė 
kryptį ir nubėgo atgal į bandą. Haleras matė, kaip jis prisidėjo prie 
savųjų ir drauge su visais nubėgo toliau. 

Iš pradžių Haleras nesuprato tos keistos taktikos ir tik vėliau 
suvokė, koks protingas gyvulys. Jeigu jis būtų likęs toje vietoje, kur 
nuo jo nušoko nelauktasis raitelis, tai pirmosios buivolų eilės būtų 
palaikiusios jį svetimu ir tikriausiai būtų subadžiusios ir sutrypusios. 

Geras dvi valandas išsėdėjo Haleras ant uolos, žiūrėdamas į 
bėgančią pro jį juodą masę, kuri susidūrusi su kalnu, išsiskyrė į dvi 
dalis ir bėgo toliau abiem kalno pusėmis. Halerui pasirodė, kad iš 
kairės pusės kažkas kelis kartus šviesiai ir greitai sužaibavo ir 
pasigirdo tartum šūviai. Bet vaikinas nebuvo visai tuo tikras. 

Jis jautėsi tarytum tamsios žvilgančios jūros saloje. Vieną 
sekundę pasirodė, kad sala kiek pasislinko pirmyn, 0 buivolai sustojo 
- galva ėmė suktis ir jis greitai pašoko, norėdamas nusikratyti to 
keisto jausmo. Bet tą pačią akimirką, tyliai sudejavęs, susiėmė ranka 
dešinįjį šoną ir tuoj atsisėdo ant uolos. 

Tiktai dabar, kai atslūgo nepaprasta nervų įtampa, vaikinas 
prisiminė tą aštrų skausmą, kurį pajuto nukritęs ant buivolų nugarų. 
Jam pašokus, skausmas pasikartojo ir pasidarė opesnis. Nervingai 
ėmė sagstyti švarką, skubėdamas ištirti žaizdą; bet kiek jis čiupinėjo 
skaudamą vietą, kraujo niekur nesurado. Tačiau netoli žemutinių 
šonkaulių užčiuopė didelį sutinimą, kurį nuo mažiausio palietimo 
skaudėjo. Matyt, bekrisdamas susilaužė šonkaulį arba skaudžiai 
susitrenkė. 

Jaunuolis antrą kartą pamėgino atsikelti, bet daug atsargiau, ir 
tai jam pavyko. Pamėgino pavaikščioti uolos iškyšuliu, - pavyko ir tai. 
Tuo tarpu jau beveik visa banda prabėgo, pagaliau praėjo ir 
paskutiniai buivolai. Haleras sumanė repečkomis nulipti nuo kalno 

ir, pasijutęs pakalnėje, nuėjo į pietus, kur turėjo būti jo draugai. 
Neilgai teko jam eiti. 

Vaikinas palaukė, kol pro jį prabėgo gauja kažkokių baltų žvėrių, 
panašių į avis (tai buvo vilkai, kurie sekė buivolų bandą). Emė eiti 
tolyn - ir pagaliau išgirdo balsus, o netrukus pamatė ir raitelius, 
jojusius lyguma. 

- Hola! - šūktelėjo jis. 

Saukiami atsiliepė, ir vienas raitelis pasuko prie jo. 

- Juk tai Haleras! - sušuko jis neapsakomai nustebęs, 
pasilenkdamas balne, kad geriau galėtų įžiūrėti. - Ar tamsta čia pats, 
ar tik tavo šmėkla? Kaip mane gyvą matot, tai Haleras - sveikas ir 
gyvas! 

- Beveik taip, jeigu nebūtų užgautas šonkaulis. 

- Esi sužeistas? Reikia pažiūrėti. 

Sen Vrenas greitai nušoko žemėn, atsagstė Halero švarką ir ėmė 
jį tyrinėti. 

- Nieko pavojingo, - pagaliau tarė jis, apčiupinėjęs kiekvieną 
šonkaulį. - Nė vienas kaulas nesulaužytas. Tiktai smarkiai sumušta, 
bet tai greit praeis nuo kompresų ir poilsio vežime, per dvi tris 
dienas. Dar laimingai išlikai, - tarė jis užjaučiamai, nusirišdamas 
juostą ir vyniodamas ja Halero sutinusią vietą. - Bet sakyk, kas su 
tavimi atsitiko? Iš kur atsiradai - iš debesų, iš dangaus? Iš kur? 

To paties klausinėjo prijoję ir visi kiti; jie taip karštai spaudė 
Halerui ranką, tartum ištisus metus būtų nesimatę. 

Labiausiai nusiminęs buvo kanadietis Gode. 

- Monsieur buvo užkluptas! - zurzėjo jis tarsi sau, purtydamas 
galvą. - Visas buivolų milijonas užklupo - ir išliko gyvas! Stebuklas, 
po šimts velnių! 

- Mes jojom ieškoti pono lavono, arba, teisingiau tarus, pono 
likučių, - tarė Sen Vrenas, - nes matėme, kaip gyvuliai išmetė tamstą 
į ora ir kaip nukritai tirščiausion vieton, į bandos vidurį. Zinoma, nė 
nemanėm pamatysią tave gyvą. Bet papasakok, meldžiamasis, kaip 
išsigelbėjai? 

Haleras papasakojo nustebusiems draugams savo nuotykį. 

- Nesuprantama, prisiekiu! - sušuko -Gode. - Na, laimė to 
snaudalio, kad gyvas išlikai! - pridūrė jis grasinančiu tonu. 

Sis kanadiečio šauksmas buvo taikomas Gibetui, kuris nepasakė 
bičiuliams, kur yra Haleras ir tuo pablogino padėtį. 

Nuo tos dienos medžiotojai jau nebelaikė Halero naujoku, o 
priskyrė jį prie sumaniųjų. 

Medžiotojai turėjo gražaus darbo: įvairiose vietose gulėjo keliolika 

nušautų buivolų. Buvo surastas įmintas žemėn Halero šautuvas ir 
antklodė. Haleras išgėrė kelis gurkšnius stiprinančio gėrimo iš Sen 
Vreno butelio. Visi sugrįžo į senąją savo stovyklą, paskyrė naują daug 
budresnę sargybą ir pramiegojo naktį be jokių kliūčių. 

Kai rytas balzgana šviesa nuklojo bekraštę lygumą, dangus ėmė 
rausti, ir netrukus iš už horizonto pakilo saulė. Medžiotojai jau 
rengėsi pusryčiauti, tik laukė gurguolės, kuri atvyko po valandos. 

Salta naktis pakenkė Halerui. Jis buvo išblyškęs ir turėjo 
pakilusia temperatūrą. Bičiuliai rūpestingai paguldė jį į vežimą, 
pataisę minkštą guolį. Bet Sen Vreno spėjimas pasitvirtino: 
sumušimas buvo nepavojingas. Po kelių dienų ramybės ir nuo kai 
kurių žolių vartojimo, kurios yra žinomos prerijų gyventojams, 
sutinimas beveik visai praėjo. Haleras būtų galėjęs greitai pamiršti 
savo nuotykį, jeigu nebūtų nekantravęs dėl Gode ir Sen Vreno 
įsakmių patarimų, pasilsėti ramiai vežime bent savaitę. 

Jau ketvirtą dieną tasai nieko neveikimas pasirodė Halerui 
nepakenčiamas. Vaikinas tvirtino jaučiasis visai sveikas, temperatūra 
normali, ir kitą rytą, pasibalnojęs arklį, iau jojo raitas. Visa tai gal 
ir nebūtų atsiliepę jo sveikatai, jei likimas nebūtų pasiuntęs jam 
nuotykio. 

Ta dieną buvo nutarta, jog pirkliai nujos pirmyn, kad atvykę į 
Santa Fė dviem dienom anksčiau už gurguolę paruoštų viską 
sutikimui, t. y. pakalbėtų su tos provincijos gubernatorium, blogų 
norų žmogum, be kurio leidimo svetimšaliai negalėjo pereiti sienos. 

Nepaisydamas bičiulių prašymų bei įkalbinėjimų dar palūkėti, 
Haleras būtinai norėjo prisidėti prie jų ir pagaliau nujojo su kitais į 
Simarono kelią. 


V. Antilopių medžioklė 


Jų kelias ėjo plikais tyrlaukiais be žvėrių ir visai be vandens 
beveik šimtą mylių. Buivolų visai nebuvo matyti ir tik retkarčiais 
pasitaikydavo briedžių. Keleiviai turėjo tenkintis vien džiovinta mėsa. 
Tai buvo vadinamieji Pelynų tyrai . Retkarčiais prabėgdavo antilopė 
bet tai labai baikštus gyvulys, kuris neprisileidžia žmogaus per šūvio 
atstumą. 

Bejojant trečią dieną, Halerui pasirodė, kad visai arti sumirgėjo 
raguota antilopės galva. Bičiuliai nebuvo tikri, ar jis neklydo, ir 
nepanowo ješi-. drauge su juo ieškoti, todėl jis vienas pasuko iš kelio. 

Gode sulaikė Halero šunį, kurio jis nenorėjo imtis su savim, kad šuo 
nepabaidytų antilopės. Moro huvo stiprus, greitas, ir Haleras manė - 
jeigu ir nepavyks jo sumanymas, jis pasivys savo bičiulius. 

Vingiuota Simaronų kalnų eilė atrodė gana keistai: jie tęsėsi 
skersai lygumos iš rytų į vakarus. Viršukalnės buvo apaugusios 
kaktusais, prie kurių prijojo Haleras. 

Jaunuolis nulipo nuo arklio, nusivedė jį aukštyn ir pririšo prie 
kaktuso. Kadangi Moro buvo labai paklusnus, tai didesnio atsargumo 
nereikėjo. Paskui jis atsargiai nusėlino į tą vietą, kur, kaip jam rodės, 
buvo pasislėpusi antilopė. 

Haleras pamatė, kad ten ne viena, bet dvi gražuolės antilopės, 
tačiau jos buvo per toli, kad būtų galima šauti. Jos stovėjo ant plikos 
ir lygios uolos; arti jų nebuvo nė vieno krūmo, už kurio Haleras būtų 
galėjęs pasislėpti. 

Ka daryti? Keletą minučių Haleras stengėsi prisiminti, kaip 
tokiais atvejais elgiasi antilopių medžiotojai. Gal pamėgdžioti tų 
gyvulių bliovimą? Pamojuoti nosine? O gal suvilioti jas patiesus 
raudoną antklodę? 

Vaikinas nutarė imtis šios paskutinės priemonės ir pasuko atgal 
antklodės pasiimti, bet staiga pamatė molio spalvos liniją, kuri ėjo 
skersai tyrlaukio anapus antilopių. Tai galėjo būti buivolų takas arba 
kokios nors upės vaga, - bet vis dėlto tai buvo toji priedanga, kokios 
jam reikėjo, tuo labiau, kad nuo ten ligi antilopių buvo ne daugiau 
kaip šimtas žingsnių, o jos vis dar artinosi prie tos linijos. 

Haleras išėjo iš tankumyno ir nubėgo uolos krantu ligi vietos, kur 
kalnas leidos nuolaidžiai į klonį. Čia jis nustebęs pamatė upę, kurios 
tyras ir skaidrus vanduo bėgo smėlingu bei kalkiuotu dugnu. 

Krantai buvo žemi, ne aukščiau kaip trys pėdos nuo vandens 
paviršiaus, išskyrus tą vietą, į kurią rėmėsi kalnų virtinė. Cia 
krantas buvo aukštesnis. Nuo jo nulipo Haleras ir nubrido upės vaga 
prieš vandenį. Taip eiti labai sunku. Upės dugnas buvo labai 
minkštas ir klampus. Reikėjo būti labai atsargiam, kad nepasibaidytų 
antilopės. Bet Haleras labai norėjo patiekti vakarienei mėsos, ir jis 
įtempė visas savo jėgas. Tiesa, ėmė sopėti sumuštąjį šoną, - bet ar tai 
bėda! Ne toks jau tolimas kelias. 

Pagaliau Haleras atdūrė ties pelynų krūmais, kurie augo ant 
kranto. Cia, jo manymu, turėjo būti patogiausia vieta. Išsitiesęs ir 
pažvelgęs pro krūmus pamatė, kad nesuklydo: gyvuliai buvo taip arti, 
jog galima ir pataikyti. 

Paėmęs šautuvą ir prisitaikinęs, jis šovė ir pamatė, kad ožys 
aukštai pašokęs pargriuvo, o ožka pabėgo. 

Haleras norėjo bėgti į ta vietą, kur buvo jo grobis, bet staiga 
nustebęs pajuto, kad negali ištraukti kojų, tartum jos būtų 
nuklimpusios ar kas jas nutvėręs laikytų. Jaunuolis dar kartą 
pamėgino žengti, dar kartą smarkiai trūktelėjo koją, bet taip 
nevykusiai, kad neteko pusiausvyros ir aukštielninkas pargriuvo į 
vandenį. 

Didelėmis pastangomis jis vis dėlto atsistojo, bet tuoj vėl pajuto, 
kad kojos prilipo prie žemės. Buvo viskas veltui, - kojų niekaip 
negalėjo ištraukti; be to, dar pajuto, kad jis grimstąs vis gilyn... 
Tiktai dabar Haleras suprato savo baisią padėtį: jis nuklimpo 
klampiose smiltyse! 

Smulkusis smėlis jau siekė batų aulų viršų, taip kietai 
spausdamas kojas, kad nė negalima buvo tikėtis ištraukti iš batų, - 
ir jis juto grimstąs vis giliau, iš lengvo, bet nuolatos, tartum kokia 
požemių piktoji galybė primygtinai traukė savo auką. 

Baisiai nusigandęs, ėmė garsiai šauktis pagalbos, bet iš kur galėjo 
toji pagalba ateiti? Apylinkėje nebuvo nė gyvos dvasios, - galbūt nė 
vieno gyvo sutvėrimo, išskyrus jo pririštąjį arklį. Jo žvengimas 
skambėjo, lyg koks pasityčiojimas iš savo pono. 

Haleras kiek galėjo lenkėsi pirmyn, ir lyg pamišęs, ėmė smarkiai 
kasti smėlį nuo kojų, bet jis nužarstė jį tik nuo paviršiaus, ir maža 
duobutė, kokią jam pasisekdavo iškasti, tuoj vėl užslinkdavo. 

Staiga jam sušvito mintis. Jeigu pasisektų padėti skersai šautuvą, 
tai gal būtų galima į jį atsiremti. Ėmė dairytis, ieškodamas šautuvo, 
bet jo niekur nebuvo matyti. Klampusis smėlis jau buvo jį įtraukęs! 

Paskutinė vaikino viltis dingo tuo pačiu metu, kai sušvito, - ir 
dingus jai, reikėjo atsisakyti vilties išsigelbėti: Halerui nieko daugiau 
neatėjo į galvą. Jį apėmė kažkokia apatija. Reikėjo sukaupti visas 
dvasios jėgas kovai su tokiu sustingimu, kad būtų galima drąsiai 
pažvelgti mirčiai į akis. 

Stovėdamas išsitiesęs, jis dairėsi po bekraštę preriją, tai keldavo 
akis į dausas, o sieloje vienas po kito reiškėsi tai malda, tai atgaila. 

Saulė skleidė savo spindulius ant nelaimingo žmogaus, tartum 
norėdama paguosti nuliūdusią širdį ar įkvėpti drasos... Taip be 
skundo laukdamas galo, nugrimzdęs beveik ligi juostos, vėl išgirdo 
pažįstamą balsą, kuris tuoj prablaivė jaunuolio mintis ir suteikė 
naują viltį. Tai žvengė arklys... Jo arklys! Visagalis Viešpatie! Galbūt 
per arklį paskutinį akies mirksnį pasiųsi jam išsigelbėjimą... 

Negaišdamas nė trupučio, Haleras ėmė visu balsu šaukti arklį 
vardu. Vaikinas žinojo, kad jo kviečiamas arklys tikrai atbėgs, jei tik 
išgirs, nes jis buvo visai nestipriai pririštas ir, jei trūktels, kaktusas 

turės pasiduoti arklio jėgai. 

Truputį palaukęs, Haleras ėmė vėl šaukti Moro žinomais žodžiais, 
paskui nutilo ir klausėsi smarkiai plakančia širdim. Keletą sekundžių 
buvo tylu. Paskui pasigirdo triukšmas, tartum arklys norėjo 
išsilaisvinti; pagaliau aiškiai išgirdo greitą ir ritmingą šnopavimą. 

Vis arčiau ir aiškiau girdėjosi arklio risčia, kol jis pribėgo prie 
kranto, kur stovėjo pavojuje šeimininkas. Cia jis sustojo, papurtė 
karčius ir garsiai sužvengė, matyt nesuprasdamas, kodėl šeimininkas 
neprieina ir ėmė nervingai uostinėti, kraipydamas snukį į visas 
puses. Haleras, gerai žinodamas visus to nepaprasto žirgo įpročius, 
ištiesė į jį rankas, šaukdamas visokiais maloniais žodžiais. 

Pagaliau arklys pažvelgė žemyn, pamatė savo šeimininką ir vienu 
šuoliu nušoko į upę. Akimirksnis - ir pavadžiai Halero rankose. 

Negalima buvo gaišti nė sekundės - jis ligi krūtinės nugrimzdęs 
smėlyje, pažastys jau siekė vandenį. Greitai nutvėręs kybantį prie 
balno diržą ir patraukęs jį, kad įsitikintų, ar stipriai laikosi, Haleras, 
kaip galėdamas ir mokėdamas, padarė kilpą, įkišo galvą ir 
nusmaukęs kilpą po pažastimis. 

Kol vaikinas visa tai darė, žirgas stovėjo ramiai, tarsi 
suprasdamas, ko iš jo reikalaujama. Arklys, matyt, gerai išmanė 
vietos sąlygas, nes visą laiką, kol Haleras buvo užimtas, jis trypė 
kojomis, kad nenugrimztų. 

Viskas buvo parengta, ir Haleras davė ženklą arkliui bėgti, pats 
būdamas labai išsigandęs. Išmintingasis gyvulys, tarsi gerai 
suprasdamas savo šeimininko padėtį, iš karto nebėgo - nes būtų 
išsukęs Halerui rankas, - jis pamažu patraukė ir iš lėto ėmė tempti. 
Diržas smarkiai įsitempė, Haleras pajuto, kad jo kūnas pasijudino, 
dar akimirksnis - ir jis labai nudžiugo, nes arklys ištraukė jį iš 
smėlio. 

Bet Halero džiaugsmą nuslopino skausmas. Tiesa, jis prislinko 
prie arklio, ir dėkodamas apkabino jo kaklą, nepaprastai įtempęs 
jėgas net į balną įsirito, bet čia jo stiprybė išseko. Metęs šautuvą ir 
batus, atsisakęs net medžioklės grobio, jaunuolis tik vieno norėjo 
dabar - bėgti kuo greičiausiai iš tos vietos. Įsitvėręs abiem rankom 
balno, sukaupęs paskutines jėgas, pasuko arklį ir pamažu jojo į 
sutartą vietą, kur pagaliau ir atvyko, kamuojamas didelio skausmo 
šone. 

VI. Vienų vienas 


Paskutinis atsitikimas baigėsi Halerui labai blogai. Iš ryto jis 
pabudo pakilusia temperatūra. Sumuštas šonas nuo tempimo, kuriuo 
jis išsivadavo iš smėlio kapo, smarkiai skaudėjo, o sutinimas taip 
pavojingai atrodė, kad jo bičiuliai nusigando. Svarbiausia buvo tai, 
kad Haleras bent kelias savaites nebegalės jodinėti. 

Sen Vrenas darė savo ligoniui bičiuliui visa, ką tik išmanė: 
mazgojo žaizdas, raišiojo jas, guodė jį. Bet kelionės į Santa Fė vis 
dėlto negalima buvo atidėti, reikėjo pasirūpinti, kad gurguolė laisvai 
įvažiuotų, o Haleras visiškai negalėjo joti. Nieko kita negalima buvo 
sugalvoti, kaip tik palikti ligonį šioje laikinoje stovykloje dviejų 
žmonių priežiūroje, kol su gurguole atvyks jo vežimai. 

Po dviejų dienų atvažiavo gurguolė; ligonį paguldė į parengtą su 
visais patogumais vežimą ir po savaitės kelionės Rio-del-Norte upės 
kloniais, bičiuliai širdingai jį sveikino garsiajame Santa Fė, Naujosios 
Meksikos sostinėje. Cia jis buvo pavestas sumanaus chirurgo globai, 
kuris liepė ramiai gulėti, ir įtikino visus, kad po dviejų savaičių 
Haleras bus visai sveikas. 

Bet Halerui likimas lėmė, kad nevykusi antilopių medžioklė tuo 
nesibaigė, o ruošė jam dar daug nuotykių bei skausmų. 

Pirmoji nemaloniai jį nuteikusi žinia - gydytojo reikalavimas 
ramiai ilsėtis. Gurguolė vežė labai daug prekių ir negalėjo tenkintis 
Santa Fė prekyviete, taigi po trijų dienų turėjo vykti dar toliau į 
Ciguaguą, Rio-del-Norte kloniais. 

Gydytojo įsakymų nesilaikymas buvo pavojingas sveikatai, todėl 
lydėti gurguolės Haleras negalėjo. Reikėjo pasilikti Santa Fė su 
ištikimuoju kanadiečiu Gode, nors visi bičiuliai labai to gailėjosi. 
Haleras labai nenorėjo skirtis su visados linksmu ir gyvu Sen Vrenu, 
kuris taip gerai mokėjo jį raminti nelaimės dienomis. Kaip tikras 
bičiulis, Sen Vrenas prižadėjo pasirūpinti jo prekėmis ir parduoti jas 
Ciguaguoje. 

- Nesisielok, gerasis bičiuli, - kalbėjo atsisveikindamas Sen 
Vrenas, - mes greitai sutvarkysim tenai savo reikalus ir tuoj grįšim. 
Savo prekes pavesk man. Aš atvesiu tamstai mulą Meksikos doleriais 
nešiną. Lik sveikas ir tesaugo tave Visagalis! 

Kadangi gydytojas leido jam sėdėti, atsirėmus pagalvių, po 
pusvalandžio Haleras pro langą pamatė baltus vežimų uždangalus ir 
sėdančius ant arklių pirklius. Jis girdėjo varovų botagų pliaukšėjimus 
ir garsius jų šūkavimus. Sunkios vienatvės kamuojamas Haleras 

susmuko ant pagalvių. 

Ejo ilgos, nuobodžios dienos, kurių nė rūpestingas Gode 
širdingumas negalėjo paįvairinti, juo labiau, kad jo gyvasis ūpas 
neišliko sveikas tame barbarų mieste. 

Bet praėjo sunkiausios dienos. Gydytojas leido jam iš pradžių 
atsikelti iš lovos, paskui vaikštinėti gatvėmis, - kas labai mažai teikė 
smagumo: tokie nešvarūs buvo gyventojai ir net gatvės. Pagaliau 
buvo leista jam pratintis iš lėto prie balno, ir vaikinas kasdien 
jodinėjo savo Moro, kasdien nujodamas vis toliau ir toliau. 

Taip praėjo dvi savaitės. Vieną rytą, pabudęs ir pasijutęs visai 
sveikas, Haleras tarė Gode: 

- Aš nepakęsiu ilgiau tokio gyvenimo, Gode! 

- Ach, monsieur, nuobodulys iš tiesų nepakenčiamas! - gyvai 
sušuko Gode. 

- Reikia tam padaryti galą! 

- Bet kaip? Ką gali padaryti? 

- Išjosim iš to prakeikto miesto - ir jau rytoj! 

- Ar pakankamai sustiprėjai tokiai ilgai kelionei arkliais? 

- Dėl visa ko noriu pamėginti. Juk ir gydytojas nenumato nieko 
bloga, jei tik atsargiai elgsiuosi. Na, o jei man ir pasidarytų blogiau 
pakeliui, - juk yra ir kitų miestų, kur galima apsistoti. Kur kitur gal 
bus geriau, negu čia! 

- Tai tiesa, monsieur, upės klonyje daug gražių kaimų. Aš irgi 
manau, kad visur bus geriau, negu šioje purvinoje lindynėje. 

- Taigi nutarta, Gode! Parenk viską šiandien, nes rytoj anksti rytą 
išjosim. 

- Ačiū Dievui! Didžiausiu noru tuoj imu rengtis. 

Haleras nutarė būtinai išjoti iš Santa Fė ir sekti gurguolę. Gal 
dar pavyks ją pasivyti. Tai galėjo pavykti, nes labai smėlingu paupiu 
gurguolė negalėjo per dieną toli nuvažiuoti. O jeigu ir nepasisektų jos 
pavyti, tai jis juk gali visur sustoti, kaip ir Santa Fė. 

Viešbučio šeimininkas, kuriame jie gyveno, visokiais būdais 
stengės atkalbėti jį nuo to sumanymo. 

- O, nejok, senjore! Nerizikuok jei brangini gyvybę. 

- Kodėl, gerasis Hoze? - paklausė nustebęs Haleras. 

- O, senjore, indėnai plėšikai... Tai blogi žmonės, tie navachai. 
Caramba! 

- Juk aš ne pas indėnus joju, o upės krantais pavandeniui, per 
Naujosios Meksikos miestus. 

- Ach, senjore, ir miestai neapdrausti nuo plėšriųjų navachų 
užpuolimų! Kas to nežino! | 

Bet, kaip ir reikėjo tikėtis, visi tie gasdinimai neatbaidė Halero. 
Vos išaušo, jis jau sėdėjo balne, ir Gode bei dviejų apkrautų mulų 
lydimas, išjojo iš įgrįsusio miesto keliu į Rio-Abachą. 


VII. Mirties smėlynai 


Pirmomis savo kelionės dienomis keleiviai nepatyrė įdomių 
įspūdžių. Kanadietis seniai ir gerai žinojo tas vietas, o Haleras vien 
rūpinosi kuo greičiausiai pavyti savo draugus ir mažai tesidomėjo 
kelionės įspūdžiais. Kelias gana ilgai ėjo Rio-del-Norte upės kloniais, 
ir dauguma sutinkamų pakeliui miestų niekuo nesiskyrė nuo Santa 
Fė. Kai kur matėsi į laukus nuleisti kanalai vandeniui, apsėti laukai, 
vynuogių daržai. Kuo arčiau Rio-Abacho, tuo derlingesni buvo laukai 
ir turtingesni gyventojai. 

Vietos, apsuptos iš rytų ir vakarų aukštų tamsių kalnų, tartum 
remiančių dausas savo viršūnėmis, buvo gražesnės ir vaizdingesnės. 
Sutinkamų pakeliui kaimų gyventojai taip pat buvo turtingesni: vyrai 
savo "serape" - dryžais vilnoniais apsiaustais, apvaliomis 
plačiabrylėmis skrybėlėmis - "sombrero", plačiomis drobinėmis arba 
aksominėmis "calzonero" - kelnėmis su spindinčių metalinių sagučių 
eilėmis, apsijuosę ryškių spalvų juostomis. Purpuriniai raudoni 
"mandas", vyrų apsiaustai, grakščios "reboso" - moterų apsiaustai - 
visa tai buvo nepaprasta ir labai gražu. 

Haleras pastebėjo ir pirmykščius ūkio įrankius. Tos tarškančios 
"karietos", su plačiais, nekaustytais mediniais ratais, pirmykštė 
žagrė, panaši į šakes, išdrožta iš medžio ir vos paknisanti žemę, 
jaučiai, pakinkyti viename junge poromis už ragų - visa tai buvo jam 
nauja. Bet niekas negalėjo jo suvilioti. Vaikinas jojo tik vienos 
minties vedamas: pirmyn, pirmyn! 
kuriame tiek mažai buvo patogumų, kad anksti iš ryto juodu jau jojo 
į Sokoro miestą. Tai buvo paskutinė gyvenamoji vieta Naujojoje 
Meksikoje prieš baisiausius tyrus - "Jornada del muorte", t. y. Mirties 
smėlynus. 

Tuo keliu į Mirties smėlynus Gode dar nė karto nebuvo jodinėjęs, 
bet Paridoje pasisekė pasamdyti palydovą. Tasai žmogus pats 
pasisiūlė, o kadangi Haleras žinojo, jog Sokoroje sunku bus rasti 
palydovą, tai jis jo pasisiūlymą priėmė, nors pats palydovas jam 
nelabai patiko. 

Atvykęs į Sokorą, jis įsitikino, kad palydovo čia už jokius pinigus 
negalima gauti ir turėjo tenkintis jau pasamdytuoju, juo labiau, kad 
kelionė per Mirties smėlynus buvo labai pavojinga ir čia galima buvo 
susitikti su netikėtais svečiais, laukiniais apačais. 

Sokoroje visi kalbėjo tik apie indėnus. Pasakojo, esą laukiniai 
užpuolę didelę gurguolę netoliese Fra-Kristovalio, nusivedę visus 
mulus ir nužudę visus ligi vieno "arrieros" - varovus. Visas miestelis 
buvo labai tuo susirūpinęs, bailiai laukdamas užpuolimo. Čionykščiai 
žmonės, kai sužinojo Halero norą joti per Mirties smėlynus, žiūrėjo 
į ji kaip į beprotį. 

Bet Haleras buvo tvirtai nusprendęs. Jis sužinojo, kad gurguolė . 
prieš tris dienas pravažiavo Sokorą, todėl tikėjosi pavyti savo 
buvusius bendrakeleivius ir prisidėti prie gurguolės anksčiau, negu 
ši spės išvažiuoti iš El-Paso. Jis liepė abiem tarnams pasiruošti, kad 
anksti rytą galėtų išjoti. 

Haleras ir Gode pabudo dar prieš auštant. Gode išėjo žadinti 
palydovo ir drauge su juo pabalnoti gyvulių, bet po minutės sugrįžo, 
šaukdamas: 

- Monsieur, jis pabėgo! Niekšas pabėgo! 

- Apie ką kalbi? Kas pabėgo? - paklausė Haleras. 

- Tas niekšas meksikietis! Ir mulą nusivedė... Pavogė mulą, 
užšoko ant jo ir nujojo! Pats, pone, pažiūrėk! 

Haleras neramus išėjo paskui jį. Ka, jeigu... žirgą... jo žirgaą?..Bet 
ne, ačiū Dievui, jo arklys čia! Bet vienas mulas su našta buvo dingęs. 

- Galbūt niekšas dar nespėjo pasislėpti, - pamanė Haleras, - 
galbūt jis dar tebėra mieste? 

Į visas puses buvo pasiųsti žmonės, ir patys išėjo ieškoti; bet 
viskas veltui. Pagaliau iš vieno ką tik atvykusio žmogaus sužinojo, 
kad jis sutikęs kažkokį raitelį, iš pažiūros panašų į palydovą, 
šuoliavusį mulu upės krantais prieš vandenį. Jokių abejonių daugiau 
nebuvo. | 

Ka reikėjo daryti? Vytis vagį į Paridą? Tai būtų bergždžias 
darbas, nes vagis nebus juk toks kvailas, kad jotų vieškeliu. Haleras 
nutarė dabar nieko nedaryti, kol grįžtant nepasitaikys proga vagį 
pagauti ir perduoti į valdžios rankas. 

Tačiau reikėjo surasti kitą palydovą. Haleras kreipės į viešbučio 
šeimininką, bet veltui: niekas dabar nesutiksiąs joti per Mirties 
smėlynus. Vaikinas kreipėsi į pirklius, į įvairius prekyvietės žioplius 
- ir visur vienas ir tas pats atsakymas: negalima, baisu, apačai. 
Vienas ir tas pats neigiamas gestas, vienodas visoje Meksikoje: 
mojavimas smiliu prieš nosį. 

- Na, Gode, ka daryti? Dabar aišku, kad palydovo mudu 
negausime. Lieka pamėginti patiems. Ką į tai pasakysi, bičiuli? 

- Aš pasiryžęs, monsieur! Jojam be palydovo! 

Ir Haleras išjojo su vienu Gode ir likusiu mulu. Nakvynei juodu 
apsistojo vadinamuose Valvedero griuvėsiuose, o rytą išjojo pavojaus, 
o gal net ir mirties pasitikti. Ę 

Po dviejų valandų juodu prijojo Fra-Kristovalio tarpeklį. Cia 
kelias kirsdamas upę, vingiuodamas vedė į bevandenius tyrus. 
Keleiviai bevandene brasta perjojo į rytinį krantą ir, prieš jodami 
toliau, pripylė brangaus skystimo odinius maišus, ir savo kelionės 
butelius, pagirdė gyvulius. 
= aujomis jėgomis ir gana geros nuotaikos jie nujojo toliau. 
Haleras jau liovėsi gailėjęsis antrojo mulo ir linksmai svajojo apie 
greitą susitikimą su Sen Vrenu ir kitais bičiuliais. Bet pati kelionė 
labai maža kėlė džiaugsmo. Tyrai pradėjo rodyti savo tikrąjį veidą. 

Takas buvo nusėtas daugybės gyvulių kaulais; vietomis matėsi ir 
žmonių skeletai. Jie gulėjo kartu su kitais, vilkų apgraužti. Zmonės 
čia žuvo, apimti baimės ir nusiminimo, tame bevandeniame kelyje - 
o tuo tarpu reikėjo dar kiek pasiryžti - ir būtų radę vandens. Kad tai 
jie būtų žinoję!.. 

Keleiviai užtikdavo pakeliui ir kai kuriuos žmogaus rankų 
dirbinius: sulankstytą skardinę, seną skrybėlę, balno, diržo gabalus... 
Visa tai rodė liūdną tyrų keliautojų likimą. 

O jie tik dar pačioje tyrų pradžioje. Kol kas - jie gyvi. Ar pasiseks 
jiems pasiekti kitą tyrų kraštą? Ar nepaliks ir jie tokių pat ženklų 
atminimui? 

Sunkus nujautimas apėmė Halerą ir Gode bežiūrint į plikus 
bekraščius tyrus, jie nesibijojo apačų, bet pati gamta kėlė jiems tokių 
liūdnų ir bailių minčių. Artinosi pusiaudienis. Saulė kilo vis 
aukščiau, ir jos spinduliai kas minutė darėsi vis kaitresni. Pūtė gana 
smarkus vėjas , bet jis neteikė keleiviams vėsos, o tik skaudžiai 
draskė veidą sukeltomis lekiančiomis aštriomis smiltimis. 

Saulė jau buvo zenite - virš jų galvų. Jie sunkiai jojo per lakias 
smiltis. Ištisas mylias aplinkui nesimatė nei žolelės, nei krūmokšnio. 
Neliko nė ratų pėdsako: vėžės buvo užneštos smulkiu smėliu. Plika 
vienoda smėlio erdvė, gelsvi bevandeniai ir bevaisiai tyrlaukiai... 

Ir staiga - tartum kažin kokios burtų jėgos sukurtas vaizdas: 
galingo vėjo susuktas smėlis kilo, augo, ištįso dideliais stulpais ligi 
pačio dangaus, sukosi ir suposi tyrlaukių lygumoje. Gelsvi ir blizga 
kristalai atspindėjo šviesius saulės spindulius. Pašėlusiu greičiu 
sukosi jie patys apie save ir pamažu slinko pirmyn, vis arčiau ir 

arčiau prie keleivių. 

Pasibaisėjęs žiūrėjo Haleras į tuos smėlio stulpus. Jis girdėjo , kad 
tokios audros turinčios baisią galią, jos galinčios net sunkius daiktus 
pakelti, išmesti juos labai aukštai ir vėl nublokšti žemėn - ir bijojo to 
dėl savęs ir savo palydovo. 

Staiga, to šiurpaus reginio nugąasdintas, mulas šoko ir nusimetęs 
virvę, ėmė bėgti už kalvų. Gode ėmė jį vytis. Haleras liko vienas. 

Ir vėl ėmė suktis dešimt, dvylika milžiniškų stulpų; slinko, 
apstodami keleivį iš visų pusių, apsupdami ir uždarydami jį į rata. 
Tai buvo panašu į šmėklas, tarsi būtų paslaptingo pasaulio 
sutvėrimai, dvasios ar demonai. J 

Stai du stulpai prislinko vienas prie kito, susitiko, kovijo, i 
sunaikino vienas kitą. Lygumoje pasipylė smiltys, o dulkės pasklido 
kamuoliais; jas išnešiojo vėjas. 

Keli stulpai prisiartino vienas prie kito ir, nesusiliedami, apstojo 
Halerą iš visų pusių. Senbernaras Alpas lojo ir kaukė, Moro virpėjo 
visu kūnu. 

Haleras sėdėjo balne ir laukė, kas bus. Ausyse skambėjo ir 
zvimbė, akys jau nebeskyrė spalvų, viskas buvo tarsi ugnyje, 
smegenys tarytum sustingo... 

Stai ėmė suktis pašėlusiu šokiu smilčių srovė. Vienas akimojus, 
ir Halerą ėmė sukti ir išmetė iš balno. Akys, burna, ausys pilnos 
smėlio; smiltys ir akmenukai įnirtingai žiro į veidą... Stai jį smarkiai 
kažkas bloškė žemėn. 

Valandėlę Haleras gulėjo ten, kur nukritęs, pusiau apakęs, pusiau 
smėlio užbertas, tartum kapuose. Visa, ką vaikinas dar matė - tai, 
kad viršum jo vis dar laksto tiršti dulkių debesys. Savo laimei, jis 
nesusitrenkė. Labiau praverti akių ir žiūrėti jaunuolis negalėjo: akys 
buvo pilnos smėlio ir labai perštėjo. Bet jis galėjo ištiesti rankas - ir 
ėmė aplinkui čiupinėtis ir graibytis. 

Pagraibęs ir nesuradęs arklio, jis pašaukė jį vardu. Žirgas 
atsiliepė silpnai sudejavęs. Nurėpliojo į tą vietą, iš kur pasigirdo 
dejavimas ir, radęs arklį gulintį ant šono, paglostė jį ranka. Kai 
Haleras paėmė pavadį, arklys tuoj pašoko, nors Haleras jautė, kad jis 
visas virpėjo. 

Ilgai stovėjo Haleras, atsirėmęs į arklio kaklą, valydamas iš akių 
smėlį ir laukė, kada nurims viesulas. Pagaliau oras išsigiedrijo, vėl 
nušvito melsvas dangus, ir Haleras, greitai užšokęs ant arklio, ėmė 
dairytis Gode. Bet jo nė pėdsako nebuvo matyti, ir į garsų Halero 
šūkavimą atsiliepė vien vėjas. 

Tada Haleras nujojo lyguma bičiulio ieškoti. Ilgai jodinėjo jis nuo 

kalvos prie kalvos, nuolatos šaukdamas Gode vardu, bet niekas 
neatsiliepė, ir jokio pėdsako nesimatė - viskas buvo nušluota. 

Nusiminęs Haleras sustojo. Jis užkimo ir nuvargo bešūkaudamas. 
Ilgiau jau nebegalėjo ieškoti, bent kol nepasistiprins nors gurkšniu 
vandens. Nuleido ranką, ieškodamas butelių... Viešpatie galingasai! 
Abu buteliai sudaužyti, o didysis vandens maišas liko ant mulo! 

Vanduo buvo tik už penkių dešimčių mylių! 

Kiek vaikinas numanė, - buvo nujoję tik pusė prakeikto Mirties 
smėlyno. Jautė: be vandens neprijosiąs to smėlyno galo... 
Normaliomis sąlygomis sveikas žmogus gali keleta dienų iškęsti 
negėręs, bet. Haleras buvo nusilpęs nuo ligos ir ilgos kaitros, kelionės 
nukamuotas, viesulo išvargintas, - todėl tuose kaitriuose tyruose 
negalėjo iškęsti troškulio. 

Susirūpinęs, silpnas ir susijaudinęs Haleras nebežinojo kelio. 
Pasvyravęs keletą minučių, jis beveik nesąmoningai pasuko arklį į 
vakarus. Haleras neaiškiai juto, kad lenkiasi kelio į Ciguagua, bet 
geriau buvo surasti vandens ir išgelbėti gyvybę, negu žūti tyruose. 

Taip jojo jis daug mylių, laikydamasis krypties į vakarus - tik 
saulė rodė keleiviui kelia. Ligi vakaro Haleras tvirtai kovojo su 
neapsakomomis troškulio kančiomis, bet vakare drugys ir baisus 
karštis jį įveikė. Jis neteko sąmonės ir ilgai ilgai negalėjo nieko 
prisiminti iš to, kas buvo. 

Neaiškiai atminė kažkokį statų tarpeklį ant aukšto kranto... Ilgai 
Haleras jojo prie jo, gal todėl, kad kai ten atsirado, saule buvo dar 
aukštai... Apačioje glūdėjo tarpeklis... Gražiausia žaliais krantais upė 
bėgo ten apačioje. Medžių lapai šlamėjo, oras kvepėjo, girdėjosi 
gražiausia paukščių giesmių sutartinė... 

Bet jį degino baisus troškulys - vandens, vandens! Nukristi tenai, 
į ta tarpeklį, kur toji upė teka! Ir jis krito, krito ilgai, be galo ilgai, 
o vanduo vis taip nepasiekiamai toli!.. 

Jis visai prarado sąmonę ir jau nieko nesuvokė, nesuprato, nieko 
nejuto... 


VIII. Išsigelbėjimas 


Dideliame ir šviesiame kambaryje, apstatytame gražiais baldais, 
patogioje lovoje, gulėjo išblyškęs ir suliesėjęs Haleras. Pro praviras 
duris iš gretimo kambario girdėjosi muzika... Haleras, sumišęs ir 
nustebęs, dairėsi po kambarį... Ar tik neklejoja? Kur jis? 

Ne, tai ne klejonė, tai gyva tikrovė... Gražus materiškas balsas 
dainavo muzikai pritariant... Haleras iš lėto pasikėlė lovoje ir 
įsižiūrėjo į sėdinčius gretimajame kambaryje: du vyrai ir dvi 
moterys... Kas jie tokie? 

Arčiau prie durų sėdėjo pagyvenusi moteriškė. Ji braukė pirštais 
arfos stygas, kurių aidus jis girdėjo. Gražūs kilmingo veido bruožai 
slėpė gilių dvasios kančių žymes, ir net jos muzika graudi ir skaudi. 

Halero akys nukrypo prie pagyvenusio vyriškio ir stovinčios arti 
jo jaunos mergaitės. Vyriškis stovėjo viduryje kambario prie stalo, 
apdėto daugybe lapų, žolių bei augalų, kuriuos jis dėmesingai skirstė 
ir rūpestingai vartė herbariumo lapus. Tai, matyt, mokslo žmogus, 
botanikas. Jo veidas sveikas, aukšta, plati protaujančio žmogaus 
kakta, melsvos akys, dengiamos akinių sidabro apvadais. 

Jaunoji mergaitė, matyt, jo padėjėja maloniai nusišypsodama, 
padavinėjo jam krintančius nuo stalo augalus. Ji buvo labai graži. Tai 
turbūt senesniosios damos duktė, bet priešingai liūdnam ir rimtam 
motinos žvilgsniui, blaivios mergaitės akys žiūrėjo į pasaulį linksmai 
ir budriai. Ant jos pečių krito aukso spalvos plaukų pluoštai, kuriuos 
ji nuolatos stengdavosi atmesti nuo veido gracingu galvos 
krestelėjimu. 

Ketvirtasis buvo augalotas vyras niūria veido išraiška. Jo 
juoduose kaip smala plaukuose ir barzdoje matėsi žilos sruogos. 
Apsivilkęs trumpu meksikietišku švarku ir tamsiomis kelnėmis su 
gelsvomis sagutėmis, apsiavęs geltonais batais su stambiais plieno 
pentinais, jis nenuilsdamas vaikščiojo po kambarį, darydamas rimto 
įspūdį, kurio negadino nei susiraukšlėjusi kakta, nei paniurusios 
akys. 

Haleras visa įdėmiai apžiūrėjęs, staiga pamatė visai arti 
bemiegantį šunį. 

- Alpai, Alpai! - išsiveržė iš jo lūpų netikėtai garsus šauksmas. 

- Mama, girdi? Ligonis prašneko! - tuoj prabilo mergaitė. 

Suo pašoko, atsirėmė priešakinėmis kojomis į lovą ir, 
džiaugsmingai cypdamas, kišo snukį prie ligonio krūtinės. Haleras 
glostė jį rankomis, nudžiugęs vadino jį švelniais žodžiais. 

- Tėveli... mama... jis pažįsta jį! 

Visi keturi priėjo prie jo lovos. Mokytasis vyras paėmė Halero 
ranką, atstūmęs norėjusį šokti ant pagalvės Alpą. 

- Jis visai gražiai sveiksta! - prabilo vaikščiojąs vyras, 
kreipdamasis į kitą, su akiniais. - Tik pažvelkit jam į akis, daktare, 
kaip jis visas pasikeitė! 

- Taip, taip, daug geresnis, daug geresnis, - atsakė tasai, 

pačiupinėjęs ligonio pulsą. - Temperatūra normali, drugio nėra, akių 
išraiška blaivi. Mano menkomis žiniomis čia nėra ka daugiau veikti. 
Šalin šunie! - kreipėsi jis tuoj į Alpa. - Eik šalin, gerasis šunie! 

- Kas?.. Kur?.. Pasakykit man, kur aš? Kas jūs, pasakykit? - 
susijaudinęs klausinėjo Haleras. 

- Nusiramink tamsta, čia visi bičiuliai, - maloniai atsakė aukšto 
ūgio juodaplaukis vyriškis. - Tamsta apalpai, kaitros ligi beprotybės 
privestas; bet dabar jau viskas praėjo. Stai - mūsų gerasis daktaras, 
mūsų šeimynos bičiulis. Stai - mano žmona, o šita - mano duktė, Zoja, 
0 mano vardas - Segenas. 

Haleras padėkojo galvos linktelėjimu. Dabar vaikinas žinojo, kas 
jį lovon paguldė, bet vis dėlto nesuprato, kokiu laimingu būdu pateko 
į šiuos namus. Jo akyse,nukreiptose į šeimininką, spindėjo nekantrus 
klausimas ir tasai suprato jo nebylų paklausimą. 

- Jei jūsų jėgos ir gydytojas leis, paaiškinsiu viską, - tarė jis ir 
nutilo, tartum laukdamas daktaro žodžio. 

- Nieko prieš tai neturiu, - atsakė daktaras, šypsodamasis. - Aš 
jau daugiau, kartoju, nebe daktaras, tik užjaučias bičiulis. Rytoj 
mūsų ligonis galės atsikelti. Tad galėsite patenkinti jo visai 
suprėntamą žingeidumą. 

- Tamsta išgelbėjai mano gyvybę, tiesa? - staiga paklausė Haleras, 
prieš pradedant Segenui kalbėti, ir ištiesė jam ranką. 

- Taip, - paprastai tarė Segenas, stipriai ją spausdamas. 

- Kaip aš patekau į šiuos namus? Tai tamstos namai, kiek aš 
numanau? Kaip aš čionai patekau? Kur mane suradot? 

- Suradau aš jus ne visai geroje padėtyje, - atsakė Segenas, 
šypsodamasis. - Pagaliau aš nelabai galiu pasigirti išgelbėjęs tamstą, 
tai padarė jūsų protingasis arklys. 

- O, mano ištikimasis žirgas, mano Moro! Aš netekau jo! 

- Tamstos arklys ganosi už penkiasdešimt žingsnių nuo čia, ir aš 
manau, jis »ums pasirodys dabar gražesnis nei tuomet, kai matėte jį 
paskutinį kartą. Abudu mulai bei kroviniai irgi kieme, viskas kuo 
geriausioje tvarkoje. 

- O kas atsitiko su.. ? 

- Tamsta nori paklausti apie Gode? - nutraukė jį Segenas. - 
Nesirūpink juo - dabar jis prajodo vieną mano arklį ir tuoj sugrįš. 

- O, kokios geros žinios! Kaip man Jums atsidėkoti! Tamsta sakai, 
kad mane išgelbėjo mano arklys? Kaip tai atsitiko? 

- Stai kaip. Suradom tave už kelių mylių nuo šių namų ant 
aukštos uolos, į kurią žmonės lipa pasižiūrėti nuo viršaus į Rio-del 
Nortę. Tamsta nukritai nuo uolos į tarpeklį ir pakibai ant laso, kurs 
laimingai kilpa apsivyniojo apie tamstą. Kitu savo galu laso buvo 
pririštas prie balno, ir dorasis arklys, pritūpęs ant paskutinių kojų, 
laikė. 

- Mano gerasai Moro! Kokia baisi padėtis! 

- O taip, tikrai baisi. Jeigu būtum nutrūkęs, būtum užsimušęs 
apačioje į uolas. Padėtis iš tiesų baisi. 

- Matyt, aš patekau tenai ieškodamas vandens? 

- Karščiuodamas ir klejodamas, žengei nuo uolos ir būtum dar 
karta ta patį padaręs, jei mes nebūtumėm tavęs sulaikę. Kai mes 
užtraukėm tamstą ant uolos, kovojai su mumis, norėdamas vėl šokti 
į tarpeklį. Mirtinai troškulio kamuojamas, matei tik vandenį, 
nesuvokdamas ir nesuprasdamas pavojaus. Tokio troškulio laipsnis 
- baisus dalykas, panašus į pamišimą... 

- Kai ką aš prisimenu, bet aš maniau, kad visa tai buvo sapnas. 
Ar seniai aš tamstos namuose? 

- Penkta diena. Pirmąsias tris dienas blaškeisi karščiuodamas ir 
klejodamas, vos nulaikėm tave lovoje. Vakar nusiraminai, o šiandien 
prasiblaivei. Na, ir užteks pirmam kartui, - pridūrė jis linksmai, bet 
rimtai. - Aš atsakiau į visus tavo klausimus, o dabar gerai pailsėk, 
pamiegok kelias valandas, kad daugiau jėgų rytojui sukauptum. Be 
to, ir aš pats skubinuos, - pridūrė jis, pažvelgęs į laikrodį: - turiu 
svarbų reikalą, ir kad laiku nuvykčiau, turiu pasiskubinti. Po kelių 
dienų grįšiu. Daktaras man nesant pasirūpins visa kuo. Mano žmona 
ir duktė slaugys tave. 

- Ačiū, ačiū! 

- Tamsta geriausiai padarytum pasilikdamas pas mus tol, kol tavo 
bičiuliai, apie kuriuos aš girdėjau iš Gode, sugrįš iš Čiguagos. Jie 
turės netoliese nuo čia pravažiuoti ir aš pranešiu, kada jie atvyks. 

Bet mes dar turėsim laiko pakalbėti apie visa, kai sugrįšiu. Cia rasi 
daug knygų įvairiomis kalbomis; mano ponios linksmins tamstą 
muzika. Prašau nenuobodžiauti. Sudie! 

- Vieną valandėlę, pone! - sušuko susijaudinęs Haleras, 
pasikeldamas ir tiesdamas Segenui abi rankas. - Vaišingumas - tai 
viena kilniausių pietų krašto gyventojų ypatybė, - ėmė kalbėti jis, 
giliai susijaudinęs ir stipriai spausdamas Segeno ranką. - Bet dėl 
manęs, visai svetimo jums žmogaus, rodote tokį vaišingumą, kad aš 
nebesusigaudau... Prašau patikėti, kad man nebus tokios didelės 
aukos, pačios sunkiausios, kurios aš nepadaryčiau, kad tik 
parodyčiau jums savo dėkingumą. 

Keletą sekundžių tylėdamas ūkanotasis ponas žiūrėjo į savo 
svečią, paskui lengvai šyptelėjo ir, šypsodamasis atsakė: 

- Tikiu tamstos atvirumu, tai patvirtina akys. Bet... nežadėk per 
daug. Gali būti, greitai ateis laikas, kai man reikės priminti tuos 
žodžius. 

Likęs vienas, Haleras ilgai galvojo apie visa, ką jis pastaruoju 
metu išgyveno, bet netrukus blakstienos apsunko ir migloti sapno 
vaizdai uždengė nuo jo tikrovę. 


IX. Segeno biografija 


Segeno namai buvo aptverti keturkampe tvora, kuri ėjo ligi 
Rio-del-Norte upės krantų. Tvora buvo sumūryta iš molio, viršuje 
apsodinta dygiais kaktusais. Stovįs už tvoros namas buvo apsuptas 
gražaus sodo, kurio gale, arti upės, pastatytas nedidelis medžio 
bokštas, iš kur buvo gražus reginys į apylinkę. 

Apylinkė atrodė laukinė ir negyvenama. Plačioje erdvėje, kiek 
akys galėjo siekti, augo medvilnės krūmai, gražiais lapais, klodami 
minkštais šešėliais upę. Pietuose, beveik pačiame horizonte, buvo 
matyti vienintelis bažnyčios bokštas. Tai buvo El-Paso bažnyčia, 
apsupta vynuogėmis apaugusių kalnų. Rytuose mėlynavo Uolėtieji 
kalnai, vakaruose driekėsi dvilypė kalnų eilė, kurių tarpekliuose retai 
kada pasirodydavo žmogus. Dargi beprotiškai drąsūs žvėrių 
medžiotojai labai retai drįsta nuvykti į tą nežinomą kra. štą, kuris 
eina iš šiaurės nuo apačų ir navachų žemės. 

Haleras, jau dešimtą dieną naudodamasis tų namų vaišingumu, 
mažai tesusipažino su apylinkėmis, pasitenkindamas 
pasivaikščiojimais sode su Zoja ir jos motina, prie kurių širdingai 

prisirišo, ir su maloniuoju gydytoju, kuris čia gyveno jau kelis 
mėnesius. Segenas buvo pavedęs savo turtingą sodą mokyto botaniko 
tyrinėjimams. 

Sveikstančiam Halerui tokioje malonioje draugijoje laikas bėgo 
greitai. Skaitymai, muzika - drauge su Zoja, piešimas, 
pasivaikščiojimai ir pokalbiai užimdavo visas dienas. Ir kai vieną 
dieną pamatė sugrįžusį iš paslaptingos kelionės šeimininką, jis 
nustebo, sužinojęs, kad dešimt dienų jo nebuvo namie. 

Segenui labai patiko svečio nusistebėjimas, kuris rodė, jog jis 
gerai jautėsi jo namuose, ir šeimininkas širdingai pareiškė savo 
pasitenkinimą. Bet jo veide visą laiką matėsi neramumas, ką gerai 
pastebėjo Haleras, nors šeimininkas ir labai stengėsi susivaldyti. 

Praėjo dar viena diena, bet Segeno ūpas nesikeitė : jis elgėsi labai 
meiliai ir maloniai, tačiau veidas ir judesiai bylojo slaptą nerimą. 
Haleras veltui suko sau galvą, norėdamas įspėti tokios nuotaikos 
priežastis. 

Tiktai trečią dieną Halerui viskas paaiškėjo. Po pietų Segenas 
pasikvietė Halerą į savo kabinetą, sakydamas, kad nori su juo 
pasikalbėti. Įsivedęs svečią, jis užrakino duris ir, vos suspėjo abudu 
atsisėsti, iš karto pradėjo. 

- Tamsta man atrodai toks žmogus, kuriuo galima visiškai 
pasitikėti, ir aš noriu pasakyti tai, ko nesu nė vienam žmogui 
pasakęs. Todėl papasakosiu kai ką iš savo gyvenimo. Aš matau, 
norėtum klausti, kam ir kodėl aš tai darau?.. Suprasi tai, kai baigsiu 
savo pasakojimą. Pasakysiu, kad po paskutinės mano kelionės 
susidarė tokios aplinkybės, kurios verčia priminti savo pažadus ir 
reikšti teisių dėl tų kilniųjų jausmų, kuriuos tamstą man jauti. Ar 
nori išklausyti nelaimingo žmogaus biografiją ir jo prašymą? 

Nustebęs ir nieko nesuprasdamas, Haleras teigiamai linktelėjo 
galva. 

- Mane laiko prancūzu, bet tai netiesa , aš - kreolas iš Naujojo 
Orleano. Mano tėvai gyveno prancūzų saloje San-Dominge, bet 
sukilus negrams, turėjo bėgti, jų turtas buvo konfiskuotas. 
Sugriebusi, kas pakliuvo, mano šeimyna nuvyko į Naująjį Orleaną. 

Išėjus inžinieriaus mokslus, mane pakvietė vienas tėvo 
pažįstamas meksikietis, kasyklų savininkas, į tarnybą. Tada buvau 
jaunas ir, pragyvenęs keletą metų San-Lui Potozi kalnų kasyklose, 
sutaupiau iš savo algos nedidelį kapitala. Emiau galvoti, norėdamas 
pradėti savarankišką gyvenimą. 

Seniai buvo kalbama, kad Džilon įtekančių upių apylinkėse esama 
turtingų aukso gyslų. Atvykau čionai su keliais darbininkais ir, 

patyrinėjęs keletą savaičių vietas, aptikau kalnuose, netoli nuo 
Džilos, brangiąją rūdą. 

Penkerius metus dirbau savo pramonėje ir įsigijau didelį turtą. 
Tada pamačiau, kad atėjo metas pasirūpinti savo šeimynine laime. 
Perdavęs reikalus administratoriui, nuvažiavau į Naująjį Orleaną, 
kur gyveno mano jaunųjų dienų draugė, gražuolė giminaitė Adelė. Ji 
laukė manęs, mudu apsivedėm, ir atsivežiau ją čionai. 

Pasistačiau namus Valverdėje, arčiausioje kasyklų gyvenamoje 
vietoje. Anais laikais tai buvo žydintis kampelis, o dabar, apačų 
sugriauta, griuvėsių krūva. 

Keletą metų išgyvenom tenai turtingi ir laimingi... Aš miniu tuos 
metus, kaip mano didžiosios laimės dienas. 

Visagalis palaimino mūsų sąjungą dviem kūdikiais, mergaitėmis. 
Jaunesnioji, gal pastebėjai, panaši į savo motiną. Vyresnioji buvo 
panaši į mane. Kaip mes mylėjom mūsų mažutes! Kokie mes buvom 
laimingi! 

Į Santa Fė buvo paskirtas naujas gubernatorius. Tai buvo žiaurus 
tironas nugasdinęs visą apskritį. Nebuvo tokio nedoro poelgio ir 
gėdingo nusižengimo, kurio jis nebūtų padaręs. 

Iš pradžių jis elgėsi visai padoriai, žymesniuose gyventojų 
namuose jį priimdavo iškilmingai. Kadangi ir mano namai buvo 
laikomi žymiais, tai jis gana dažnai apsilankydavo ir pas mus. 
Ilgainiui jis ėmė lankytis vis dažniau. Po kelių mėnesių supratau to 
lankymosi priežastis. 

Gyveno jis per plačiai, kad tokiam gyvenimui pakaktų algos, ir jo 
pataikavimai man buvo grynas prisimeilinimas : jis nuolatos prašė 
pinigų, o aš buvau toks silpnabūdis, kad kas kartą duodavau dideles 
pinigų sumas. Tiesa, aš galėjau tada daryti tai nesivaržydamas. Bet 
mano mandagumas tiktai kurstė jo gobšumą. Jis nuolatos 
reikalaudavo vis daugiau ir daugiau pinigų, ir kai aš pagaliau jam 
pasakiau, kad negaliu daugiau duoti, jis ėmė grūmoti. 

Jei tada aš būčiau sugebėjęs, jam atsakyti ramiai ir 
paniekinamai, būtumėm išsiskyrę paprastai, nepatenkinti vienas 
kitu, ir nebūtų buvę jokių pasekmių. Bet mes, pietiečiai, turim karštą 
kraują, o tada mano kraujas buvo dar karštesnis, nes buvau jaunas. 
Emiau prikaišioti jam nedėkingumą, jis irgi nesusivaldė - žodis po 
žodžio, ir jis mane skaudžiai užgavo, o aš... Na, pašaukiau savo 
žmones, paliepiau prievarta išmesti apgaviką už durų ir išplakti jį 
viduryje aikštės, žmonėms matant. 

Buvau suimtas ir pasodintas į Albukerko ' kalėjimą, kur 
prasėdėjau kelis mėnesius. Kai mane išleido ir sugrįžau namo, tai 

radau čia viską sugriauta ir sunaikinta! Tą vietą buvo užpuolę 
laukiniai navachai; mano turtas išgraibstytas, suardytas, 
sugriautas... o mano kūdikis... Dieve mano, Dieve! - vyresnioji duktė, 
mažutė Adelė, buvo patekusi nelaisvėn!.. 

- Kas gi atsitiko žmonai ir ... panelei Zojai, antrajai mergaitei? - 
paklausė pasakojimo sujaudintas Haleras. 

- Joms pasisekė pabėgti. Ištikimieji mano tarnai drąsiai kovojo su 
plėšikais, ir kovos sumaištyje vienam iš jų pasisekė paslėpti mano 
žmoną su mažutė Zoja ant rankų sode, griovyje. Paskui jos buvo 
paslėptos miške, piemens lindynėje, kur jas ir radau sugrįžęs. 

- O vyresnioji? Sužinojai tamsta ką nors apie ją? 

- Taip, taip... tuoj papasakosiu. 

Patylėjęs Segenas tęsė toliau: 

- Mano kasyklos irgi buvo sugriautos, daugelis darbininkų 
užmušti, žuvo mano pramonė ir visas mano turtas. 

Kai kurie iš darbininkų, kuriems pasisekė išsigelbėti, sutiko eiti 
su manim ieškoti priešo ir mano dukters. Bet visos mūsų pastangos 
buvo bergždžios. Sugrįžom suardyta sveikata, aš - nenurimstančia 
širdim. 

O, sunku suprasti kančią ir skausmą tėvo, kuris tokiomis 
baisiomis aplinkybėmis neteko savo kūdikio!.. 

Jis suspaudė galvą rankomis ir kelias minutes sėdėjo 
nejudėdamas ir tylėdamas. Jo veide atsispindėjo didelė kančia. 

- Aš tuoj baigsiu savo pasakojimą... Zinoma, tik ligi šios dienos. 
O pabaiga... kas žino, kokia ji bus? 

Ištisus metus basčiausi po indėnų žemes ieškodamas savo 
kūdikio. Prie manęs prisidėjo būrys tokių pat vargšų, netekusių 
žmonų bei vaikų. Bet laikas bėgo, baigėsi jėgos ir lėšos, apėmė baisus 
nusiminimas.Vienas po kito mane apleido bičiuliai. 

Vyresnybė nesuteikė mums jokios pagalbos. Atvirkščiai, tuomet 
ėmė kalbėti - dabar tas jau įrodyta, kad pats gubernatorius susižinojo 
su navachų bandų vadais ir pasiūlė, kad nepersekios jų tik su ta 
sąlyga, jei jie puls jo priešų namus. 

Sužinojęs tą baisią paslaptį, supratau, kieno ranka nukreipė baisų 
smūgį į mane. Nuo to laiko buvo du susitikimai, kai jo gyvybė buvo 
mano rankose. Bet už jo niekšišką gyvybę, be abejo, būtų reikėję 
užmokėti savąja, o aš turėjau pareigų, dėl kurių privalėjau gyventi. 
Gali būti, kad man dar bus proga su juo atsiskaityti. 

Pasilikti ilgiau Naujoje Meksikoje buvo pavojinga, ieškojimus 
reikėjo nutraukti. Nutariau mesti tą vietą ir, pervažiavęs Mirties 
smėlynus, apsigyvenau El-Pase, atsidavęs skausmams dėl žuvusios 

dukters. 

Bet neilgai išbuvau be darbo. Apačai ir navachai dažnai puldinėjo 
Sikorą ir Ciguaguą. Todėl vyresnybė turėjo imtis energingų 
priemonių toms provincijoms apginti. Vėl buvo sukurtos mažos 
tvirtovės, jose apgyvendinti kareiviai, o iš įvairių tautų medžiotojų 
sudarytas būrys, kuris ne tik gynė atviras ir sustiprintas vietas, bet, 
indėnų papročiu, puldinėjo navachų ir apačų žemes. 

Pagal sutartį, to būrio grobis tapdavo jo nuosavybė ir buvo 
dalinamas tarp visų lygiai, už pristatytus skalpus medžiotojai 
gaudavo iš valdžios užmokestį. Man buvo pasiūlyta vadovauti tam 
būriui ir, tikėdamasis taip surasti savo kūdikį, aš sutikau... Taigi 
tapau skalpų medžiotojų vadu. 

Tamstą šiurpas ima?.. O taip, tai baisus, šlykštus darbas! Ir jeigu 
mano tikslas būtų buvęs vien kerštas, tai aš jau seniai būčiau 
patenkintas. Aš nepakeliu žmonių skerdynių ir stengiuosi, kad jų 
būtų mažiau. Vienas vienintelis noras veda mane - išplėšti iš navachų 
dukterį! 

Įvairiais laikais man sekdavosi sužinoti apie dukters buveinę iš 
belaisvių, kuriuos išvaduodavau. Bet trūko žmonių ir lėšų, kad 
galėčiau nuvykti pas navachus per Siaurės Džilos tyrus. 

- O tamsta spėji?.. 

- Valandėlę kantrybės, aš tuoj baigsiu. Dabar mano būrys 
stipresnis, negu ankščiau. Iš vieno belaisvio, neseniai pabėgusio iš 
navachų nelaisvės, sužinojau, kad abiejų giminių vadai sumanė 
persikelti į pietus. Jie renka jėgas dideliam puolimui - ligi pačių 
Durango vartų. Aš noriu pasinaudoti ta proga, nuvykti į jų lizdą ir 
surasti dukterį. 

- O tamsta manai, kad ji dar gyva? 

- Aš tai tikrai žinau. Pabėgėlis, atnešęs man tą žinią ir vargšas, 
atidavęs savo skalpą bei ausis, dažnai ją matydavo. Ji ten užima 
ypatingą vietą, kaip kokia karalienė, ir naudojasi valdžia bei 
privilegijomis. Taip, ji gyva! Ir jei man pasisektų ją išvaduoti, 
sugrąžinti šeimai, prasidėtų naujas gyvenimas. 

Haleras klausės labai sujaudintas nepaprasto pasakojimo. Jo 
širdis buvo pilna užuojautos baisiam to žmogaus likimui, kuris 
paaukojo viską - turtą ir dorą vardą - nepaprastai energingai ir 
tvirtai siekdamas vieno tikslo: surasti ir susigražinti savo kūdikį. Jis 
buvo pasiryžęs jam nusilenkti. Bet, tartum nujausdamas, kad 
svarbiausia dar nepasakyta, jis nutylėjo. 

Ir Haleras neapsiriko. 

Valandėlę pagalvojęs, Segenas pažvelgė į jį ir tarė: 

- Dabar, kai tamsta šiek tiek pažinai mane, nepalaikysi blogu to 
prašymo, kuriuo aš noriu baigti savo pasakojimą. Duok man kuriam 
laikui savo arklį, tą puikųjį Moro! Tiktai tai kelionei!.. Tai geriausias 
arklys, koks kada nors buvo šiuose kraštuose, - su juo gal man 
pasiseks išvaduoti kūdikį. O dėl antrosios mano prašymo dalies, - 
norėčiau, kad mano ponios, man ir daktarui nesant (jis nori joti su 
manim), turėtų tvirtą gynėja. Ar sutiksi tamsta padaryti dėl manęs 
tas dvi aukas? 

Valandėlei įsiviešpatavo tyla, kurią pertraukė Haleras. 

- Ne! - tvirtai ir kategoriškai atsakė jis. - Jei tiesa, ka tamsta 
sakai, - tęsė vaikinas, neleisdamas nustebusiam Segenui nė žodžio 
pratarti, - kad navachai rengiasi Durangaą užpulti, tai ponioms čia 
nebus jokio pavojaus, ir mano menko apgynimo joms nereikės. O dėl 
Moro, tai per paskutinius įvykius daviau sau žodį, kol aš gyvas, 
niekados su juo nesiskirti. Kaip matai, tamsta, negaliu išpildyti tų 
prašymų. 

- Taip, tą aš matau, - atsake Segenas mandagiai, bet šaltai. 

- Tada nei žodžio daugiau apie tai, - pridūrė keldamasis. 

- Ne, dar vieną žodį, - atrėmė šypsodamasis Haleras, pašokęs pats 
ir maloniai sodindamas Segeną. - Galbūt aš galėčiau suderinti savo 
dėkingumą tamstos šeimynai su mano priesaika. Nežinau, ar tas tik 
tamstai patiks. 

- Kaip? - paklausė susidomėjęs Segenas. 

- Aš vykstu drauge su jumis ant savo Moro. 

Keletą sekundžių tylėdamas žiūrėjo į jį Segenas, paskui 
sumurmėjo: 

- Nori padėti man gražinti dukterį? 

- Iš visos širdies! 

- Nori lydėti mane į tyrus? 

- Taip, noriu. 

- Na, - tarė Segenas, sunkiai atsidusęs, - teatlygina tau Visagalis 
už ta kilnų pasiryžimą! - Ir greitai priėjęs prie Halero stipriai jį 
apkabino. 

- Nemanykit apie mane geriau, negu aš iš tikrųjų to vertas, - vėl 
prabilo Haleras. - Juk tamsta nežinai, gal aš egoistinių minčių 
vedamas tai darau ir gal, sugrįžus, aš pats kreipsiuos su prašymu. 

Segenas įdėmiai pažvelgė naujajam bičiuliui į akis ir, tartum 
perskaitęs jose jo širdies paslaptį, paprastai atsakė: 

- Gana! Kai sugrįšim - mano namai... mano gyvybė... viskas, 
viskas bus tamstos... O dabar reikia veikti, - pridūrė jis energingai. 
- Tavo pasiūlymas suteikė man jėgų bei gyvumo, - jaučiu, kad, 
lydėdamas mane, atneši man laimę. Rytoj mes išjosim. 

- Anksti rytą? 

- Auštant. 

- Tai man reikia apžiūrėti arklį ir ginklus. 

- Viskas geriausioje tvarkoje. Gode sugrįžo! - sušuko linksmai 
susijaudinęs Segenas, ir tą pačią akimirką plačiai pravėrė duris į 
gretimą kambarį, iš kur jų klausą pasiekė balsai, į kuriuos jis 
kreipės: 

- Adele! Zoja! Ach, ir daktaras čionai su savo žolėmis. Labai gerai! 
Mes rytoj išjojam. Adele, duok mums kavos, o paskui pagrok arfa: 
tavo svečias rytoj tave palieka. 


X. Antplūdžių ženklai 


Žvaigždės dar ne visai buvo išblyškusios , kai vyrai, vieno tik 
kanadiečio Gode lydimi, išjojo smėlėtu keliu, upės krantais, 
pavandeniui. Protarpiais jiems tekdavo joti neaukštais kalnais, o 
kloniai buvo tankiai apaugę miškais. Krūmai buvo labai tankūs ir dėl 
to kelias darėsi labai prastas; pašaliais mėtėsi kitados nukirsti 
medžiai, o ant paties kelio nebuvo jokių ženklų, kad juo važinėjama. 
Visa apylinkė atrodė laukinė ir negyvenama. Raiteliams kelią dažnai 
perbėgdavo antilopės ir elniai visai arti nuo jų iššokdavo iš už krūmų. 

Keleiviai atrasdavo ir kitados gyventas vietas, o kartą aptiko net 
bažnyčios griuvėsius; senas bokštas iš lėto baigė griūti... Visur 
aplinkui matėsi krūvos plytų, kuriomis buvo nubarstytas didelis 

plotas. Matyt, čia kitados būta didelio turtingo kaimo. 

Kas gi ištiko darbščius jo gyventojus? Stai iš griuvėsių, apaugusių 
dygiais augalais, iššoko laukinė katė ir nubėgo į mišką. Pamažu 
pakilo iš kažkur pelėda ir nulėkė pro raitelių galvas, klaikiai 
klykaudama... Dar labiau jautėsi niūri ir laukinė viso reginio 
tuštuma. 

Kur dingo visi tie, kurių balsai kitados aidėjo šiuose griuvėsiuose? 
Kur tie, kurie kitados maldingai klūpojo toje šventovėje? Zuvo... Kur? 
Kodėl? 

Į daugelį tokių Halero klausimų Segenas atsakydavo vienu 
trumpu ir aiškiu žodžiu: 

- Indėnai! 

- Navachai? - paklausė Haleras. 

- Navachai ir apačai. 

- Jie vėl gali sugrįžti į tas vietas? 

- Ne, niekados! 

- Kodėl tamsta taip manai? 

- Dabar čia mūsų sritis, - aiškiai pabrėždamas paaiškino Segenas. 
- Ji yra tokioje vietoje, kur gyvena nepaprasti vyrukai, greit pats, 
mano bičiuli, įsitikinsi. Bėda tiems apačams ir navachams, kurie 
pakliūva į šiuos miškus. 

Kuo toliau jie jojo, tuo tuštesnės buvo vietos. Tolumoje keleiviai 
pamatė dvi aukštas stačias uolas, iškilusias priešais viena kitą iš 
abiejų upės pusių, tartum ošiančių bei putojančių srovių sargyba. 

- Matai aną uolą? - paklausė Halero Segenas, rodydamas į uolėta 
pietų krantą, ant kurio stačios sienos kybojo didelis akmens 
iškyšulys. 

Haleras linktelėjo galvą. 

- Tai ta pati, nuo kurios taip labai norėjai šokti. Ten tave 
suradom, bekybantį ant aukščiausio iškyšulio... 

- Viešpatie galingasis! - sušuko Haleras, pažvelgęs į tokias 
svaigias aukštybes. Viskas ėmė jo akyse suktis tik pamanius apie 
buvusią savo padėtį. 

- Jei ne protingasis Moro, mūsų daktaras būtų dabar sustojęs ties 
tavo kaulais ir jam kiltų visokių minčių. Tiesa, daktare? 

Daktaras neatsiliepė, pasibaisėjęs matavo akimis uolos aukštį bei 
tarpeklio gelmę. 

XI. Skalpų medžiotojų stovykla 


Apie pietus prijoję pavėsingą miškelį, keleiviai sustojo vienai 
valandai, pailsėjo, papusryčiavo ir vėl leidosi kelionėn, kad greičiau 
pasiektų skalpų medžiotojų stovyklą. 

Segeno ir jo bendrakeleivių atvykimą visi pakeliui sutikti žmonių 
būriai sveikino garsiu "valio", bet daugiau niekas jais nesirūpino. 
Niekas nepakilo iš vietos, niekas nemetė savo darbo. Atvykę patys 
turėjo nusibalnoti arklius ir pasirūpinti savimi. Halerą, atpratusį nuo 
balno, kelionė labai nuvargino. Vaikinas pasiklojo ant žemės 
antklodę, atsisėdo ant jos, atsirėmęs į kelmą ir susidomėjęs ėmė 
dairytis aplinkui. 

Stovykla buvo Rio-del-Norte įlankoje, apaugusioje aukštais 
medvilnių medžiais apaugusioje. Joje stovėjo kelios sudriskusios 
palapinės, apklotos odomis pagal indėnų paprotį. Daugelis medžiotojų 
buvo pasidarę sau palapines iš keturių žemėn įkaltų kuolų, aptemptų 
iš viršaus buivolo kailiu ir, rodos, tokia prieglauda buvo visai 
patenkinti. | 

Pro retus medžius netoliese matėsi žalia pieva, kurioje ant ilgų 
laso ganėsi mustangai ir mulai. Stovykloje ant kelmų ir šakų buvo 
iškabinėti balnai, pavadžiai, ryšuliai. Atremti į medžius stovėjo 
šautuvai. Ant žemės mėtėsi indai - puodeliukai, katiliukai. Prie laužų 
grupėmis sėdėjo medžiotojai. Vieni rūkė pypkes, kiti kepė elnieną. 
Trys tokios grupės patraukė Halero dėmesį. 

Arčiau Halero sėdėję medžiotojai kalbėjo ispaniškai. Tai buvo 
meksikiečiai, apsitaisę lygiai taip, kaip ir Segenas, tik medžiaga buvo 
storesnė ir kai kurių gerokai jau apiplyšusi. Jų veidai buvo juodi ir 
beveik laukiniai, plaukai ilgi, standūs ir tamsūs, barzdos 
netvarkingos ir apleistos; iš po plačių skrybėlių brylių žvaliai žibėjo 
akys. Daugelis buvo vidutinio ūgio, bet lankstūs kūnai rodė 
nepaprastą patvarumą. Visi jie buvo iš Meksikos pasienio ir dažnai 
kaudavosi su savo priešais indėnais mirtinose kovose. 

Netoli tos grupės sėdėjo kita, susidedanti iš tyrų žvėrių 
medžiotojų, kalnų gyventojų. Tai augaloti ir nepaprastai stipriai 
sudėti vyrai. Rankos panašios į jaunus ąžuoliukus, delnai - į meškos 
letenas. Veidai, apgaubti šviesių plaukų, gana simpatiški, šviesiai 
pilkos akys rodė minkštumą. Visa jų išvaizda bylojo apie anglo-saksų 
kilmę. 

Savo drabužius jie gaminasi patys: medžioklės švarkas ir kelnės 
- iš minkštai išdirbtos elnio odos, batai - mokasinai su buivolo odos 

puspadžiais; ant galvos - kepurė iš meškėno kailio, žvėriuko snukiu 
ant kaktos ir uodega, tartum plunksna, nukarusia ant peties. Ginklai 
- ilgas amerikietiškas peilis, sunkus pistoletas už juostos ir visai 
tiesus, beveik penkių pėdų ilgio šautuvas. 

Trečioji grupė, atkreipusi Halero dėmesį, buvo kiek toliau nuo jo 
už anas dvi. Tai buvo indėnai. 

"Kaip gi jie čionai pateko?" - galvojo Haleras. "Tai turbūt 
belaisviai? Bet jie gali būti šio būrio dalyviai ir kovoti prieš savo 
raudonodžius brolius?" Nesurasdamas atsakymo į visus savo 
klausimus, Haleras kreipės į vieną einantį pro šalį medžiotoją: 

- Kas tie indėnai? 

- Dalis delavarų, dalis šavnijų. 

- Ka jie čia veikia? Belaisviai? 

- Ne, tai mūsų sąjungininkai, - šiek tiek nustebęs atsakė 
medžiotojas. 

- Ar jie kariauja su savo viengenčiais? 

- Ka tamsta sakai! Jie smaugia vienas kitą, kaip tigrai. Tarp 
delavarų ir šavnijų, iš vienos pusės, apačų ir navachų iš kitos, nuo 
neatmenamų laikų mirtina nesantaika. 

Ir nelaukdamas daugiau klausimų, medžiotojas nuėjo savo keliu. 

Tai tie garsūs delavarai, apie kuriuos tiek buvo girdėjęs Haleras... 
Baigianti išnykti giminė. Dar labiau susidomėjęs ir užuojauta 
pažvelgė į juos Haleras ir priėjo arčiau. 

Grupė sėdėjo aplinkui laužą ir rūkė originalias raudonas molio 
pypkes. Kiti vaikštinėjo ta iškilminga eisena, kuria garsėja miškų 
indėnai. Toje grupėje visi tylėjo, ir tuo labai skyrėsi nuo triukšmingų 
meksikiečių. Kartkartėmis pasigirsdavo skambiu balsu ištartas 
klausimas, į kurį sekdavo trumpas, bet ryškus atsakymas, kilnus 
galvos linktelėjimas, rankos mostas... Taip kalbėjosi jie tarp savęs, ir 
rūkstančios pypkės keliavo iš rankų į rankas. 

Apsivilkę jie buvo beveik taip pat, kaip antroji grupė, tik švarkai 
papuošti raudonais siuvinėjimais, o kelnių kraštai išdabinti baisiais 
kutais iš žmonių plaukų. 

Be trijų jau aprašytų grupių, šen bei ten buvo matyti visokių 
giminių ir tautų atstovai: prancūzai, kanadiečiai, audrų metu 
sudužus laivams į krantus išmesti jūreiviai, mulatai, net juodaodžiai, 
negrai iš Luizianos plantacijų, pakeitę prievaizdų botagus šiuo laisvu, 
klajūnų gyvenimu... Skalpų medžiotojų stovykla buvo mišrus visokių 
odos spalvų žmonių rinkinys. Čia buvo įvairių klimatų gyventojai, 
įvairių kalbų bei tarmių žmonės, visi tie, kuriuos suvedė į krūvą 
proga ir nuotykių ieškojimas. 

XII. Taiklus šūvis 


Haleras sugrįžo į savo vietą ir jau norėjo išsitiesti ant antklodės, 
bet jo akis patraukė gervės klyksmas. Pakėlęs galvą, jis pamatė pro 
medžius lekiantį sidabro paukštį, taip lėtai ir gražiai mosuojantį 
sparnais, tarytum besiprašantį šūvio. 

Iš kažkur pasigirdo šūvis, bet toks netaiklus, kad paukštis tik 
greičiau ėmė mosuoti sparnais ir pakilo aukštyn. 

Pasigirdo žvėrių medžiotojų juokas, ir kažkieno balsas ištarė: 

- Koks mulkis! Įsivaizdavo, kad pataikys į paukštį iš savo 
drūtuolio šautuvo! 

Haleras atsigręžė į ta pusę, norėdamas sužinoti, kas tai pasakė, 
ir pamatė du vyrus, pakėlusius šautuvus ir taikančius į paukštį. 
Vienas iš jų buvo jaunuolis, atkreipęs ypatingą Halero dėmesį - 
gražus šviesiaplaukis stipruolis, kitas - indėnas, kurio Haleras 
ankščiau nepastebėjo. | 

Sūviai prabilo vienu kartu. Po sekundės, jau gana toli nulėkęs, 
paukštis nuleido galvą ir suvirpėjęs nukrito, užsikabindamas ant 
šakos. 

Iš tos vietos, kur stovėjo šauliai, jie negalėjo vienas kito matyti: 
skyrė palapinė, o šūviai susiliejo į vieną. 

- Gražu, Bili Harėjau! - sušuko kažkas. - Tesaugoja Aukščiausiasis 
kiekvieną gyvą sutvėrimą nuo tavo šūvio! 

Indėnas, vaikščiojęs apie palapinę, tai išgirdęs ir pamatęs dar 
rūkstantį šautuvą Harėjaus rankose, priėjo prie jo. 

- Tai tu šovei? 

Tie žodžiai buvo tarti tokia gražia anglų kalba, kad jau tai būtų 
atkreipę Halero dėmesį, jeigu išvaizda ir nebūtų buvus tokia kilni. 

- Kas jis toks? - paklausė Haleras savo kaimyno. 

- Nežinau, pats pirmą kartą jį matau. 

- Nori pasakyti, kad jis naujokas? 

- Taip, jis ka tik atvyko. Vargiai jį kas pažįsta, išskyrus vadą 
Segeną. Aš mačiau, kaip juodu spaudė vienas kitam rankas. 

Su nuostaba žvelgė Haleras į indėną. Tai buvo žmogus daugiau 
kaip trisdešimties metų amžiaus ir beveik šešių pėdų aukščio. 
Protinga ir kilni veido išraiška ryškiai skyrė jį nuo čia esančių jo 
tautiečių, o brangūs drabužiai buvo iš gražios medžiagos ir dailiai 
papuošti. Kepurė su dideliu plunksnų rinkiniu, ginklus ir drabužius 
puošia brangakmeniai ir brangi, baltai išdirbta buivolo oda, užmesta 
ant pečių, rodė jį esant vadą. 

Klausimas, kuriuo kreipėsi anglų kalba į medžiotoją, buvo 
ištartas nepaprastai mandagiai. Juo labiau nustebino Halerą niūrus 
ir šiurkštus Harėjaus atsakymo tonas: 

- Ar aš šoviau! Ar negirdėjai šūvio? Nematei, kaip paukštis 
nukrito? Kas per klausimas? Stai kur, pažiūrėkit! - ir jis parodė 
kabantį ant šakos paukštį. 

- Vadinasi, mudu tą pačią akimirką iššovėme, - šaltai tarė 
indėnas ir parodė savo šautuvą, kuris dar rūko. 

- Ka čia pasakoji! - dar šiurkščiau atsiliepė Harėjus. - Ar šovei 
vienu kartu su manim, ar ne, tai man nė kiek nerūpi. Aš žinau, kad 
šoviau, ir mano kulka pataikė. 

- Manau, kad ir manoji pataikė, - mandagiai pastebėjo indėnas. 

- Iš šito štai žaislelio? - pasityčiodamas paklausė medžiotojas, 
paniekinamai pažvelgęs į jo gražų sidabru papuoštą šautuvą ir 
išdidžiai žvilgtelėjęs į savo tamsų, didelį šautuvą. 

- Taip, iš šio žaislelio, - atsakė indėnas, nekeisdamas savo šalto 
kilnumo. - Sitas šautuvas nenusileis nei taiklumu nei jėga jokiam lig 
šiol man žinomam šautuvui. Aš garantuoju, kad jis peršovė gervės 
kūną. 

- Štai ką, - piktai sumurmėjo suerzintas medžiotojas, - juk 
nesunku patikrinti, kuris iš mudviejų nušovėm paukštį. Tavo 
žaisliuko kulka turi būti du kartus mažesnė už manąją. Mes tai tuoj 
pamatysim. 

Ir Harėjus nuėjo prie medžio, kuriame aukštai kybojo paukštis. 

- Kaip jį pasiekti? - paklausė vienas medžiotojas, susidomėjęs tuo 
ginču. 

Atsakymo nereikėjo. Visi pastebėjo, kad Harėjus, greitai užsitaisęs 
savo šautuvą, ėmė taikytis. Pasigirdo šūvis, kulka perskėlė šaką, 
kuri, nuo paukščio svorio sulinko. Bet žemėn paukštis nenukrito, 
užsikabinęs už kitos šakos. 

Kažkas pagyrė taiklų šūvį. Tuo tarpu indėnas irgi užsitaisė savo 
šautuvą ir ėmė taikytis. 

Tartum peiliu nupiovė per įlinkimą šaką ir paukštis drauge su ja 
nukrito žamėn. 

Nutilus pasigėrėjimo šūksniams, paukštis buvo apžiūrėtas: jame 
buvo dviejų kulkų žymės, kurių kiekviena atskirai galėjo paukštį 
užmušti. 

Jauno medžiotojo veidu nuslinko nepasitenkinimo debesėlis. Jis 
buvo įveiktas tokios daugybės kalnų gyventojų akivaizdoje šaudant 
jo numylėtu ginklu - ir kas jį įveikė? - Indėnas! - ir visų pikčiausia - 
kažkokiu žaisleliu! Žvėrių medžiotojai ir kalniečiai su nepasitikėjimu 

žiūri į išpuoštus ir 
smulkaus kalibro šau- 
tuvus. Tuo tarpu buvo 
aišku, kad ir indėno 
šautuvas kai kam 
tinka. 

Medžiotojas pasis- 
tengė susivaldyti, kad 
kiti nepastebėtų, koks 
jis supykęs, ir tylė- 
damas ėmė valyti šau- 
tuvą. Haleras susijau- 
dinęs sekė visą tą 
sceną ir pastebėjo, kad 
jis labai rūpestingai 
taisė šautuvą. Buvo 
aišku, kad Harėjus 
norėjo pratęsti var- 
žybas. 

Užtaisęs šautuvą, 
jis kreipėsi į visus 
stovinčius aplinkui, - o 
tuo metu čia buvo 
susirinkusi gana didelė 
minia iš visų stovyklos 
kampų. 

- Nukirsti kulka 
šaką - ne toks jau 
gudrus daiktas; tai gali 
padaryti kiekvienas, 
kieno taikli akis. Būna 
kitokių taikinių, trupu- 


Medžiotojas kreipėsi į indėną, kuris irgi užtaisė šautuvą: 
- Klausyk, nepažįstamasis! Ar neturi arti bičiulio, kuris galėtų 


pasitikėti tavo šūvio taiklumu? 


- Yra, - atsakė truputį pagalvojęs indėnas. - Tik kodėl reikia? 
- Kodėl reikia? Aš noriu parodyti tau ypatingą šūvį, kuriuo mes 
kartais tarpusavyje žaidžiam. Tiesa, tai nieko ypatinga, bet nervus 


reikia turėti stiprius. Ei, Riubai! Eik šen! 


- Ko tau reikia? 

Visi atsigręžė į tą pusę, iš kur pasigirdo storas murmąs balsas. Iš 
pradžių nieko nebuvo matyti. Tiktai gerai įsižiūrėjus pro medžius 
galima buvo pastebėti kažkokį laužo dūmais aprūkusį kamuolį. 

Sunku buvo manyti, kad tai žmogus. Jis mostelėjo rankomis ir tik 
tada buvo galima pastebėti, kad jis sėdi nugara į žmones, o galvą 
laiko prikišęs arčiau ugnies. Pagaliau jis atsikėlė. Įdomumo vedamas, 
Haleras, priėjęs arčiau išvydo nepaprastą sutvėrimą, kokio niekados 
savo gyvenime dar nebuvo matęs. 

Iš veido jam galima buvo duoti šešiasdešimt metų. Ryškūs veido 
bruožai priminė kažką iš erelių padermės, jame spindėjo mažos, 
tamsios, greitos ir perveriančios akys. Odos spalvos negalima buvo 
numanyti pro storą purvų sluoksnį. Drabužiai buvo tokie pat 
netvarkingi, kaip ir kūnas. Gerokai nuplyšęs švarkas ir kelnės vargu 
kada buvo valomi: jie tiesiog žvilgėjo nuo purvo ir riebalų. Jis buvo 
apsiavęs senus ir sunkius mokasinus, dėvėjo smarkiai užsmauktą 
kepurę, kitados pasiūta iš katės kailio. Ilgainiui plaukai visai 
nuslinko, ir liko tik viena taukuota medžiaga, šiek tiek panaši į odą. 
Visas jis - kūnu ir drabužiais - atrodė tartum keletą savaičių kamine 
rūkytas. | 

Haleras pastebėjo dar vieną baisią ypatybę: tas žmogus neturėjo 
ausų! O kai jis nusiėmė kepurę, norėdamas geriau pamatyti Harėjų, 
Haleras pastebėjo dar vieną dalyką. Vargšas turėjo aplinkui galvą 
tiktai siaurą vainikėlį žilų plaukų, visas gi kiaušas buvo plikas, o 
viršugalvis - vienas didelis randas... Matyt, kas nors baisaus atsitiko, 
kad jis neteko ne tik ausų, bet ir galvos odos. 

Haleras suprato, kad tai turbūt tas pats belaisvis, kuris pabėgo 
iš navachų ir neseniai atnešė Segenui žinią apie jo dukterį. Bet jis 
negalėjo numanyti, kad tasai menkas aprūkęs žmogus be skalpo ir 
ausų buvo geriausias medžiotojas, galbūt pirmasis visoje Amerikoje. 

- Eik šen, Riubai, man tu reikalingas! - vėl pašaukė jį Bilis 
Harėjus. 

- Palauk, ateisiu! - sušuko medžiotojas ir, priėjęs prie bičiulio, jo 
paklausė: 

- Ko nori, Bili? 

- Norėčiau, kad palaikytum štai šitą daiktelį, - atsakė Harėjus, 
paduodamas jam baltą, apvalia kriauklę, kišeninio laikrodžio didumo. 

- Tai ginčas, jaunuoli? 

- Ne, ne ginčas. 

- Tai kam veltui gadinti paraką? 

- Mane tas indėnas nugalėjo, - tyliai atsakė Harėjus. 

Senis pažvelgė į indėnų vadą, stovintį netoliese, ramiai ir išdidžiai 

atsirėmusį į šautuvą, be mažiausios pasitenkinimo žymės del 
laimėtos pergalės. 

Iš to, kaip į jį žiūrėjo Riubas, buvo aišku, kad jis jau buvo jį 
kažkur sutikęs. Ziūrėjęs ilgai ir įdėmiai, jis sumurmėjo kažką tyliai, 
o bičiulis nugirdo tiktai vieną žodį "koko". 

- Tu manai, kad jis koko? - taip pat tyliai paklausė Harėjus. 

- Argi tu aklas? Nematai jo mokasinų? 

- Jo nebuvo tenai. Kurgi jis buvo? 

- Kai giminės noru ir pagal gimimo teises buvo išrinktas vadu, jis 
pamanė esąs per jaunas tokiai aukštai vietai ir todėl nuvyko pas 
baltaveidžius pasimokyti. Pasakojama, kad jis suradęs aukso rūdą 
ties Džila. Saugokis, Bili; jis turbūt geras šaulys. Vieną kartą jis tai 
jau parodė. 

- Bet kaip jis čionai pateko? 

- Būrio vadai sakė, kad jis nori eiti su mumis į žygį. 

- Vienas? Be savo giminės? Stebėtina! 

- Jo giminė dabar susibūrė Kalifornijos pakrantėje, o jis nenori 
saviškių varginti tolima ir galbūt nepelninga kelione, juo labiau, kad 
čionai atvyko tvarkyti asmeninių reikalų. Visų pirma jis dėkingas 
mūsų vadui, kuris išvadavo jį iš navachų rankų; antra - jis nori 
atkeršyti vienam iš tų niekšų - už ką, Segenas man nepasakojo, o aš 
neklausinėjau. 

- Kaip jis vadinas? 

- El-Solis, rodos... Gana šnabždėtis, - pridūrė senis. - Ar jis mums 
rūpi? Mes tik norim žinoti, kaip jis šaudo. Ziūrėk, vyrai jau 
nekantrauja. Kokiam nuotoly atsistoti? 

- Per šešiasdešimt žingsnių. 

- Pagailėk mano nagų, girdi? Šita indėnai man nupjovė, daugiau 
neturiu... 

Tuos žodžius tardamas, senis pamosavo dešiniąja ranka. Haleras, 
sekęs kiekvieną jo krustelėjimą ir girdėjęs beveik visą bičiulių 
pašnekesį, pastebėjo, kad mažasis jo pirštas buvo nupjautas. 

- Nebijok! - tarė Harėjus, ir senis ėmė eiti lėtais bei lygiais 
žingsniais, tai aiškiai rodė, jog jis matuoja nuotolį. 

Atmatavęs jis atsigręžė, išsitiesė ir iškėlė dešinę ranką peties 
aukštyje, laikydamas kriauklę tarp dviejų pirštų, plokščia puse į 
priekį. 

- Jau! 

Halero nervai virptelėjo, kai pamatė tą pasiruošimą. Daugelis 
žiūrovų ėmė nerimauti. Tarp susirinkusių medžiotojų būtų atsiradę 
tokių, kurie būtų drįsę šauti į tokį taikinį, bet nedaug tokių, kurie 

būtų sutikę laikyti kriauklę. Tačiau niekas nedrįso įsikišti ir 
sutrukdyti. 

Harėjus giliai atsiduso, atsistojo, pakėlė šautuvą ir sušuko 
bičiuliui: 

- Laikykis, seni! 

Visų akys nukrypo į taikinį, visi sulaikė kvėpavimą. Įsiviešpatavo 
mirtina tyla. Pasigirdo šūvis - ir kriauklė subyrėjo į gabalėlius. 

Minioje pasigirdo pagyrimo šauksmai. Senis Riubas pasilenkė, 
pakėlė vieną iš skeveldrų ir , apžiūrėjęs ją, sušuko: 

- Į patį vidurį! Prisiekiu! 

Medžiotojas iš tiesų pataikė į patį vidurį, kaip rodė kulkos žymė. 

Tada visi sužiuro į indėną. Visą tą laiką jis ramiai stovėjo savo 
vietoje ir žiūrėjo. Paskui ėmė dairytis po žemę, lyg ko ieškodamas. 

Netoliese vadas pamatė apelsino didumo kaktuso kamuolį. Jis 
atrodė jam tinkamas. Priėjo, nuskynė jį, nuvalė nuo jo dyglius. Ka jis 
norėjo padaryti? Išmesti aukštyn ir peršauti belekiantį ore? 

Apie šešiasdešimt, septyniasdešimt susirinkusių medžiotojų tyliai 
sekė visus jo judesius. Tolumoje matėsi Segenas, kuris drauge su 
daktaru ir keliais medžiotojais statė palapinę. Harėjus stovėjo šalia 
Halero, patenkintas pavykusiu šūviu, bet ir nerimastaudamas, kad 
jo neįveiktų. Vienas tiktai Riubas niekuo nesirūpino ir sugrįžo prie 
laužo kepti elnienos. 

Koko (marikonų) giminės vadas išsiėmė iš švarko kišenės ilgą 
erelio šlaunies kaulą - daugelyje vietų išgražintą ir pridėjo jį prie 
lūpų, pridengdamas skylutes pirštais. Tris kartus paeiliui pasigirdo 
keistas švilpimas. Paskui indėnas paslėpė kaulą ir žiūrėjo į mišką iš 
rytų pusės. Susidomėję medžiotojai nekantriai laukė, pašnibždomis 
kalbėdami. Tartum aidas atsiliepė tokie pat trys švilpimai. Matyt 
indėnas šaukė draugą, bet čia niekas nepažinojo nei jo paties, nei jo 
draugo - išskyrus vieną Riubą. 

- Ziūrėkit, vyrai, - tarė jis arčiau stovintiems, - tuoj pamatysit 
vieną iš gražiausių raudonveidžių mergaičių. Jis šaukia savo seserį, 
Lūną. 

Pasigirdo bruzdėjimas, tartum kas skyrė krūmus; nuaidėjo lengvi 
žingsniai, sutraškėjo lūžtančios šakos. Kažkas šviesus sumirgėjo tarp 
lapų, ir iš už krūmų išėjo indėnė mergaitė, savotiškai gražiais rūbais. 
Laisva eisena priėjo ji prie minios, atkreipus į save visų nustebusias 
akis. 

Jos rūbai buvo panašūs į brolio drabužius. Mergaitė dėvėjo 
ryškiaspalvę tuniką, išpuoštą gražiais ir brangiais siuvinėjimais, 
apačioje padabintą kriauklėmis, kurios žvangėjo jai judant. Buvo 

apsimovusi ryškiai raudonas kelnes, o ant palaidų juodų ir ilgų 
plaukų uždėtas plunksnų vainikas. Laukinį jos veido grožį švelnino 
kilni išvaizda. 

Kai mergaitė priėjo prie brolio, jis padavė jai nuvalytą kaktuso 
kamuoliuką ir kažką pasakė nesuprantama kalba.. Neatsiliepdama, 
ji paėmė kamuoliuką ir nuėjo į ta vieta, kur pirma stovėjo Riubas. 
Priėjusi medį, ji sustojo ir atsisuko taip, kaip buvo padaręs senis. 

- Tada žiūrovai suprato, kas bus ir ėmė kalbėtis. 

- Jis nori išmušti kamuoliuką mergaitei iš rankos, - tarė vienas. 

- Tai nebus dabar jau nieko ypatinga, - pridūrė kitas, reikšdamas 
tuo, matyt, daugumos nuomonę. 

- Jei tai jam ir gerai pavyktų, tai čia nebus joks Harėjaus 
įveikimas, - tarė trečias. 

Bet kaip visi nustebo, kai pamatė, jog mergaitė nusiėmė plunksnų 
vainiką, padėjo ant galvos kamuoliuką ir, sukryžiavusi rankas ant 
krūtinės, stovėjo prie medžio rami ir nesijaudindama, tartum stabas. 

- Ne, nedaryk to! - susuko susijaudinęs Harėjus, sugriebęs pakelta 
indėno šautuvą. - Aš negaliu būti ramus, tai matydamas. 

- Kas tai? - sugriaudė indėnas. - Kas išdrįs man trukdyti? 

- Aš išdrįsiu, - tvirtai pareiškė Harėjus. - Nedaryk to, nereikia! - 
tuoj pridūrė jis prašydamas, pastebėjęs niūraus atkaklumo išraišką 
indėno veide. - Aš girdėjau įš Riubo, kad ta mergaitė - tavo sesuo... 
Niekas negali atimti iš tavęs teisių, bet aš prašau... nereikia! Aš 
pripažįstu, kad tamsta gali mane įveikti, tiktai nedaryk to, 
nerizikuok! 

- Cia nėra jokios rizikos, pamatysi, - jau ramiau atsakė indėnas. 

- Ei, Bili, koks čia triukšmas? - sušuko prieidamas Riubas. - 
Pažiūrėsim to šūvio, po šimts kelmų! Nesirūpink, tasai nepravėpsos, 
numes tartum vėjas! 

Bičiulio atstumtas vieną žingsnį atgal, Harėjus vėl priėjo, 
norėdamas sutrukdyti beprotišką dalyką. Indėnas taikėsi ir 
mažiausias judesys galėjo būti pražūtingas. 

Įsiviešpatavo mirtina tyla. Minia, tartum vienas žmogus, 
sulaikiusi kvėpavimą, įsmeigė akis į taikinį, kuris iš toli atrodė kaip 
žalias taškas ant mergaitės galvos. Atrodė, kad šūvio reikės laukti 
ištisus amžius! 

Sūvis pasigirdo. Triukšmas, šviesos žybtelėjimas, klaikus 
šauksmas "valio" - ir vienu akimoju visi nubėgo prie medžio. 
Peršautas kamuoliukas nukrito, mergaitė stovėjo visai rami, 
nepaliesta. Drauge su visais nubėgo ir Haleras. Vieną akimirksnį jis 
pateko į dūmus ir nieko nematė. Vaikinas išgirdo skardų indėno 

švilpimą, - pažvelgė pirmyn... Mergaitė indėnė dingo. 

Kai medžiotojai atbėgo į vietą, kurioje stovėjo mergaitė, tai išgirdo 
tik krūmų šnarėjimą ir tolstančius žingsnius. 

Visi skubinosi prie indėno, norėdami pareikšti jam savo nuostabą, 
bet jo ten jau nebuvo. Medžiotojai pamatė jį bestovintį ir laisvai 
besikalbantį su Segenu. 


XIII. Karo planas 


Paveiktas rungtynių, Haleras ėjo pievon pažiūrėti savo Moro ir 
Alpo. Staiga išgirdo rago balsą, šaukiantį rinktis. 

Greitai sugrįžęs stovyklon, vaikinas nuėjo prie Segeno, stovėjusio 
su ragu rankoje prie savo palapinės. Aplinkui susispietė medžiotojai 
taip, kad visiems būtų girdima vado kalba. 

- Draugai! - pradėjo Segenas, - rytoj mes traukiam į karą. 
Sušaukiau jus, norėdamas pranešti savo planą ir pasitarti. 

Zmonėms, kurių amatas yra karas, žinia apie žygį visados tinka. 
Segeno žodžiai buvo sutikti pritariamu murmėjimu. Segenas tęsė 
toliau: 

- Sį kartą, kas žino, ar greitai pateksim į mūšį. Pavojus yra mums 
pereinant tyrus. Ta pavojų reikia kiek galima sumažinti. 

„- Aš turiu žinių, - tęsė jis patylėjęs, - kad mūsų priešai šį kartą 
rengiasi pulti Sokorą ir Ciguaguą, o jei nebus valdžios kariuomenės 
sutikti, tai pratęs savo puolimą ligi paties Durango. Abidvi giminės, 
apačai ir navachai, sudarė tam tikslui sutartį. Taigi visi kariai vyksta 
į pietus, palikdami savo šalį be gynėjų. Todėl aš ir siūlau sumanymą 
- įsiveržti, kol jų nėra, kad paskui galėtumėm pasiekti pačių navachų 
namus. 

- Valio, valio! Puiku! Valio! - pasigirdo pritarimo šūksniai minioje 
iš visų pusių ir visomis kalbomis. 

- Grobis, kurį jums pasiseks rasti, pagal mūsų įstatus yra jūsų, 
bet žmonių reikia pagailėti: atsiminkit, tenai juk paliko beveik vienos 
moterys ir vaikai. Kraujo nereikia lieti, jo ir be to daug ant mūsų 
rankų. Ar visi tai prižadat? 

- Taip, taip, visi, visi! - vėl prabilo gausus choras. 

- Džiaugiuosi, kad jūs sutinkat. Dabar aš kiek smulkiau 
išdėstysiu savo sumanymus, juos reikia jums jau dabar žinoti. Mes 
einam ieškoti mūsų giminių ir draugų, kuriuos jau keletą metų 

priešai laiko nelaisvėje. Tarp mūsų - nemažai praradusių savo 
artimiausius: žmonas, seseris, dukteris... 

Pritarimo gaudesys, ypač medžiotojų grupėje, meksikiečių 
kostiumais apsitaisiusioje, tvirtino tų žodžių teisingumą. 

- Aš pats esu vienas iš tokių nukentėjusių, - tęsė Segenas 
virpančiu balsu. - Prieš daugelį metų navachai pagrobė mano kūdikį. 
Neseniai sužinojau, kad mano duktė dar gyva ir drauge su kitais 
baltaveidžiais belaisviais yra navachų sostinėje. Mes išvaduosim 
nelaiminguosius ir sugražinsim juos tėvynei ir giminėms. 

- Valio! Tegyvuoja kapitonas. Mes juos išvaduosim. Valio! - sušuko 
minia. 

- Aptarkim maršrutą, - pradėjo vėl Segenas, kada visi nurimo. 
Turim tris kelius, kuriais iš čia galim nuvykti į indėnų kraštą. 
Pirmasis - į vakarinę Puerko dalį. Tai tiesiausias kelias, bet Puerko 
gyvenamose vietose mus tikrai pastebės navachų žvalgai, kurių ten 
visada būna daug. Jeigu navachai sužinos apie mus, net jei jų kariai 
ir būtų jau pakeliui į pietus, mūsų žygis, patys suprantat, būtų 
bergždžias. 

- Teisybė, teisybė! - sušuko minia. 

- Dėl tų pačių priežasčių būtų neatsargu pasirinkti antrąjį kelią, 
būtent į Polviderą. Trečiasis kelias, per senąsias kasyklas, 
neparankus tuo, kad šiuo metu mes nerasime kalnuose pakankamai 
žvėrių maistui. O kad atsargos mums reikalingos, jei rengiamės 
keliauti per tyrus, tai jūs lygiai taip pat suprantat, kaip ir aš. 

- Tai kokiu keliu mums tada eiti? - paklausė vienas medžiotojas. 

- Yra dar vienas kelias ir, man rodos, patogesnis už kitus. Iš 
pradžių josim į pietus, o paskui pasuksim į vakarus, į Ljanosus. Iš 
ten mums bus patogu pasiduoti į šiaurę, į apačų kraštą. Tai ilgesnis 
kelias, bet jis turi kitų gerų privalumų. Ljanosuose surasim buivolų, 
be to, galim pasislėpti kalnuotoje apylinkėje, iš kur matysim, kada 
praeis apačų kariuomenė. Ten ir praleisim pro šalį priešus. Tada 
visai ramiai pereisim Džilą, o laimingai pasiekę savo tikslą, 
trumpiausiu keliu sugrįšim namo. 

- Valio kapitonui! Tiesa! Tai geriausias planas! 

- Tai laimingai! Rytoj išjojam. Pasiruoškit. Pasiruoškit prieš 
saulės tekėjimą. 

Medžiotojai išsiskirstė ir tuoj ėmė rengtis, apžiūrėdami ir 
valydami ginklus bei arklius. Jie pridėjo malkų ir laužai šviesiai 
suliepsnojo. Žmonės, sugulę aplinkui, virė ir kepė vakarienę, valgė, 
rūkė ir kalbėjosi, kol tai vienas, tai kitas, pajutęs nuovargį, užmigo. 
Dar nebuvo pusiaunakčio, o visa stovykla jau ilsėjosi, išskyrus 

nedidelę sargybą, kuri saugojo arklius. 

XIV. Netikėta kiiūtis 


Auštant medžiotojai jau buvo ant arklių. Nuaidėjus pirmiesiems 
rago garsams, arkliai perbrido upę. Jie greitai išjojo iš medžiais 
apaugusių vietų į smiltingą lygumą, einančią į vakarus nuo Misibrio 
kalnų ir pasuko jos pietų kraštu, patekę į lakųjį smėlį, kuriame 
arkliai palikdavo gilias pėdas. Tai buvo Mirties smėlyno vakarų dalis. 

Jojo jie ne eilėmis, bet vienas paskui kitą, naudodamiesi indėnų 
papročiu, kad sumaišytų pėdas, jei priešai kartais panorėtų ištirti. 
Našta apkrauti mulai sekė tokia pat tvarka, paskui juos jojusio 
sargybinio prižiūrimi. 

Pirmąją kelionės dieną pietų nesustojo, nes nei žolės nei vandens 
niekur pakeliui nebuvo matyti, o sustojęs saulėkaitoje jėgų neatgausi. 

Kai ėmė temti, keleiviai tolumoje pastebėjo tamsią liniją. Prijoję 
arčiau, pamatė žalią sieną ir netrukus suprato, kad tai medvilnių 
miškas. Medžiotojai žinojo, kad tai Palomos siena. Miško vėsos 
apgobti, jie išjojo į skaidrios upės krantą ir čia sustojo nakvynės. 

Stovyklą įrengė po atviru dangumi, be palapinių. Jų net 
nepasiėmė su savimi, nes sumanytame žygyje negalima apsunkinti 
save tokiais daiktais. Jas paslėpė Rio-del-Norte kloniuose. 
Kiekvienam antklodė buvo namas, patalas ir apsiaustas. 

Sukūrė laužus, išsikepė mėsos ir, vos pavakarieniavę, kelionės 
nuvarginti - kaip paprastai pirmą kelionės dieną pavargstama - visi 
tuoj susivyniojo į savo antklodes ir sumigo. 

Ryta visus pažadino rago balsas. Greitai buvo pagaminti ir 
suvalgyti pusryčiai, pabalnoti arkliai ir, davus signalą, visi leidosi į 
kelionę. 

Kitos trys kelionės dienos praėjo taip pat, kaip ir pirmoji. Kelias 
ėjo tokiais pat tyrais, ir tik ketvirtą dieną jie prijojo upelį vardu Ojo 
di Vaca - Karvės akis, bėgantį Ijanosų rytų pusėje. 

Sių didelių tyrų vakarų dalimi turėjo praeiti apačai, vykdami 
Sokoros link. Arti jų kelio per tyrus driekėsi aukšti Pinonų kalnai. 
Medžiotojai norėjo pasiekti šiuos kalnus ir pasislėpti už uolų netoliese 
upelio, kuris tekėjo prie tų kalnų, kol, kaip jau buvo žinoma, nepraeis 
pro šalį priešas. Bet norint pasiekti ta prieglaudą, jie turėjo praeiti 
tuo pačiu keliu, kaip ir apačai - pėdsakai galėjo juos išduoti. 

Tai buvo netikėta kliūtis, kurios nenumatė Segenas, 
apgalvodamas planą. Tuo tarpu, išskyrus Pinonų kalnus, niekur 
nebuvo kitos vietos, iš kurios būtų galima buvę sekti priešus, patiems 
liekant nepastebėtiems. Tuos kalnus reikėjo pasiekti, kitokios išeities 
nebuvo. Bet kaip nujoti tą kelią? 

Atvykęs į Karvės akį, Segenas pakvietė visus pasitarti. 

- Mes galim išsisklaidyti prerijoje, - tarė vienas medžiotojas, - į 
atskiras pėdas apačai nežiūrės. 

- Klysti! - pasipriešino kitas. - Pastebėjęs arklio pėdas, indėnas 
niekad nepraeis pro jas, nenusekęs jomis ligi galo. Ne, tai netikusi 
mintis. 

- Juk galima arkliams kanopas apraišioti, - stengėsi apginti savo 
pasiūlymą pirmasis. 

- Tai nieko nepadės. Aš vieną kartą pamėginau pavartoti tokią 
gudrybę ir vos dėl to nepalydėjau savo skalpo. Tokia gudrybe galima 
apgauti nebent aklą indėną. Zemė minkšta... Ne, tai nieko nepadės. 

- Dėl ko jiems būti tokiems įtariems ir dėmesingiems - atsiliepė 
vėl pirmasis, matyt užgautas tokios nepagarbos.- Aš visai 

nesuprantu, kuo mes čia rizikuojam? 

Bet dauguma medžiotojų pritarė antrajam. Tiek daug slepiamų 
pėdsakų negalima nepastebėti, ir tai gali sužadinti mintį, kad čia 
kažkas negera slepiasi. Taip manė dauguma. 

Nuo pasiūlymo apvynioti kojas teko atsisakyti; bet ka daryti? 

Senis Riubas, visą tą laiką tylėjęs, staiga atkreipė visų dėmesį į 
save: 

- Tss! 

- Ka nori pasakyti, seni? - paklausė vienas jo draugų. 

- Kad visi jūs mulkiai! Aš imuos pravesti apačų keliu kiek norit 
arklių, nepalikdamas jokio pėdsako, kurį galėtų pastebėti indėnas ir 
sekti, ypač karo metu. 

- Kaip? - paklausė Segenas. 

- Aš paaiškinsiu, kapitone, bet pirma paaiškink man, kodėl mums 
tuo keliu eiti? 

- Kaip kodėl? - Kad galėtumėm pasislėpti Pinonų kalnuose - kodėl 
klausi? 

- O kaip jūs manot sėdėti kalnuose be vandens lašo? 

- Iš vienos kalno pusės yra šaltinis. 

- Tai tiesa, aš žinau. Bet iš to paties šaltinio ir indėnai, kaip ir 
mes, panorės atsigerti ir pasiimti vandens kelionei į pietus. Kaip jūs 
ten pasislėpsit su visais arkliais, nepalikdami pėdsakų? Tai man ne 
visai aišku. | 

- Jūsų tiesa, Riubai. Prieiti prie Pinonų kalnų nepaliekant 
pėdsakų iš tiesų negalima ir visai gali būti, kad indėnai sustos prie 
to šaltinio. 

- Todėl aš nematau jokio reikalo eiti visiems per preriją. Kol 
indėnai nepraeis pro šalį, mes vis tiek negalim buivolų medžioti. 
Todėl aš manau, jog pasislėpti kalnuose ir sekti raudonveidžius 
einant į pietus gali keliolika žmonių. Dvylikos žmonių tam reikalui 
pakanka, ir jie gali pasislėpti, o visas būrys nepasislėps. 

- O kitiems likti čia? 

- Kam čia! Jie gali joti į šiaurę, o paskui į vakarus prie Moskitų 
kalnų. Ten, dvidešimt mylių nuo kelio teka upelis ir daug žolės; ten 
jie ir palauks, pasislėpę, kol mes juos pašauksim. 

- Kodėl nepasilikti čia, kur yra pakankamai vandens ir žolės? 

- Todėl, kapitone, kad kai kurie indėnai gali panorėti sustoti čia. 
Man atrodo, reikia sunaikinti visus pėdsakus, prieš išjojant iš čia. 

Visiems buvo aiškūs Riubo nurodymai, o Segenui labiausiai. Buvo 
nutarta tuoj paklausyti jo patarimo. Atskyrė mažą būrį, kuris tuoj ir 
išjojo su apkrautais mulais, paskui pėdsakai buvo sunaikinti, t. y. 

visiškai užtrinti šiaurės vakarų kryptim. 

Būrys turėjo nuvykti prie Moskitų kalnų, kurie buvo už dvylikos 
mylių į šiaurės vakarus nuo šaltinio. Ten jie privalėjo pasislėpti 
kalnuose prie žinomo kai kuriems iš jų upelio ir laukti, kol juos 
pašauks atgal. 

O kitas būrys, kuriame buvo Haleras, išjojo per preriją tiesiai į 
vakarus. 

Būryje, kurį vedė pats Segenas, be Halero, buvo Riubas, Harėjus, 
El-Solis ir jo sesuo, buvęs laukinių jaučių medžiotojas Sančesas, 
linksmasis rudaplaukis airis Bernėjus ir dar keletas. 

Prieš išjodami iš Karvės akies, jie, Riubo patariami, nuėmė 
pasagas ir gerai užlipino moliu vinių skyles kanopose, kad arklių 
pėdos būtų panašios į laukinių mustangų pėdas. 

Prijoję kertantį prerijaą taka, kuriuo turėjo joti indėnai, jie taip 
išsisklaidė, kad nuo vieno ligi kito raitelio buvo pusmylis. Taip jojo 
ligi pat Pinonų kalnų ir, susirinkę čia, pakalnėje pasuko į šiaurę. 


XV. Nuobodus laukimas 


Visą dieną jie jojo lyguma ir tik saulei leidžiantis pasiekė šaltinį. 
Upeliukas buvo nedidelės gluosnių bei medvilnių giraitės apsuptas ir 
bėgo pačioje kalno apačioje. Dėl atsargumo jie nutarė šį vakarą čia 
dar nesustoti. Arklius nuvedė į artimiausią tarpeklį ir paslėpė pinijų 
tankumyne. Ten nakvojo ir raiteliai. 

Vos pradėjo švisti, medžiotojai ėmė smulkiai tyrinėti savo 
prieglaudą. 

Prieš juos buvo neaukšti uolėti, vietomis pušimis apaugę kalnai, 
atskyrę lygumą nuo šlaito. Nuo tų kalnų viršūnės, pušų tankumyno 
dengiami, jie laisvai galėjo apžiūrėti ir vandenį, ir kelią į Ijanosus į 
šiaurę, pietus ir rytus. Vieta tikrai buvo patogi tam tikslui, kuriam 
ji buvo skirta. 

Kai patekėjo saulė, reikėjo tuojau parūpinti vandens žmonėms ir 
arkliams, todėl teko nusileisti nuo viršūnės. Keli žmonės ėmėsi to 
darbo; paėmė odos maišą, buvusį ant mulo, dynių butelius ir pasėmė 
vandens iš upelio, pasirūpinę nepalikti jokių pėdsakų. 

Visą pirmą dieną jie budriai saugojo, bet indėnų nebuvo matyti. 

Prie upelio nusileisdavo elniai ir antilopės, buvo priėjusi nedidelė 
banda buivolų, kurie atsigėrę tuoj pabėgdavo į pievą. Jie labai gundė 
medžiotojus: gyvuliai prieidavo taip arti, kad buvo galima juos 

smagiai pašaudyti. Bet medžiotojai neišdrįso. Tai būtų visai 
neatsargu, nes indėnų šunys užuostų kraują. 

Ir antrą dieną smalsiomis akimis jie tyrinėjo horizontą. Segenas 
turėjo mažus kišeninius žiūronus, kuriais galima buvo įžiūrėti preriją 
aplinkui kelias mylias. Bet priešo niekur nesimatė. 

Trečia diena praėjo taip pat, ir medžiotojai jau ėmė spėlioti, ar 
nebus tik indėnai pasirinkę kito kelio. 

Ir dar vienas dalykas kėlė jiems nerimą; beveik visi maisto 
ištekliai buvo suvalgyti; žmonės jau maitinosi vien žaliais kedrų 
riešutais, nes sukurti ugnį riešutams kepti - neišdrįso. Indėnai turi 
labai jautrią uoslę ir užuodžia dūmų kvapą iš labai toli. 

Atėjo ir ketvirta diena, o šiaurėje vis dar niekas nesirodė. Jau 
buvo suvalgę paskutinį džiovintos mėsos gabalėlį, ir medžiotojai 
pradėjo badauti, nes vienais riešutais niekas negalėjo pasisotinti. 

Vienas medžiotojas pasiūlė pasislėpus už gluosnių patykoti 
antilopę ar elnią - rytais ir vakarais jie subėgdavo čia bandomis - ir 
nušauti, bet vadas neleido. 

- Mes negalime to daryti, - sakė jis. - Indėnų šunys gali pajusti 
kraują, ir taip patys išsiduotumėm, jei dar anksčiau neišduotų mūsų 
šūvis: juk indėnai gali ir netoliese būti. 

- Aš galiu užmušti gyvulį nepraliedamas nė vieno jo kraujo lašo, 
- pastebėjo vienas medžiotojas meksikietis, rodydamas ranka laso. 

- O tavo kojų pėdsakai? Pasinaudodamas laso, paliksi vietoje 
gilius pėdsakus. 

- Mes galim juos užmindžioti, kapitone, - atsakė medžiotojas. 

- Na, pamėginkit! - sutiko Segenas. 

Meksikietis pasiėmė laso ir, draugo lydimas, nuėjo prie upelio. 
Ten juodu sulindo į krūmus ir atsigulė. Kiti sekė juos nuo kalno. 

„ Nepraėjo nė pusvalandis, kai iš lygumos atbėgo antilopių banda. 
Sitie gyvuliai bėgiojo vėjo greitumu - ir, kelioms minutėms praėjus, 
jos jau pasiekė gluosnių krūmus, kur buvo pasislėpę medžiotojai. 

Bet, priėjusios artyn, jos sustojo, pakėlė galvas ir ėmė uostyti orą. 
Matyt, pajuto pavojų, bet jau buvo.per vėlu. 

- Ana, sumirgėjo laso! - sušuko vienas iš žiūrėjusiųjų. 

Ir jie aiškiai matė, kai laso sumirgėjo ore ir apkabino priešakyje 
stovinčio gyvulio kūną. Jis norėjo pasprukti, trūktelėjo vieną, kitą 
kartą, kiek leido ilgis, bet laso išsitempė, ir gyvulys pargriuvo pusiau 
pasmaugtas. 

Medžiotojas išėjo iš už gluosnių, paėmė uždususį gyvulį ant pečių 
ir nunešė jį į kalną. Draugas sekė paskui, rūpestingai naikindamas 
pėdsakus. 

Po kelių minučių juodu sugrįžo pas savo draugus. Antilopei 
nulupo kailį ir, kadangi ugnies vis dėlto negalima buvo kurti, mėsą 
reikėjo valgyti žalią. 

Iš ketvirtos dienos į penktą naktis buvo mėnesiena ir labai šviesi, 
okadangi indėnai paprastai iškeliauja pasinaudodami mėnesienomis, 
tai, dėl atsargumo, nakčiai buvo palikta sargyba. 

Spėliojimai jų neapvylė. 

Apie pusiaunaktį sargyba pažadino sumigusius. Vienu akimoju 
visi pašoko ir pamatė tolumoje šiaurėje, krutant daug tamsių figūrų. 

Visi susidomėję tyrinėjo neaiškius vaizdus... Gal tai buivolų 
banda? Bet ne; štai jau atsispindi ginkluose mėnulio šviesa, - o ten 
jau aiškiai matyti arkliai, raiteliai... Abejonės negalėjo būti: tai 
indėnai! 

- Draugai! - staiga sušuko nusigandęs Segenas. - Mes juk 
bepročiai! Juk arkliai... mūsų arkliai gali sužvengti - ir tai mus 
išduos! 

Tuo pačią sekundę jis bėgo nuo kalno, paskui jį pasileido visi kiti 
ir puolė tankumynan, kur buvo pririšti arkliai. 

Išbėgę į aikštę, kiekvienas sugriebė iš po balno antklodę, 
nepratarę nė žodžio, visi be kalbų suprato, ką reikia daryti - skubiai 
apvyniojo arkliams galvas. 


XVI. Spastuose 


Manydami esą gerai pasislėpę, medžiotojai nurimo ir sugrįžo savo: 
sargybon kaip tik tuo metu, kai jau gana aiškiai buvo girdėti indėnų 
šūkavimai ir arklių trypimas. Netrukus jie prisiartino prie upelio, 
sustojo ir ėmė girdyti arklius. Paskui po vienas kito, iššokę iš 
vandens, pajojėjo truputį kloniu, nušoko nuo arklių ir nuėmė balnus. 

Buvo aišku, kad jie ketina ilsėtis čionai ligi ryto. Jie susitvarkė, 
išsiskyrę į du atskirus būrius. Mėnulio šviesoje Riubui pasisekė 
nuspėti iš iečių papuošimų, kad indėnai išsiskirstė giminėmis: apačai 
atskirai nuo navachų. Navachų buvo kur kas mažiau, ir jų poilsio 
vieta buvo toliau nuo medžiotojų, negu apačų. 

Medžiotojai iš savo vietos girdėjo, kaip indėnai tomahaukais kirto, 
pakalnėje medžius, kaip paskui vilko juos stovyklon ir sukūrė laužus. 

Netrukus keliose vietose sušvito ugnis, ir jos šviesoje dabar 
aiškiai galima buvo matyti indėnų tatuiruotės ant veidų ir plikų 
krūtinių. Spalvos ir raštai buvo labai įvairūs: tai raudoni, tartum 

krauju paišyti, tai visai juodi. Kai kurie indėnų turėjo išsimarginę 
vieną veido pusę juodai, kitą raudonai arba baltai.. Kiti buvo 
išsimarginę dėmėtai, kaip medžioklės šunys, kiti lygiais spalvotais 
dryžiais išilgai arba skersai kūno ar veido. Daugelis veidus ar 
krūtines tatuiravo žvėrių ar paukščių atvaizdais - vilkų, panterų, 
lokių, buivolų ir kitais. Kai kurie turėjo ant krūtinės raudonai 
nupieštą ranką arba kaukolę, apačioje skersai sukeistais kaulais. 

Tokie šlykštūs ir baisūs vaizdai nelabai domino medžiotojus, 
kurių daugeliui toksai reginys buvo ne naujiena. Bet užtat juos 
stebino kiti dalykai: daugelis indėnų turėjo žvilgančius, variu 
apmuštus balnus ir kariškus šalmus su stručių plunksnomis. Iš kur 
jie visa tai gavo? 

„ Tik vienas Segenas žinojo: tuos daiktus jie buvo atėmę iš užmuštų 
"Čiguaguoje kirasirų. Prieš kelerius metus kirasirai buvo smarkiai 
sumušti indėnų. 

Ištisas dvi valandas medžiotojai sekė kiekvieną indėnų judesį, kol 
jų stovykla visiškai nutilo. Laužai užgeso, bet mėnulio šviesoje buvo 
galima įžiūrėti sugulusius priešus. Tarp jų matėsi ir baltų figūrų. Tai 
buvo indėnų šunys, rankiojantys valgio likučius ir jau bepradedą 
urgzti ir loti, norėdami atimti surasta kąsnį. 

Ne vien šunys budėjo sumigusioje stovykloje: toli tyruose buvo 
matyti tamsios žmonių figūros, stovinčios lygiais tarpais. Tai buvo 
indėnų sargyba, gananti arklius. 

Dar ilgai gulėjo medžiotojai, nesumerkdami akių, svarstydami 
savo padėtį, kuri pamažu aiškėjo kiekvieno žmogaus galvoje su 
visomis galimomis painiavomis, sunkenybėmis bei pavojais. 

Juk visai galimas daiktas, kad indėnai sumanys pasilikti čia 
pamedžioti. Kas tada bus?.. Toji mintis tartum tuo pačiu metu atėjo 
visiems galvon, ir jie neramiai ir susirūpinę žvalgėsi į vienas kitą. 

- Nieko nėra negalima, - tyliai ir prasmingai pratarė Segenas. - 
Matyti jie neturi mėsos atsargų, o be mėsos jie negali vykti į pietus. 
Ar čia, ar kokioje kitoje vietoje jie turi medžioti ir pasigaminti sau 
mėsos. Kodėl gi ne čia? 

- Na, tada mes atsidursim gražiuose spastuose, - tarė vienas 
medžiotojas, mostelėjęs ranka ir parodęs iš pradžių į klonį, o paskui 
į kalną. - Kaip mes tada išspruksim, štai ką aš norėčiau žinoti! 

Visi nenoromis pasekė kalbėjusio ranką, mintyse svarstydami 
savo padėtį. 

Prieš tarpeklį, kuriame jie buvo, indėnų stovykla driekės ne toliau 
kaip šimtas žingsnių nuo uolos, kuri buvo pačioje tarpeklio pradžioje. 

Indėnų sargyba buvo dar arčiau; net jai ir sumigus, pasprukti vis 

vien nebūtų galima: šunys, kurių daugybė valkiojosi apie stovyklą, 
suuostų. , 

Už jų nugarų buvo kalnas, per kurį jokiu būdu neperlipsi. Taip, 
jie pateko į spąstus. . 

- Prakeikimas! - sušuko vienas medžiotojas. - Zūsim iš bado ir 
troškulio, jeigu toji raudonveidžių banda pasiliks čia medžioti. 

- Galim dar anksčiau pražūti, - pastebėjo kitas. - Užteks, jei jiems 
ateis galvon čionai užlipti. 

Cia nebuvo nieko negalimo, nors tikėtis to irgi nebuvo ko. 
Tarpeklis buvo iš visų pusių kalnų apsuptas, be jokio kito išėjimo. 
Nieko čia nebuvo tokio, kas būtų galėję indėnus suvilioti. 

Taip, bet šunys! Jie kėlė didelį pavojų, o jį pašalinti nebuvo jokios 
galimybės. Reikėjo tiktai, kad šunes bebėgiodami ar maisto 
beieškodami užbėgtų tarpeklin, - ir medžiotojai pražuvę. 

- Jei tik jie mūsų nepastebės, - tarė pasidrasindamas Segenas, 
stengdamasis ir kitus padrąsinti, - tai dvi tris dienas mes galim kaip 
nors riešutais pramisti. Kai riešutų pritrūks, reikės pjauti vieną 
mūsų arklį. Ar daug dar turim vandens? 

- Mūsų laimei, visi indai pilni, - tarė antilopės medžiotojas. 

- Bet kaip mūsų vargšai arkliai nusikamuos - pastebėjo Moro 
likimu susirūpinęs Haleras. 

- Troškulys negraso nei mums, nei arkliams, - atsakė jį 
ramindamas El-Solis, pažvelgęs į žemę, - kol mes štai šitų turim. - Ir 
jis paspyrė koja apvalų augalą. Tai buvo valgomoji kaktuso rūšis. 

- O jų čia šimtai, matot! 

Visi jie gerai žinojo, kad sunkiomis sąlygomis tasai augalas 
gelbsti gyvybę, bet pirma nebuvo jų pastebėję; dabar gi žiūrėjo į juos 
nusiraminę ir patenkinti. 

- Draugai, - tarė Segenas, - neišmintinga varginti save. Kas gali 
užmigti, tegul miega. Užteks dviejų budėti - vienas prie įėjimo į 
tarpeklį, o kitas čia aukštai. Sančesai, eik apačion. 

Buvęs laukinių jaučių medžiotojas tylėdamas nuėjo į nurodytą 
vietą ir ten įsikūrė. Nulipo ir kiti į apačią, apžiūrėjo arklius, paskui 
sugrįžo į kalną, susivyniojo į anklodes ir pramiegojo visą naktį. 

Vos tik ėmė aušti ir prerijoje pasirodė pirmi šviesūs spinduliai, 
visos trys stovyklos pabudo ir sujudo. Indėnų balsai skambėjo laisvai 
ir garsiai, o augalotos tyrų sūnų figūros laisvai ir gyvai judėjo 
lygumoje. Medžiotojų stovykloje visi trumpai, pašnibždomis, 
pasisveikino ir, nerimo kamuojami, užėmė sargybos vietas. 

Po kelių minučių jie jau aiškiai numanė savo likimą. Indėnai vėl 
vilko nukirstus medžius ir kūrė ugnį... Buvo aišku, kad jie rengiasi 

pasilikti toje vietoje. 

- Taip, mes patekom į spąstus, tai aišku. Įdomu žinoti, ar ilgai 
mes čia išbūsim? 

- Ne mažiau kaip tris dienas, o gali būti - keturias, ar net 
penkias. 

- Kodėl manai, kad taip ilgai? Tiek mėsos, kiek jiems reikia, jie 
gali primedžioti per vieną dieną. Ten buivolų daug, pažvelkit, - tarė 
optimistas medžiotojas, rodydamas juodą masę, kuri vos vos buvo 
matoma dienai beauštant. - Tai buivolų banda. 

- Zinoma, primedžioti jie gali kiek reikia per vieną dieną. Bet kaip 
jie sugebės anksčiau kaip per tris dienas išdžiovinti mėsą, štai ką 
pasakyk? 

- Tai tiesa, - atsiliepė meksikietis, - tam reikia mažiausiai trijų 
saulėtų dienų. Jei ne, tai gali užsitęsti ir keturias penkias dienas. 

Taip kalbėjo pašnibždomis trys medžiotojai, bet visi juos gerai 
girdėjo. 

Apie tai lig šiol dar niekas nebuvo galvojęs. Tuo tarpu, jeigu 
indėnai tikrai taip ilgai užtruktų, medžiotojams gręsia didžiausias 
pavojus - priešai juos gali pastebėti troškulio nukankintus. 

Padėtis baisi. Reikėjo pasiruošti mirti ir laukti baisių troškulio 
kančių. 

Bado buvo galima nebijoti, kadangi arklių jie turėjo daug ir peilių 
taip pat užtektinai. Blogiausiu atveju jie gali maitintis arkliena 
keletą savaičių. Bet ar užteks kaktusų trims ar keturioms dienoms 
troškuliui malšinti? 

Tuo tarpu visai prašvito. Indėnai pakilo, daugelis jų tuoj ištraukė 
kuoliukus, prie kurių buvo pririšti arkliai, ir nuvedė juos girdyti. 
Paskui, pabalnoję arklius, šoko į balnus, sugriebė ginklus ir pasirengė 
joti. 

Pasigirdo vado komanda ir indėnai pasileido šuoliais, supdami 
bandą iš rytų ir vakarų. Po dviejų valandų jie nuvargino buivolus ir 
prišaudė pakankamai gyvulių, naudodami tik strėles ir ietis. 

Po to žingine nedideliais būriais grįžo į stovyklą, kiekvienas 
apkrovęs savo arklį grobiu. Parjoję numetė nuo arklių naštą ir, 
tolesnį darbą pavedę likusiems stovykloje ir pailsėjusiems draugams, 
patys kepės skaniausius mėsos gabalus. 

Stovykla gyvai sujudo, linksmai sušneko ir subruzdėjo. 

Gana didelis būrys, nedalyvavęs medžioklėje, tuo tarpu 
netinginiavo. Medžiotojai, visą laiką sekę jų pasirengimus ir dabar 
viską aiškiai pamatę, nusigando. Indėnai kirto jaunus medelius, 
kapojo jų šakas ir kasė galais žemę, pratęsdami tarp kuolų virves 

mėsai džiovinti. Kol visi medžiotojai sugrįžo, jie turėjo jau viską 
parengę. 

Paskui, sumedžiotą mėsą jie pjaustė ilgais plonais liežuviais ir 
kabino ant ištemptų virvių, kur ji turėjo saulėje išdžiūti. 

Galima įsivaizduoti, su kokiu jausmu žiūrėjo į tai baltaveidžiai 
medžiotojai. Priešas turėjo skanų, gerą valgį, kai jie jokio valgio 
negalėjo įsigyti, bent papjauti kokį arklį, kurie taip reikalingi buvo 
tyruose. Padėtis buvo nepakenčiama. Bet tokie žmonės, kokie buvo 
Segeno būryje, nenusimena taip greitai, kol dar esama nors vilties 
šešėlio. 

- Einam, draugai, - tarė gyvai Harėjus, - pariešutausim ir 
nutildysim savo pilvus. 

Daugelis su juo nuėjo riešutų ieškoti. Bet čia pamatė, kad tų 
riešutų visai nedaug liko. Nuo žemės ir nuo medžių galima buvo jų 
tiek pririnkti, kiek dviem dienom užtektų. 

- Nieko nepadarysi, - sušuko vienas, - turėsim imtis mūsų arklių! 

- Gal ir reikės, - paniuręs atsakė jam kitas, teks stipriau diržą 
susiveržti. 

Vandenį padalino, davę kiekvienam po puodeliukaą. Induose dar 
buvo likę truputis vandens, bet vargšai arkliai jau kamavosi nuo 
troškulio. 

- Pasirūpinkim arkliais, - tarė Segenas, išsitraukęs peilį ir 
pjaudamas vieną kaktusą. Visi kiti tuoj pasekė jį. 

Kai buvo nulupta augalų oda ir nuvalyti dygliai, įpjovus, iš jų ėmė 
bėgti lipnus skystis. Gyvuliai godžiai juos krimto. Tai buvo arkliams 
ir maistas, ir gėrimas. 

Taip praėjo pirmoji, antroji ir trečioji dienos. Antrosios dienos 
vakarą mėsa, iškabinta ant virvių, jau gerokai pajuodavo ir susiraitė, 
o po trečiosios dienos pietų ji buvo jau beveik juoda ir saulei be 
paliovos kepinant, išdžiūvusi. 

Ar pasijudins, pagaliau, indėnai? 

Miglotomis akimis išbadėję medžiotojai sekė kiekvieną savo priešų 
judesį, nes jie vis dar nedrįso pjauti nė vieno arklio. Jei indėnai dar 
vieną naktį pasiliks stovkloje, vieno arklio likimas bus nuspręstas: 
badas per daug kamavo žmones ir ilgiau nebegalima buvo kęsti... 

Bet ne! Netrukus jie pastebėjo linksmus ženklus. Indėnai susėdo 
aplinkui ugnį ir ėmė naujinti savo kūno bei veido piešinius. 

Medžiotojai neapsiriko. Jie matė, kaip indėnai nuėmė mėsą nuo 
virvių ir ją raišiojo. Paskui kiekvienas nubėgo prie savo arklio, 
ištraukė kuolelį, atsivedė jį, pasiėmė vandens, pasibalnojo ir 
prikabino prie balno mėsos ryšulį. Surinkę ginklus, sulipo į balnus. 

Dar valandėlė - visi susitvarkė ir ilga juosta nujojo į pietus. 

Iš pradžių pasijudino didysis būrys, paskui jį tuo pačiu keliu 
nujojo mažesnysis... Bet ne! Kas gi tai? Jis suka į šalį?.. Navachai 
staiga pasuko kairėn ir jojo per preriją į rytus - tiesiai į Karvės akį. 


XVII. Dakoma, navachų vadas 


Pasijutę laisvi, medžiotojai pirmiausia norėjo bėgti į upelį 
atsigerti, o paskui ko nors pavalgyti. Jie rengėsi pulti ant pusiau 
apgraužtų buivolų kaulų, kurie drybsojo tyruose. Bet atsargesnieji 
sulaikė juos nuo tokio neatsargaus žingsnio. 

- Palaukit, kol jie visai išnyks, - tarė senis Riubas, - per kelias 
minutes jų jau nebematysim. 

Nors nekantrumas buvo labai didelis , bet medžiotojai paklausė 
patarimo. Kad laikas greičiau praeitų, jie nulipo tankumynan ir ten 
ėmė rengtis kelionėn: nuėmė nuo arklių anklodes, kuriose jie vos 
neapako ir neužduso, ir juos pabalnojo. 

„Vargšai gyvuliai tartum suprato, jog artinas ir jų išvadavimas. 
Kol vieni triūsė apie arklius, sargyba paliko aukštai ant kalno ir sekė 
abu būrius, pranešdama draugams, kol indėnų galvos išnyko už 
horizonto linijos. 

- Norėčiau žinoti, kodėl navachai nujojo į Karvės akį? - pastebėjo 
truputį susirūpinęs Segenas. 

- Gerai padarė mūsų draugai, nepasilikę tenai. 

- Taip, jie gali padėkoti Švenčiausiajai Mergelei už tai, kad 
nebuvo su mumis, - atsiliepė Sančesas. - Pažiūrėkit, po šimts velnių, 
kaip aš suliesėjau! Visai į giltinę pavirtau! 

Tada sargyba nuo viršukalnio davė sutartą ženklą, ir visi nubėgo 
prie upelio tokiu greičiu, kuris geriausiai rodė, kokias troškulio 
kančias teko vargšams iškęsti. Bet, nuraminę troškulį, jie dar 
skaudžiau pajuto alkį ir beveik visi nurūko į apleistą stovklą, 
ieškodami maisto. 

Bet juos, kaip pasirodė, jau buvo aplenkę kiti, laukę tos puotos 
likučių: rinkdami likučius valkiojosi alkani tyrų vilkai. Bet 
medžiotojai per daug buvo išalkę, kad tai juos sutrukdytų. 
Sūkaudami jie išvaikė vilkus, o kai vienas didelis vilkas, rodydamas 
dantis, nepanoro geruoju atiduoti didelio mėsos gabalo, kurį El-Solis 
savo žvaliomis akimis buvo iš tolo pamatęs ir pasiskyręs sau bei 
seseriai, tai paleido strėlę taip taikliai, kad vilkas čia pat susmuko, 

ir jo šviesus kailis nusidažė krauju. Visus kitus neprašytus svečius 
išvaikė akmenimis, ir vieni medžiotojai liko buvusios stovyklos 
šeimininkai. 

Vos spėjo medžiotojai numalšinti badą labai skaniais, kad ir 
dulkėse besimėtančiais mėsos gabalais, kaip kažkieno garsus balsas 
visus pažadino. 

- Prakeikimas! Pažiūrėkit, draugai! Matote šitą saidoką? 

Meksikietis, taręs tuos žodžius, rodė koja gulintį ant žemės 
daiktą. Visi skubiai priėjo pažiūrėti į tai, kas sujaudino draugą. 

- Nemalonus radinys! - tarė jis, visiems priėjus, - matot, baltas 
saidokas 

- Baltas, tiesa, šimts kalakutų! - sušuko Harėjus. 

- Baltas! Baltas! - sušuko ir kiti, nustebę ir susirūpinę, žiūrėdami 
į gulintį daiktą. 

- Be abejo, jis priklauso kokiam žymiam būrio dalyviui, - tarė 
Harėjus. , 
- Ne tik tai tiesa, bet tiesa ir tai, kad jis sugrįš jo ieškodamas, kai 
tik... 

- Palauk! Žiūrėk anakur, - joja! 

Visi pasisuko rodoma kryptimi. Išilgai tyrų toli rytuose horizonte 
sušvito, tarsi meteoras ar sužibusi žvaigždė, kažkoks daiktas. 

Tai negalėjo būti žvaigždė, nes saulė dar buvo aukštai. Bet niekas 
nė nesirengė galvoti - visi iškart suprato, kad tai buvo šalmas, 
žvilgantis nuo saulės spindulių, kai raitelis tai pakildavo, tai 
prisėsdavo, jodamas lengva risčia. 

- Arčiau gluosnių, arčiau gluosnių! - sušuko Segenas. - Palikit 
saidoką! tegul guli, kur gulėjęs! Nuveskit arklius! Greičiau iš ten! 
Pasilenkit, pasilenkit! 

Visi medžiotojai nubėgo prie arklių, sugriebė ; juos už pavadžių ir 
nuvedė, teisingiau tarus, nutempė juos į gluosnyną. Paskui greitai 
sulipo į balnus pasirengę kiekvienam atsitikimui ir ėmė sekti pro 
tankumyną. 

- Ar šauti, kapitone, kai jis prijos? - paklausė Sančecas. 

- Mes galim gražiai sučiupti jį, kada pasilenks lanko pakelti, - 
pridūrė vienas iš meksikiečių. 

- Nedarykit to, jei jums brangi gyvybė! - perspėjo juos Segenas. - 
Tegul pasiima saidoką ir joja savo keliais. 

- Kodėl taip, kapitone? 

- Kaip jūs nesuprantat, mulkiai, kad tada visa giminė dar 
šiandien prieš pusiaunaktį pasileis mūsų pėdomis? Sakau jums, 
netrukdykit jam. Gal jis nepastebės mūsų pėdų, juk mūsų arkliai 

nekaustyti. 

- O kas bus, kapitone, jei jis pažvelgs anakur? 

Senis Riubas tai tardamas, nurodė vieną vietą lygumoje. Jis 
vienas netyčiomis pastebėjo, kur pataikė neseniai El-Solio strėlė. 

- Užmuštas vilkas! Iš kur jis ten atsirado? - sušuko, nieko 
nesuprasdamas Segenas. 

El-Solis prisiartino ir papasakojo apie savo paelgį, lyg 
atsiprašydamas ir kartu gailėdamasis. 

Zvėries lavonas tįsojo netoli tos vietos, kur gulėjo pamirštasis 
saidokas. Kruvinas vilko lavonas taip aiškiai buvo matyti, kad jį 
pastebėti galėjo kiekvienas, juo labiau indėnas. 

- Jis, be abejo, jį pastebės, kapitone, - pridūrė senasis medžiotojas. 

- Tada kitas dalykas, - tarė Segenas susivaldęs ir paspaudė 
El-Solio ranką, tartum be žodžių patvirtindamas, kad jo poelgio 
pasekmių tada, žinoma, negalima buvo numatyti. 

- Taip susiklosčius, mums nebelieka nieko kita, kaip sutikti priešą 
ietimi, laso arba sugauti jį gyva. Šauti jokiu būdu negalima: jo sėbrai 
gali išgirsti šūvį ir atsirasti mūsų užnugaryje, kol suskubsim prijoti 
tarpeklį. Ne, šautuvus užsimeskit ant nugaros: tiktai tie, kurie turi 
ietis ir laso, tegu bus pasirengę. 

- Kada jį mums pulti, kapitone? 

- Palikit tai man. Gali būti, kad jis nulips nuo arklio, ieškodamas 
saidoko; o jei ne, tai jis, tikriausiai, prijos prie upelio arklio pagirdyti. 
Cia galėsim jį apsupti. Jei iš karto pastebės vilką, gal prieis arčiau, 
norėdamas geriau jį apžiūrėti. Taigi mums nesunku bus jį sugauti. 
Būkite kantrūs, kai bus laikas, aš duosiu ženklą. 

Tuo tarpu navachas vis artinosi tokiais pat lengvais šuoliais. 
Netrukus jis buvo ne toliau kaip penkiasdešimt žingsnių nuo upelio 
ir vis šuoliavo. Tylėdami, sulaikę kvapą, medžiotojai žiūrėjo į jį ir jo 
žirgą. 

Reginys buvo nepaprastai gražus. Žirgas - stambus mustangas 
žvilgančiomis akimis ir raudonomis, plačiomis šnervėmis. Snukis 
buvo putotas ir baltomis putomis aptaškytas kaklas, krūtinė bei 
nugara. Raitelis nuo juostos ligi plevėsuojančių šalmo plunksnų buvo 
nuogas, ir tik ant kaklo ir pečių žvilgėjo keletas papuošalų. Kelnės 
buvo iš ryškios išsiuvinėtos medžiagos, ant kojų gražūs mokasinai, 
pasiūti iš minkštos elnio odos. 

Buvo aišku, kad tai ne apačas, nes ant kūno nebuvo jokių 
marginių, o rusvas veidas rodė sveiką naturalią kūno spalvą. Kilnūs 
jo veido bruožai turėjo karinga išvaizdą, akys žiūrėjo drąsiai ir 
budriai, ant nugaros kadaravo ilgi juodi plaukai. Ant mustango buvo 

ispaniškas balnas. Į balno kilpą įstatyta ietis, kurios kilpa užmauta 
ant dešinės rankos, o ant kairiosios buvo baltas skydo diržas, per petį 
kabojo mažesnis už čia paliktąjį saidokas ir strėlės. 

Gražiai atrodė tasai raitelis su savo žirgu, jodamas tyrais. Raitelis 
buvo panašesnis į senųjų laikų didvyrį, negu į tolimųjų vakarų 
laukinį žmogų. 

- Tai raitelis, šimts velnių! - tyliai sušuko vienas medžiotojas. - 
Šalmas blyksi kaip žaibas. 

- Taip, - sumurmėjo Riubas, - tam šalmui mes daug kuo dėkingi! 
Būtumėm buvę tokioje pat blogoje padėtyje, kaip kad jis dabar, jei 
nebūtumėm to žvilgančio šalmo pastebėję... 

Riubas staiga nutilo, įsižiūrėdamas į indėną. 

- Hė! - sušuko jis stipriai susijaudinęs, - tai juk Dakoma! 
Prisiekiu, tai Dakoma, antrasis navachų vadas! 

Haleras atsigręžė į Segeną, norėdamas pamatyti, kokį įspūdį 
padarys jam tie žodžiai. Ta pačią akimirką El-Solis pasilenkė prie 
Segeno ir tarė jam kelis žodžius nesuprantama Halerui kalba, gyvai 
gestikuliuodamas. Haleras tik vieną žodį tesuprato, būtent "Dakoma", 
kurį girdint marikonų vado veide pasirodė neapykanta - ir ta pačia 
išraiška rodė jis Segenui besiartinantį raitelį. 

- Na, - atsakė jam Segenas, tartum pritardamas, - jis nepaspruks 
nuo mūsų, vis tiek, ar pastebės mus, ar ne. Tiktai šauti nereikia, jo 
sėbrai nebus dar dešimties mylių nujoję. Mums nesunku bus jį 
apsupti ir sugauti. O jeigu tai ir nepasisektų, aš galiu pavyti jį savo 
arkliu, o štai dar kitas, greitesnis už manąjį. 

Tai tardamas, Segenas ranka nurodė Halero Moro. Ir tuoj, 
sulaikęs balsą, pridūrė: 

- Tyliau! Nė balso! 

Stojo mirtina tyla. Kiekvienas stipriai suspaudė keliais arklį, kad 
nesujudėtų. 

Indėnas tuo tarpu prijojo buvusios stovyklos pradžią ir, truputį 
pasilenkęs į šoną nuo balno, ėmė dairytis į žemę. Kada jis buvo 
beveik priešais medžiotojus, pamatė ieškomą daiktą, paleido kilpą ir 
prijojo prie saidoko. Paskui, nestabdydamas žirgo ir sėdėdamas balne 
pasilenkė taip žemai, kad šalmo plunksnos palietė žemę, nustvėrė 
saidoką ir vėl išsitiesė. 

- Puikiai! - išsprūdo pasigėrėjimo šnabždesys iš Sančeso lūpų. 

- Iš tiesų, gaila būtų jį užmušti, - sumurmėjo kažkuris 
medžiotojas, ir iš visų pusių girdėjosi pasigėrėjimo balsai. 

Indėnas norėjo tuojau pasukti žirgą atgal, bet staiga pastebėjo 
kruviną vilko lavoną. Smarkiai timptelėjo pavadžius, net žirgas 
prisėdo, ir nustebęs bei susirūpinęs ėmė tyrinėti lavoną. 

- Puikiai - vėl sušuko Sančesas. - Saunus raitelis! 

Kelias sekundes ir raitelis, ir žirgas sustingo toje pozoje; paskui 
raitelio veido išraiška pasikeitė ir jis truputį nusigandusiomis akimis 
apsidairė aplinkui, kiek ilgiau žiūrėdamas į medžiotojų žirgų 
sudrumstą vandenį. 

To žvilgsnio jam pakako. Stipriai įtempęs pavadžius, smarkiai 
pasileido į tyrus. Tuo pačiu akimoju Segenas davė ženklą pulti. 
Medžiotojai spustelėjo žirgus pentinais, ir visi puolė iš tankumyno. 

Reikėjo peršokti upelį. Segenas buvo kiek priešakyje. Staiga jo 
žirgas netikėtai suklupo, paslydo nuo kranto ir drauge su raiteliu 
nukrito į vandenį. Kiti pralėkė pro jį. Nesustojo nė Haleras ir net 
neatsigręžė: jis žinojo, kad indėno sugavimas yra jų mirties ar būties 
klausimas. Smarkiai suspaudęs žirgą pentinais ir tuo jį suerzinęs, 
Haleras lėkė strėlės greitumu. 

Kurį laiką medžiotojai jojo susiglaudę. Išjoję į lygumą pamatė, 
kad indėnas nutolo nuo jų per aštuoniasdešimt pėdų; bet, jodami 
pirmyn, pasibaisėdami pamatė, kad atstumas nemažėjo, o didėjo. 

Jie visai pamiršo, kad jų žirgai buvo nusilpę iš bado, nusistovėję 
tarpeklyje ir ką tik godžiai prisigėrę. 

Bet Haleras to nepaisė ir greitai pamatė, kad jis lenkia visus 
kitus. Cia pasirodė nepaprastas Moro greitumas. 

Kiek toliau už jį buvo nujojęs vienas El-Solis. Haleras pamatė, 
kad jis pagriebė laso, metė jį, bet staiga sustojo. Kilpa nuslinko 
paskutinėmis bėgančio mustango kojomis. El-Solis nepataikė. 

Prajodamas pro jį, Haleras pamatė, kad El-Solis nusiminęs bei 
įpykęs vėl mezga kilpą. 

Arabų kraujas užvirė Moro - jis toli užpakalyje paliko visus. 
Haleras juto tuoj pavysiąs indėną. Tarp judviejų buvo vos dvidešimt 
žingsnių. Pasisekimas arti, bet kaip pasielgti, jis nežinojo. 

Sautuvo nedrįso griebtis, nes prisiminė Segeno perspėjimą ir 
suprato, kad reikia klausyti. Taigi liko vien peilis ar šautuvo buožė. 
Ir vienas, ir kitas buvo labai menki ginklai kovoje su tokiu priešu. 

Bet pirmiau, negu Haleras nutarė, kokiu ginklu jam pasinaudoti, 
navachų vadas, pažvelgęs per petį ir pamatęs, kad jį vejasi tik vienas 
žmogus, greitai atsisuko, sudavė Halerui ietimi ir vėl nujojo. Savo 
žirgą jis valdė, atrodė, be pavadžių. Tas buvo pratęs klausytis 
šeimininko balso ar jo palietimo. 

Smūgis buvo toks netikėtas, kad Haieras vos suskubo sugriebti 
šautuvą ir atmušti jį, kreipiamą stačiai į krūtinę. Bet visai smūgio 
atmušti nepasisekė: ieties galas užgavo ir sužeidė jam ranką. Be to, 
šautuvas buvo išmuštas iš rankų. 

Zaizda, susijaudinimas ir šautuvo netekimas sutrikdė Halerą ir 
kliudė jam kaip reikiant valdyti žirgą. Todėl praėjo kiek laiko, kol jis 
sugraibė pavadžius ir galėjo žirgą pasukti. 

Priešas veikė dar sparčiau, ir Haleras pajuto, kad pro jo plaukus, 
ties pačia ausim, nušvilpė strėlė. Kai jam pasisekė vėl pasivyti 
indėną, tas paleido dar vieną strėlę, ir ji akies mirksniu įsmigo 
Halerui į ranką. 

Baisiai įnirtęs, įsikarščiavęs Haleras pamiršo visas blogąasias 
pasekmes, ir suprato, kad tiktai taiklus šūvis gali išgelbėti jo gyvybę. 
Jis išsitraukė pistoletą, pakėlė jį ir nulėkė strėlės greitumu pirmyn. 

Tuo pačiu akimoju indėnas numetė strėlę, palenkė ietį ir, 
suspaudęs žirgą pentinais, lėkė priešo pasitikti. 0 

Smarkiai šuoliuodami lėkė vienas prie kito... Stai Haleras 
nusitaikė, paspaudė gaiduką, bet šūvio nebuvo - parakas neužsidegė! 

Halero akyse sušvito ietis... Štai štai įsmigs ji jo krūtinę! Tą pačią 
akimirką kažkas suplasnojo akyse, sušvilpė jo ausyse... Tai buvo laso 
kilpa. Jis matė, kaip kilpa nukrito pro indėno galvą, apkabino jį ligi 
pačių alkūnių, matė, kaip ji užniro ant jo... Pasigirdo laukinis, 
skardus klyksmas, indėnas sujudėjo visu kūnu, ietis iškrito iš rankų 
ir po sekundės navachų vadas, išmestas iš balno, bejėgis tįsojo ant 
žemės. Įsiutęs mustangas puolė ant Moro taip, kad parmušė jį ir pats 
pargriuvo - ir žirgai ir raiteliai raičiojos žeme. 

Kai Haleras atsipeikėjo nuo tokio žaibiško įvykio, jis pamatė 
El-Solį, stovintį pakeltu peiliu ties surištu ir beginkliu priešu. Jo 
veide matėsi neapykantos bei laimėjimo išraiška. 

Tuo pačiu akimirksniu atjojo El-Solio sesuo, nušoko nuo žirgo ir 

greitai pribėgo prie jų. 

- Ziūrėk, - tarė jai brolis, rodydamas gulintį navachą, - štai jis, 
mūsų motinos žudikas! 

Trumpai, bet skardžiai šūktelėjusi, mergaitė išsitraukė peilį ir 
puolė belaisvį. 

- Ne, Lūna! - sušuko El-Solis, sulaikydamas ją, - ne! Mes ne 
žmogžudžiai. Argi tai kerštas? Ne, tegul jis dar pagyvena. Mes jį gyvą 
parodysim saviškiams. Tegul mūsų žmonos pašoks didžiajam vadui 
ir kariui, paimtam į nelaisvę be jokios žaizdos. 

El-Solis tarė tuos žodžius paniekinamai, įstabiai žiūrėdamas į 
gulintį priešą. Indėnas visas suvirpėjo. 

- Sunie! - sušuko jis, stengdamasis iš visų jėgų išsivaduoti, pykčiu 
degančiomis akimis. - Marikonų šunie, susidėjęs su baltaveidžiais 
žmogžudžiais! Būk tu prakeiktas! 

- A! - sušnypštė El-Solis. - Tai tu pažinai mane, Dakoma? Labai 
džiaugiuosi! 

Tuo tarpu prijojo dar keletas medžiotojų. Segenas tik žvilgtelėjęs 
į belaisvį, puolė prie Halero. 

- Dieve mano, tu sužeistas! - sušuko jis rūpestingai. - Parodyk 
man savo žaizdą. Tiktai raumenys peršauti? O, tai tau pasisekė!.. 
Jeigu tik... jeigu tik strėlė neužnuodyta! Aš bijau... El-Soli, eikite šen 
greičiau, mano bičiuli! Pažiūrėkit, ar neužnuodytas strėlės antgalis? 

- Pirmiausia jį reikia ištraukti, - tarė greitai prisiartinęs El-Solis, 
- laukti negalima. Strėlė įlindo į rankos raumenis, kiaurai išlįsdama. 

Sumania ir vikria ranka El-Solis nuvalė kitą strėlės galą nuo 
plunksnų ir atsargiai ištraukė ją iš žaizdos. 

- Nestabdykit kraujo, kol aš neištirsiu strėlės. Ji nepanaši į kario 
strėlę, greičiau į medžioklės. Bet reikia geriau ištirti. Navachai 
vartoja labai gudrius nuodus. Pono laimei, aš pažįstu visokius nuodus 
ir turiu nuo jų vaistų. 

Tai tardamas, El-Solis išsiėmė iš krepšio stambios vatos pluoštelį, 
nušluostė nuo strėlės smaigalio kraują, paskui išsiėmė buteliuką su 
kažkokiu skystimu ir iš jos užvarvino kelis lašus ant smaigalio. Visą 
ta laika Segenas labai nervinosi, laukdamas tyrinėjimo rezultatų. 

- Na, - tarė, pagaliau El-Solis, - ponui šį kartą pasisekė! Priešas 
be abejo turėjo ir karo strėlių, o tos - užnuodytos. Bet, Jūsų laimei, 
skubėdamas jis iššovė medžioklinę strėlę. 

Lengviau atsidusęs, Haleras parodė kitą strėlę, kuri pralėkė pro 
jo ausį ir dabar gulėjo ant žemės. El-Solis priėjo ir pakėlė ją. 

- Pažiūrėsim, - tarė jis, lygiai taip pat ją tyrinėdamas. - Matai, 
mano tiesa! - sušuko jis po kelių sekundžių. - Ziūrėkit, kaip pažaliavo 

antgalis. Dėkok savo šventiesiems, kad ne ši strėlė pataikė į ranką, 
nes būtų tekę naudotis daktaro ir mano žiniomis. 

Įgudusi daktaro ranka tuoj perrišo nedidelę Halero žaizdą. 
Medžiotojai užsodino kilnųjį belaisvį ant mulo, pririšo jį ir tuoj 
nuvyko atgal prie upelio pasitarti. 

Vos tik jie atvyko į senąja vieta, tuoj pasiuntė vieną medžiotoją 
prie uolos: jis turėjo sekti apylinkę -ar kur nesimato indėnų. Visi kiti 
nulipo nuo žirgų ir apsupo savo vadą. 


XVIII. Beausio sumanumas 


Segenas ne iš karto pradėjo kalbėti. Tylėdamas ir susirūpinęs, 
svarstė tolesnio veikimo planą, ir nė vienas medžiotojas nedrįso jam 
trukdyti. 

- Draugai! - pagaliau pradėjo jis, - tai, ką mes esam čia padarę, 
gali turėti mums labai nemalonių pasekmių. Bet ka gi? To negalėjom 
išvengti. Dabar turim pakeisti savo sumanymus. Indėnai to taip 
nepraleis: jie, be abejo, sugrįš, ieškodami mūsų belaisvio ir nepaliaus 
ieškoję, nors jiems reikėtų visą kelią ligi namų praeiti. Kas gi tada su 
mumis bus? Mūsiškiai sėdi dabar pasislėpę Moskitų kalnuose; jie 
negali nei čionai, prie Pinonų kalnų atvykti, nei pasprukti kuriuo 
nors karo taku, nes jų pėdsakai lengvai būtų susekti. Kodėl gi mums 
nenuvykti pas juos ir paskui nepasukti per senąsias kasyklas taip toli 
iš čia, kad mes tikrai sutiksim navachus, kurie tuo tarpu grįš į savo 
miestą. Na, o kas iš to gali išeiti, visiems aišku: nedaug kas iš mūsų 
išliks. 

- Kodėl mes būtinai turim juos sutikti? - niūriai pasipriešino 
Gode. - Kai jie pamatys, kad jų vadas nebuvo sugrįžęs, tai namie 
nepasiliks, o mes galim kur nors vėl laukti, kol jie prajos. 

- Zinoma, jie tikriausiai sugrįš karo taku. Vietas apie senąsias 
kasyklas aš gerai žinau. Tenai visai nėra žvėrienos, ir mes neturėsim 
maisto, todėl tas kelias visai netinka. Valandėlę patylėjęs, jis tarė 
susimąstęs ir paniuręs: 

- Taigi mums nėra kitos išeities, kaip joti tuo pačiu karo taku ligi 
Prijetos. Tebūnie, kas turi būti!.. O gal mums reikės visiškai 
atsisakyti savo tikslų. 

Segenas vėl nutilo ir pažvelgė klausiančiomis akimis į visus savo 
draugus, tartum norėdamas paklausti be žodžių, gal kas kitą 
sumanymą pasiūlys. Jo akys užkliudė senį Riubą, kuris sėdėjo ant 

žemės ir braižė ją savo dideliu peiliu. Tik dabar prisiminė Segenas, 
kad senis medžiotojas ligi šiol nė žodžio nepratarė ir su didele viltimi 
kreipėsi į senį: | 

- Na, Riubai, ar nerasi kokios išeities? Prisipažįstu, negaliu nieko 
sugalvoti. 

Visų akys nukrypo į senį. Ne be tam tikro pasididžiavimo - nors 
ir visai teisėto - senis tuoj atsiliepė, tartum tik ir laukė to 
pakvietimo. 

- Ka gi, kapitone, aš pasakysiu savo nuomonę. Ar ji gera, ar bloga, 
bet jei jūs ja priimsite, - per visą kitą savaitę nesuseks mūsų nė 
vienas šuo, nei apačai, nei navachai. Galit nupjauti man ausis, jei aš 
klystu! 

Tai buvo vienas mėgstamiausių senio juokų, ir visi nusijuokė. Net 
pats Segenas nesusilaikė nenusišypsojęs ir pasiūlė Riubui tęsti kalba. 

- Visų pirma, - tarė Riubas, - jie ims ieškoti mūsų belaisvio ne 
anksčiau, kaip po dviejų dienų, nes jis tik antrasis jų vadas, ir jie 
visai gerai gali apsieiti be jo. Bet jie neatvyks dar nė po dviejų dienų 
- ir štai dėl ko. Indėnas pamiršo savo baltąjį saidoką. Visi mes gerai 
žinom, kad indėnų tai laikoma didžiausia gėda. Todėl aš tvirtai tikiu, 
kad jis uždraudė saviškiams sekti paskui, bijodamas, kad kas nors 
nesužinotų, kur ir ko jis nuvyko. Jeigu jam būtų buvę vis tiek, ar jie 
tai sužinos, ar ne, tai jis nebūtų pats jojęs, bet būtų ką nors 
pasiuntęs. Taip man viskas atrodo, kapitone. 

- Ir gali būti, kad tavo tiesa, - atsakė Segenas. 

- Bet aš visai nemanau, kad jie savo vadu visai nesirūpintų. 
Atvirkščiai, esu įsitikinęs, kad bent pusė giminės eis jo ieškoti. Bet 
kol jie atvyks čionai žirgų pagirdyti, praeis tikriausiai trys dienos, o 
gali būti net keturios. 

- Ir tuojau užtiks mūsų pėdsakus! 

- Neužtiks, - tvirtai atsakė Riubas. 

- Kuo gi mes galim jiems sutrukdyti? - paklausė nustebęs 
Segenas. 

- Mes juos suklaidinsim. Matote navacho strėles? 

- Zinoma, žinoma, toliau! 

- Kas nors iš jūsų užsės ant indėno mustango ir nujos karo taku, 
kuriuo nuvyko apačai. Ten jis susmeigs žemėn strėles antgaliais į 
pietus, ir jeigu navachai, klausydami tokio nurodymo, nejos tuo keliu 
kol nepavys apačų, tai galit vadinti senį Riuba mulkiu! 

- Taip, taip, tai tiesa! - sušuko Segenas. - Tai nuves juos klaidingu 
keliu! 

- Tiesa! Jo teisybė! Jo teisybė! Valio, senis Riubas! - suūžė visa 

minia. 

- Jie nesvarstys, kodėl jis nujojo apačų keliu. Jiems pakaks to, 
kad jie pažins jo strėles. 

- Bet, - tarė jis valandėlę pagalvojęs. - Mūsų atsilikusiam būriui 
visai nėra reikalo vykti prie Pinonų šaltinio. Jie gali prajoti nuošaliai 
nuo karo takų keliu į Džilą ir susijungti su mumis anapus kalnų, kur 
daug buivolų. Mes turim nuvykti tenai, nes šiapus kalnų negalim 
tikėtis rasti buivolų, kadangi juos indėnai bus išbaidę. 

- Visiškai sutinku, - tarė Segenas. - Imkitės darbo, nieko 
nelaukdami. Dar turim dvi valandas, kol saulė nusileis. Ka 
pirmiausia manai daryti, Riubai? Pasiū!'ei plana. ir aš visai tavimi 
pasitikiu. 

- Man atrodo, kapitone, pirmiausia reikia pasiųsti žmogų, kuris 
gali greitai joti pas mūsų draugus, kad jiems viska papasakotų ir 
išvestų į kelią. 

- Kokiu keliu jiems joti? 

- Už dvidešimties mylių nuo čia yra akmenuota aukštuma. Jei jie 
jotų ta aukštuma, nepaliktų pėdsakų. 

- Tuoj siunčiu. Sančesai, jok: turi gerą žirgą ir gerai žinai kelią. 
Ligi tos vietos, kur pasislėpė mūsų draugai, ne toliau kaip dvidešimt 
mylių. Pasiųsk juos aukštuma, ir būkit atsargūs. Jei josi visą naktį, 
tai ligi ryto gali sugrįžti. Mus rasi šiaurinėje to kalno pusėje. Na, 
laimingos kelionės! 

Netardamas nė žodžio, Sančesas susiieškojo žirgą, šoko į balną ir 
nušuoliavo. 

- Na, Riubai, dabar strėlės. Kaip tai padaryti? - kreipėsi Segenas 
į senį medžiotoją. 

- Jei tamsta sutiksi pavesti ta dalyką man ir Harėjui, - atsakė 
Riubas, - tai drįstu manyti, kad mes suklaidinsim viso pasaulio 
indėnus. Mums reikės nujoti nuo čia apie keturias mylias. Bet 
suspėsim sugrįžti, kol jūs prisisemsite vandens ir atvilksite tą vilką. 
Juk jį reikia iš ten paimti, o kadangi neturim nieko geresnio, tai jį 
suvartosim vakarienei. 

- Gerai. Viskas bus padaryta. Paimkit strėles. - Keturių mudviem 
užteks, - tarė Riubas, išėmęs keturias strėles. - Bili! - sušuko jis 
Harėjui. - Paimk manąją, savąją ir dar vieną antklodę, jų mums 
reikės... Taip. Dabar sėskis ant navacho mustango ir jok apačų keliu. 
Nujojęs tris šimtus žingsnių, sustok; o man duok vieną juodą 
plunksną. 

Tai tardamas, Riubas ištraukė vieną stručio plunksną iš indėno 
šalmo, paėmė strėlę, pritvirtino plunksną prie smaigalio ir pririšo ją 

prie vieno kuolo, palikto apleistoje indėnų stovykloje. Strėlė buvo taip 
pakreipta, kad rodė į pietus, į apačų kelia, o plunksna taip aiškiai 
matėsi, kad kiekvienas, jojas iš tyrų, būtinai turėjo ją išvysti. Visa tai 
padaręs, Riubas pėsčias nusekė nujojusį mustangų draugą, 
stengdamasis laikytis nuošaliai nuo karo kelio ir žengti kiek galima 
lengviau, kad nepaliktų pėdsakų. Atskaitęs tris šimtus žingsnių ir 
pasivijęs Harėjų, jis įsmeigė antrąją strėlę, nukreiptą į pietus, ir taip, 
kad ją galima būtų pamatyti iš tos vietos, kur buvo įsmeigta pirmoji. 
Harėjus tokiu pat būdu jojo karo taku toliau, o Riubas vėl ėjo pėsčias 
nuošaliai, prerija. Pajojęs kiek pirmyn, Harėjus sulaikė mustangą, 
netrukus ir visai sustojo. Kai priėjo Riubas, jis patiesė ant žemės 
visas tris antklodes. Harėjus nulipo nuo mustango ir pamažu nuvedė 
jį patiestomis antklodėmis. Kadangi mustango kojos buvo vienu kartu 
ant dviejų antklodžių, tai kiekvieną kartą, kai jis pereidavo nuo 
pirmosios ant antrosios, pirmoji, užpakalinė, buvo pakeliama ir 
tiesiama trečiosios priešakyje. Taip darė juodu, kol nuvedė mustangą 
į pusantro šimto žingsnių į prerija. Tada Harėjus pakėlė antklodes ir 
pamažu nujojo atgal, o Riubas sugrįžęs įsmeigė trečią strėlę toje 
vietoje, kurioje mustangas prasilenkė su apačų keliu. Paskui Riubas 
dar truputį paėjėjo į pietus. Kad geriau pavyktų sumanymas, reikėjo 
atsargumo. Nuėjęs beveik mylia, jis pasilenkęs įsmeigė ketvirtą, 
paskutinę strėlę, paskui perėjo į taką, kuriuo jojo jo bičiulis, ir nusekė 
iš paskos. Darbas buvo padarytas - gudrybė atlikta ligi galo. Segenas 
nutarė palikti prie upelio du medžiotojus. Jų žirgai turėjo būti 
tarpeklyje, o vandenį reikėjo semti kibiru, kad nepaliktų naujų 
pėdsakų. Vienas turėjo nuolatos budėti ant uolos ir per žiūroną sekti 
prerijąa. Jei navachai grįžtų, tai juodu pastebėtų juos ir laiku galėtų 
pasprukti. Paskui abu turėjo sustoti sutartoje vietoje, dešimt mylių 
į šiaurę nuo Pinonų, iš kur galėjo matyti viską, kas darėsi lygumoje. 
Cia jie turėjo pasilikti, kol neįsitikins, kuria kryptimi nujojo indėnai, 
apleidę Pinonų upelį - ir tik tuomet pranešti viską saviesiems. Visi 
tie nurodymai buvo duoti dar prieš sugrįštant Riubui ir Harėjui. 
Jiems sugrįžus, medžiotojai sėdo ant žirgų, mulą su pririštu prie jo 
indėnu paėmė vidurin ir nujojo prie Pinonų kalnų. Besiartindami prie 
kalno, susirado sutartą uolėtą bei akmenuotą kelią, kuriame žirgai 
nepalieka pėdsakų. Mažas būrys nujojo į šiaurę tiesia linija, beveik 
greta karo tako. 

XIX. Tyrų miražai 


Po dvidešimties mylių nedidelė jų grupelė prijojo ta vietą, kur 
turėjo laukti, kol prie jo prisijungs didysis būrys, pasislėpęs Moskitų 
kalnuose. 

Apsistojo čionai ir sukūrę ugnį, išsikepė kietą ir neskanią vilko 
mėsą. Visu keliu, kaip Riubas buvo sakęs, jie nesutiko jokio žvėries. 
Išbadėjusiems buvo skani ir vilkiena, - pavalgė ir sugulė. Anksti rytą 
pažadino juos atvykęs medžiotojų būrys, jojęs visą naktį. Kadangi ir 
jie visai neturėjo maisto, tai negalima buvo nė manyti duoti žirgams 
kiek ilgiau pasilsėti. 

Po kelių valandų abu būriai nujojo per Sijeros miškus, 
tikėdamiesi rasią anapus jų žvėrienos. Nenusivylė. Tą pačią dieną, 
šviežiomis pėdomis besekdami, surado buivolų, ir pamedžiojo taip 
laimingai, kaip neseniai buvo medžioję indėnai. 

Susikrovę savo grobį, nušuoliavo prie senosios misijos griuvėsių, 
buvusių už dešimties mylių nuo medžioklės vietos. Misijos griuvėsius 
jie pasiekė pavakare, saulei nusileidus. Išbaidę savo atvykimu 
pelėdas ir vilkus, nutarė apsistoti tarp apgriuvusių sienų. Visi jautėsi 
nuvargę ir nusilpę nuo badavimo ir todėl, vos pavakarieniavę ir 
pasirūpinę žirgais, sugulė, pasidėję po galvomis balnus. Tuoj sumigo. 
Kadangi naktis praėjo ramiai, tai rytą galima buvo pradėti džiovinti 
mėsą. Tas darbas galėjo užsitęsti tris dienas. 

Ketvirtos dienos rytą atjojo sargyba, buvusi Pisonų kalnuose. 
Medžiotojai pranešė, kad sumanyta gudrybė pasisekė. Ryto metą, kai 
būrys išjojęs, o juodu pasilikę sargyboje, navachai sugrįžę prie upelio 
ir, pamatę strėlių ženklus, tikrai nujoję į pietus, paskui anksčiau 
nujojusius apačus. Tai buvusi, anot jų, visa Dakomos giminė, arti 
triju šimtų žmonių. Medžiotojams dabar nieko daugiau nebeliko, kaip 
kuo greičiausiai susiruošti ir skubėti į šiaurę. 

Po valandos jie jau sėdėjo ant žirgų ir jojo uolėtų San-Pedro 
krantų link. Visą dieną keliavę, atvyko į plyną Džilos klonį ir, čionai 
pernakvoję, kitos dienos vakarą pasiekė San Karlo intaką, kur vėl 
apsinakvojo. 

Segenas nutarė joti šimtą mylių San Karlo krantais aukštyn, o 
paskui pasukti į rytus, į navachų šalį. 

Praėjo dar kelios dienos bejojant į šiaurę. Kraštas, kuriuo jie jojo, 
didžiai stebino keleivius nepaprastais kalnais: jų viršūnės buvo 
panašios tai į bažnyčios bokštus, tai dantytos, o kartais net smailais 
galais. Vietomis prijodavo kalnus, visai panašius į milžiniškus stalus: 

visiškai tiesios, kolonų formos uolų skeveldros, laikė gulinčias ant jų 
akmens mases. Tuose gižliuose kalnų vaizduose keleiviai jautėsi taip 
gerai, kad beveik nejuto nuobodžių tyrlaukių, kurie iš visų pusių juos 
supo. 

Jie jojo plyniausiais visame pasaulyje tyrais, kuriais dar niekad 
nebuvo žengusi žmogaus koja. Tai buvo jamparikų - menkos, 
išsigimusios raudonveidžių tautos šalis, į kurią visos kitos indėnų 
giminės žiūrėjo su didžiausia panieka. Ketvirtą kelionės dieną, 
apleidę Džilos upę, medžiotojai pasiekė vieną vietą, kur pro aukštus 
kalnus prasiveržia San Karlas. Čia jie apsinakvojo. 

Rytą, gerai ištyrę vietą įsitikino, kad joti upės krantais galės tik 
perlipę didžiulį kalną. Tada Segenas pranešė savo sumanymą - nejoti 
upės krantais, bet pasukti į rytus. Visi tam pritarė. Tik kol praeis 
vidudienio kaitra, nutarė palaukti prie San Karlo ir dar kartą 
išmaudyti žirgus. 

Po pietų, pabalnoję žirgus, išjojo į lygumą. Nakvynei buvo nutarta 
nesustoti, bet joti visą naktį, o, jeigu reikėtų, ir visą dieną, kol 
pasieks vandenį: be vandens nebūtų nei poilsio, nei jėgų sustiprinimo. 

Dar nespėję išjoti pastebėjo, kad prieš juos baisūs tyrai: - 
didžiausi plotai be jokių augalų - nei žolės, nei medelio, nei vandens. 
Toli toli vos galima buvo įžvelgti neaukštų kalnų eilę, kuri ėjo iš 
šiaurės į pietus; už jos spietėsi kitų kalnų masyvai, kurių aukštose 
viršūnėse gulėjo amžinas sniegas. Niekas neabejojo, kad to sniegyno 
pakalnėje turi būti vanduo; net labai galėjo būti, kad tenai teka 
garsioji auksanešė - Prijeto upė, kurios ieškojo medžiotojai. Tikrai 
tiktai ieškojo, nes šių vietų nė vienas nežinojo. Dargi Riubas nebuvo 
čionai nė karto patekęs, nei tada, kai jį gabeno nelaisvėn, nei 
bėgdamas iš navachų. 

Tokia viltis labai stiprino medžiotojus, bet tie kalnai buvo baisiai 
toli - ir jeigu jiems nepasisektų rasti vandens prie artimiausių kalnų, 
tai likimas būtų liūdnas: grėsė mirtis iš troškulio. įtempę visas žirgų 
bei žmonių jėgas jie jojo nesustodami visą naktį ir, saulei patekėjus, 
pasiekė artimiausią neaukštų kalnų eilę. Didžiausiam savo 
nusiminimui bei nusivylimui, vandens nesurado. Tie kalnai buvo 
plikos, visai bevaisės uolos, kurių tarpekliuose nebuvo nė vienos 
srovelės! Vienoje kalnų vietoje surado perėją. 

Po ilgų bei bergždžių vandens ieškojimų medžiotojai nutarė joti 
ta perėja ir, niūriai tylėdami, risnojo ja gana ilgai, nuvargę ir 
kamuojami troškulio. Bet štai perėja baigėsi. Jos gale prieš 
medžiotojų akis iškilo toks nepaprastas reginys, kad visas būrys 
staiga netikėtai sustojo, tartum kieno liepamas. Prieš juos buvo visai 

plyna, tamsiai pilka lyguma, kitoje savo pusėje apsupta minėtų 
sniego kalnų. Tų kalnų pietiniame krašte matėsi apkasai ir kažkokio 
miesto bokštai, kiek galima buvo spėti - didelio, milžiniško miesto. 
milžiniškus bokštus. Medžiotojai, visai nesitikėję ir nemanę, kad 
įmanoma išvysti tuose laukiniuose tyruose panašų reginį, nustebę 
ilgai sėdėjo ant žirgų, keistų jausmų pagauti. Ar joti pirmyn? O gal 
tasai milžiniškas miestas ir yra tas pats navachų miestas, į kurį jie 
joja? Riubas griežtai tam priešinosi... Bet vis viena! Kad ir kas ten 
būtų - dangus ar pragaras! Jie turi susirasti vandens - nes miršta iš 
troškulio! Ir keleiviai nujojo pirmyn. 

Vos keletą žingsnių pajojėjo, kai iš visų krūtinių pasigirdo išgąsčio 
šauksmas: jų akys išvydo naują baisų reginį... Iš matomų miesto 
vartų pasirodė daugybė tamsių figūrų. Kažkokie raiteliai! Medžiotojai 
taip smarkiai trūktelėjo pavadžius, kad žirgai beveik atsistojo piestu. 
Visi kaip vienas sustojo. 

- Indėnai! - sušuko daug kas. 

- Taip, turbūt indėnai... - sumurmėjo Segenas, - kas gi kiti? Juk 
čia nieko daugiau nėra... 

- Bet ne! - staiga sušuko jis valandėlę pagalvojęs. - Bene esama 
tokių indėnų! Pažiūrėkit į jų didžiulius žirgus... į jų milžiniškus 
žirgus... Juk tai didvyriai! Milžinai! O, juk tai... šmėklos! 

Medžiotojai, susispietę už Segeno ir Halero, jojusių būrio 
priešakyje, bailiai sušuko. Kas gi ten galėjo būti? To miesto 
gyventojai? Bet kokie stebėtinai dideli ir žirgai, ir raiteliai! Gana ilgai 
Halero veide atsispindėjo ta pati baimė, kaip ir kitų veiduose. Bet 
staiga jam dingtelėjo mintis, kuri visai prablaivė. Jis prisiminė oro 
reginius didžiuliuose Afrikos tyruose, Sacharoje, apie kurią buvo daug 
skaitęs, - ir tuoj sumojo, kad ir šis reginys ne kas kita, kaip tik tyrų 
fata morgana. Iliuzijos vaizdui patikrinti, jis pakėlė ranką virš savo 
galvos - ir stovįs priešais jį milžinas pakartojo tą patį judesį. Jis 
suspaudė žirgą pentinais ir nujojo šuoliais - šmėkla raitelis padarė tą 
pat, tartum jojas jo pasitikti. 

Medžiotojai sekė paskui jį, dar nesupratę viso to prasmės. Per 

kelias sekundes jie prajojo šviesos persilaužimo bei oro atsispindėjimo 
kampą - ir iš akių išnyko ir milžinai raiteliai, ir didžiulis miestas. 
Paliko tik einą per lygumą keistos formos, uolotų kalnų reginiai. 
„ Tiktai vakare pasiekė jie Prijeto krantus. Pagaliau, pagaliau! 
Zmonės ir gyvuliai buvo pusgyviai nuo troškulio kančių, kurios 
nepaprastai išsekino. Nors laikas buvo labai brangus, - žmonėms ir 
gyvuliams reikėjo mažiausiai dviejų dienų poilsio, kad sustiprėtų. 

XX. Navachų sostinė 


Dar prieš auštant, trečią dieną po atvykimo prie upės, medžiotojai 
vėl sėdo ant žirgų, perplaukė gilia, bet nelabai plačią upę ir, pasiekę 
krantą, nujojo į pietų vakarus. Praėjo dar dvi kelionės dienos, kol 
Riubas pamatė tolumoje kalnus, kurie, anot jo, supo navachų sostinę. 
Tik trečios dienos vakare jie atsidūrė prie gilaus tarpukalnio, kuris 
kitados, matyt, buvo Prijeto upės įntakas. 

Senis medžiotojas, tos kelionės metu tapęs vedliu ir jojęs būrio 
priešakyje, parodė ranka tą tarpukalnį. 

- Kas tai, Riubai? - paklausė Segenas. 

- Matot aną tarpukalnį? 

- Matau. 

- Už jo miestas. 

Reikėjo perjoti kalną iš pietų pusės, nes buvusios upės vagoje 
nebuvo jokio tako, o pro mažų pušų tankumyną aiškiai matėsi kelias. 
Būrys ėmė kilti į kalną, sekdamas savo kelvedį. 

Kopdami ištisą valandą į kalną siauručiu galvą svaiginančiu taku, 
kuris ėjo pačiu tarpeklio krantu, jie pagaliau pasiekė kalno viršūnę 
ir pažvelgė į rytus. 

Po jų kojomis buvo navachų sostinė... Galų gale pasiektas 
vargingo, sunkaus ir pavojingo kelio tikslas! 


- Štai ji, štai! Ačiū Švenčiausiajai Mergelei! Anakur miestas... 
Valio! - linksmai šūkavo vienas po kito. 

- Dieve mano, pagaliau, pasiekta! - sumurmėjo Segenas giliai 
susijaudinęs. - Ačiū Visagaliui! Sustokit, draugai, sustokit! 

Medžiotojai sulaikė žirgus ir visi įsižiūrėjo į gražų reginį. 

Jie buvo vakariniame klonio krašte. Klonis turėjo turbūt 

dvidešimt mylių ilgumo ir ne daugiau kaip dešimt mylių platumo. 

Toje lygumoje nebuvo nei vieno kalnelio, nei vienos kalvelės. Visa 
lyguma buvo šviesiai žalia. Sviesi linija skyrė ją į dvi nelygias dalis: 
tai buvo skaidrios upės vingiai. Rytų lygumos pusėje, šiaurės ir pietų 
dalyje, driekėsi, tartum žiūrėdamos vienos į kitas, dvi kalnų viršūnių 
eilės, o vienoje vietoje matėsi miškas, iš kur tekėjo upė. 

Netoli to miško iš abiejų upės pusių neaiškiai galima buvo matyti 
keistų namų eiles. Trobos buvo tai apvalios, tai smailiais stogais. Tai 
buvo gyvenamieji namai - navachų sostinė, Navachoja. 

Labai susidomėję medžiotojai žiūrėjo į tuos namus. Gerai 
įsižiūrėjus, galima buvo atskirti viena nuo kito, nors jie buvo dar 
gana toli. Ypač pastebima buvo viena troba - didesnė už kitas ir iš 
paviršiaus panaši į šventovę. 

Tos trobos terasose Segenui pro žiūroną pasisekė įžiūrėti daug 
žmonių ir tokią pat minią, einančią kloniu. Vieni varė gyvulių bandas 
- mulus ir mustangus, matyt, iš ganyklų; kiti, turbūt miesto 
jaunuomenė, žaidė įvairius žaidimus atvirame lauke; kai kurie 
maudėsi upėje. 

Vienu žodžiu, vaizdas buvo ryškus, pilnas gyvybės, jį paįvairino 
lakiojantys paupiu laukinių žąsų, gulbių bei gervių pulkai. 

- Ar ilgai viešpataus ramybė tame mieste? - pagalvojo Haleras, 
daugiau už kitus gėrėdamasis tuo būties ir triūso vaizdu. - Ar ilgai 
truks, kai ramybė bus naikinama bei teriojama, triukšmo 
sudrumsta?... , 

Vado ir daugelio medžiotojų širdį jaudino visai kitokie jausmai. 
Vienas mastė apie savo žmoną, kitas apie seserį, kiti, kaip ir Segenas, 
tikėjosi surasią už tų sienų senai prarastus mylimųs kūdikius... 

Vadui paliepus, medžiotojai pasitraukė į mišką ir ėmė tartis... 
Reikėjo išspręsti didžiausios svarbos klausimą: kaip geriausiai užimti 
miestą? 

Dieną negalima buvo pulti: gyventojai pamatys juos anksčiau, 
negu jie suspės prisiartinti. O kadangi miesto gynimui, kaip galima 
buvo numanyti, paliko nedaug vyrų, - jie pabėgtų į artimiausią 
miška. Tada, žinoma, liktų nepasiektas svarbiausias žygio tikslas. 

Taigi miestą reikia pulti naktį, - bent niekas kitokios išeities 
nepasiūlė. O dėl to buvo svarbių ir rimtų nepatogumų, nes visi 
puolėjai miesto nepažinojo. 

Bet beausis senis, sumanusis medžiotojas surado kitą išeitį ir jo 
sumanymui visi vienbalsiai pritarė. Riubas siūlė pasinaudojant 
nakties tamsa miestą apsupti, o puolimą pradėti tiktai rytą. Tada 
gyventojai negalės pabėgti, o medžiotojai ieškos savo artimųjų tarp 

navachų belaisvių, nebijodami dieną suklysti. Juk nelaimingieji jau 
daugelį metų buvo nelaisvėje, vargo. Giminės, tiek metų jų nematę, 
galėjo iš karto nepažinti: juk jie gal ir pasikeitę. 

Taip sutarę medžiotojai susėdo ant žemės, kad kas netikėtai jų 
nepastebėtų ir kad bent kiek pailsėtų. Neišleisdami pavadžių iš 
rankų, jie laukė, kol nusileis saulė. 

Po valandos skaisti saulė pasislėpė už akiračio, tamsūs medžių 
kontūrai anapus klonio dar labiau patamsėjo ir prieblanda iš lengvo 
apgobė klonį pilkais šešėliais. 

Paskutiniems saulės spinduliams gęstant, medžiotojai aiškiai 
matė degančią namų terasose ugnį, o kartais net girdėjo garsiau 
tariamus apie ugnį beslankiojančių žmonių balsus. 

Toje vietoje sustojęs, būrys pasidalino į dvi dalis. Viena jų, 
mažesnioji, pasislėpė iškastame upės krante, giliam tarpukalnyje. Tai 
buvo keletas žmonių, paliktų saugoti paimto į nelaisvę navachų vado 
Dakomos ir mulų. 

Riubas su dideliu būriu pusračiu jojo pagiriu, palikdamas šen bei 
ten po keleta žmonių, taip sudarydamas užtvaras, kol visi ligi 
paskutinio žmogaus nebuvo išskirstyti. O visiems pasilikusiems buvo 
įsakyta elgtis tyliai ir, gulint paskirtose vietose, laukti puolimo 
signalo, kurį pagal sutarimą turėjo duoti ragas, saulei tekant. 

Pamažu slinko laikas, valanda po valandos. Miesto ugnys ėmė 
viena po kitos gesti ir pagaliau visą klonį apglobė slėpininga tamsi 
naktis. 

Netrukus visą dangų apniaukė sunkūs, tamsūs debesys, žadą 
audrą. Siose vietose audros retai pasitaiko, bet užtat kai jos užeina, 
tai būna nepaprastai baisios. Nutilusios ir tartum susigūžusios 
gamtos tyloje pasigirdo gulbės riksmas; ties upe smarkiai pralėkė 
gervė - tokie buvo vieninteliai garsai, drumsčią protarpiais 
pusiaunakčio tylą. 

Taip praėjo naktis. Klonyje sušvito menka pilka šviesa, 
atnešdama su savim šalto oro sroves ir pažadindama snaudžiančius 
medžiotojus. 

Virpėdami nuo šalčio, medžiotojai nusimetė antklodes, kuriomis 
naktį buvo apsikloję, ir apžiūrėjo savo ginklus. Paskui kiekvienas 
išsiėmė iš krepšio po gabalą džiovintos mėsos ir greitai ją žalią 
prarijo. 

Pasirengę šokti į balnus, visi stovėjo šalia savo žirgų. Bet laikas 
dar nebuvo atėjęs. 

Klonyje darėsi vis šviesiau. Melsvi rūkai, per naktį kaboję tarp 
uolų ir išsiplėtę klonyje, ėmė kilti, garuodami ore. 

Kai rūkai visiškai išsisklaidė, medžiotojai galėjo geriau apžiūrėti 
miestą, įsidėmėti namų išvaizdą. Ir kokie keisti namai pasirodė tame 
mieste! “ 

"Vieni jų, patys didžiausi, buvo pastatyti nukirstos piramidės 
pavidalu ir turėjo du, kartais tris aukštus. Kiekvienas viršutinis 
aukštas buvo mažėlesnis už apatinį, - tuo būdu žemutinių aukštų 
stogai buvo kaip terasos, į kurias reikėjo lipti pristatomomis 
kopėčiomis. 

Langų niekur nebuvo matyti, užtat molio sienoje kiekviename 
aukšte matėsi durys, pro kurias įeidavo pakankamai šviesos. Ant kai 
kurių trobų stogų, lygiai kaip ir šventovės, buvo smaigai su 
prikabintomis vėliavomis. Pasak Riubo, taip buvo pažymimi 
garsesnių karvedžių ir pagarsėjusių karo didvyrių namai, o maldyklos 
vėliava buvo jos papuošimas. 

Vis labiau brėško. Ant stogų pasirodė žmonės, ilgais dryžais 
drabužiais. Jie pradėjo vaikščioti šen bei ten terasomis. Daugiausia 
buvo moterys su vaikais. Karių nesimatė. 

Ant maldyklos stogo sulipo seniai, paskui juos moterys, mergaitės 
ir vaikai. Tai buvo vis karvedžių vaikai. 

Daugiau kaip šimtas žmonių susirinko terasoje, susispietę apie 
aukurą, kuriame degė ugnis. Greitai pasigirdo giesmė, jai pritarė 
indėnų būgnas. 

Netrukus balsai nutilo. Visi sustojo ir tylėdami atsigręžė veidu į 
rytus, kiek galima buvo spėti iš tolo. 

Ka tai galėjo reikšti? 

Riubas pašnibždomis paaiškino artimiausiems savo kaimynams, 
kad jie laukia, kol patekės saulė ir susirinko čionai pasimelsti, nes 
navachai gerbia saulę. 

Stai nušvito ir namų stogai... Saulės spinduliai nuslydo 
maldininkų veidais... Tarp jų matyti ir baltaveidžių - ir kiek jų daug! 
Yra moterų ir mergaičių. 

- Viešpatie, padėk man surasti ją! - sušnabždėjo Segenas ir greitai 
sudėjęs žiūroną pakėlė prie lūpų signalo ragą. 

Klonyje nuaidėjo skardūs balsai, girdimi toli aplinkui. 
Medžiotojai, išgirdę rago garsą, išjojo iš miško ir iš tarpukalnių, ir 
šuoliais pasileido į priešų miestą. Rago garsai tuoj sujudino 
gyventojus. Kai kurie seniau buvo girdėję tokiuos garsus ir žinojo, 
kad tai baltaveidžių karo ženklas. Kiti girdėjo tuos garsus pirmą 
kartą, bet visi baisiai sumišo, tai rodė jų neramūs judesiai. Staiga jie 
pamatė raitelius... keistą, svetimą, nepažįstama apsiginklavimą... 
keistai pažabotus žirgus... Bet štai pasigirdo šauksmas: 

- Tai priešai! Tai baltaveidžiai! 

Visa minia sujudo, ėmė bėgioti iš vietos į vietą, puolė iš vienos 
gatvės į kitą... Greitai lipo ant stogų ir traukė su savim kopėčias. 
Kiekvienas judesys rodė mirties baimę, išgastis spindėjo visų 
veiduose. Miestą puolą medžiotojai vis artinosi. Stai jie jau už dviejų 
šimtų žingsnių nuo miesto sienų. Čia jie sustojo valandėlei. Vėl 
prabilo ragas, ir garsiu "valio" puolė medžiotojai iš visų pusių į 
miestą ir susirinko sutartoje vietoje - ties maldykla. 


XXI. Adelė 


Netrukus medžiotojai iš visų pusių apstojo namą, taip visus ten 
pasilikusius žmones pavertę belaisviais, kurie virpėjo ir glaudėsi iš 
baimės prie užtvarų. 

- Nebijokit, mes draugai! - sušuko jiems Segenas gimtąja jų kalba, 
rodydamas raminančius ženklus. Bet per triukšmą ir šauksmus, 
kurie slopino balsą, žili seniai jo žodžių, matyt, negirdėjo. 

- Mes - draugai! - dar kartą sušuko jis, ir šį kartą jo žodžiai 
padarė įspūdį. Vienas iš senių priėjo prie pačios užtvaros. Zili, kaip 
sniegas, jo plaukai siekė juosmenį, žvilgą papuošimai kadarojo ausyse 
ir ant krūtinės, pats buvo baltais rūbais apsivilkęs. Matėsi, kad jis 
yra žymiausias savo giminėje žmogus, nes visi kiti laikėsi toliau nuo 
jo. 

- Amigos, amigos! - sušuko jis nuo viršaus ispaniškai. 

- Taip, taip, draugai! - ta pačia kalba atsakė Segenas. - Nebijokit 
mūsų, niekam blogo nepadarysime. 

- Už ka mums bloga daryti! Mes gyvename taikoje su 
baltaveidžiais žmonėmis. Mes - Montesumos sūnūs, mes - navachai. 
Ko jums reikia iš mūsų? 

- Mes atėjom atimti iš jūsų baltaveidžių belaisvių; tai mūsų 
žmonos ir dukterys! 

- Baltaveidžių belaisvių? Jūs klystat, mes neturime belaisvių. Tos, 
kurių jūs ieškot, yra apačų nelaisvėje, tolimuose pietuose. 

- Ne, jos pas jus! - atrėmė Segenas. - Aš turiu tikriausių žinių, 
kad jos pas jus. Netrukdykit mums. Norėdami jas išvaduoti, mes toli 
nukeliavom ir be jų neatsitrauksim. 

Senis kreipėsi į savo tautiečius ir, neilgai pasitaręs su jais 
pašnibždomis, vėl priėjo prie užtvaros. 

- Patikėkit manim, ponas vade, - tarė jis tvirtai, tonu, kuris 


80 


neleidžia prieštarauti, - jus 
suklaidino. Mes neturim 
baltaveidžių belaisvių. 

- Meluoji, niekše! - staiga 
sušuko Riubas, prasistūmęs pro 
minią ir nusiimdamas nuo galvos 
katės kailio kepurę. 

- Pažvelk šen, pažįsti mane? 

Indėnai nuo viršaus gerai 
matė jo plika viršugalvį ir jo 
išvaizdą, kuri , be abejo, kėlė 
jiems nerimą, apie ka galima 
buvo spėti iš bailaus šnabždesio. 
Bet labiausiai nerimavo 
baltaplaukis vadas. Jis geriau už 
kitus žinojo tos plikos galvos 
nuotykius, nes savomis rankomis 
buvo nuėmęs nuo nelaimingo 
žmogaus skalpąa. Ir tarp 
medžiotojų pasigirdo 
murmėjimas. Jodami artyn, jie 
gražiai matė minioje baltus veidus, dabar jų čia jau nebebuvo. Ta 
apgavystė ir melas suerzino juos, ir iš visų pusių pasigirdo rūstus 
šautuvų tarškėjimas. 

- Tu pamelavai, seni! - suriko Harėjus, grūmojančiai pakeldamas 
šautuvą. - Jei ne, tai krauju nudažysiu tavo baltuosius skarmalus. 

- Kantrybės, drauge! Mes parodysim jums mūsų baltaveidžius, bet 
jūs pamatysit, kad tai ne belaisviai. Jie mūsų giminės, tokie pat 
Montesumos vaikai. | 

Indėnas nulipo į apatinį maldyklos aukštą, įėjo pro vienas 
maldyklos duris ir netrukus sugrįžo vedinas penkiomis moterimis, 
pasirėdžiusiomis navachų drabužiais. Bet iš jų veidų medžiotojai tuoj 
pamatė, kad jos priklauso ispanų meksikiečių rasei. Dar po kelių 
minučių, kai medžiotojai geriau įsižiūrėjo, tarp jų atsirado trys, kurie 
pažino tris mergaites, o šios pažino juos. Mergaitės pribėgo prie 
pačios užtvaros, tiesė į juos rankas ir linksmai šaukė. 

- Pepa!.. Rafaele!.. Jėzusita!.. - pasigirdo trijų medžiotojų balsai, 
pavadinusių vardais savo artimąsias. - Bėkite pas mus, brangiosios! 
Lipkite šen, greičiau, greičiau! 

Viršutinėje terasoje stovėjo kilnojamosios kopėčios, bet kad ir 
stengėsi mergaitės, jos negalėjo jų nė iš vietos pajudinti. O tarp jų 

buvę šeimininkai tylėdami stovėjo čia pat, paniurę, suraukę antakius, 
suprasdami, kad negalės sutrukdyti jas išvaduoti, bet nenorėdami nė 
piršto pajudinti, kad joms padėtų. 

- Ei, jūs, niekšų banda! - suriko Harėjus, vėl pagrūmojęs šautuvu. 
- Pasijudinkite, padėkite mergaitėms nulipti arba aš tuoj iš jūsų 
kvapą išvarysiu. 

- Pasijudinkit, paduokit kopėčias! - sušuko tuo pačiu metu dar 
keletas balsų. 

Indėnai nuolankiai pastatė kopėčias, mergaitės nubėgo į apačią 
ir po valandėlės atsirado giminių prieglobstyje. Bet dvi liko viršuje 
nepažintos. Virpėdamas iš susijaudinimo, stovėjo Segenas dar keletą 
minučių apačioje, su baime ir viltim žiūrėdamas į likusias mergaites. 
Ar pažins jis savo Adelę?.. Tiek metų!.. Bet ne! Jei jis nepažins jos iš 
veido, tai pažins iš apgamo ant kairiosios rankos. Zaibo greitumu 
nušoko Segenas nuo žirgo ir dusdamas iš susijaudinimo, užlipo 
kopėčiomis į viršų; jį sekė keletas medžiotojų. Bėgdamas iš terasos į 
terasą, jis puolė į tą vieta, kur vis dar stovėjo nepažintos mergaitės. 
Vieno akių žvilgsnio užteko jo viltims sugriūti: abiejų mergaičių 
amžius neleido spręsti, kad kuri nors iš jų būtų jo duktė. Skaudžiai 
nusiminęs, puolė kaip beprotis prie senio indėno. Tasai suvirpėjo ir 
atšlijo, pamatęs ugningas Segeno akis. 

- Čia ne visos! - suriko jis griausmingu balsu. - Tuoj atvesk visas 
kitas, o ne - nuversiu tave žemyn! 

- Cia mes neturim daugiau baltaveidžių moterų, - paniuręs, bet 
tvirtai atsakė senis. 

- Meluoji, šunie! Meluoji! Tai laiduoja visas tavo niekšiškas 
gyvenimas! Sen, Riubai! Pakalbėk su juo! 

- Žiūrėk šen, senasis apgavike! - suriko Riubas. - Aš nuimsiu nuo 
tavęs skalpa kaip atlyginimą už manąjį, jei tu jos geruoju mums 
neatiduosi! Kur ji, jaunoji karalienė Slapta? 

- Karalienė Slapta? - bailiai pakartojo indėnas, bet tuoj susivaldė 
ir paniekinamai išsiviepė. 

- Ach, tai jums karalienės Slaptos reikia? Na, jos dabar čia nėra. 
Jaunoji karalienė Slapta vieši pas mūsų brolius apačus, - ir jis parodė 
ranka į pietus. 

- Viskas žuvo! - dejuodamas sušuko Segenas iš skausmo 
prisidengdamas veidą. 

- Kapitone, netikėk juo! - sušuko Riubas. - Daug indėnų esu matęs 
savo gyvenime, bet tokio melagio šuns, kaip šis senis - nesu sutikęs. 
Kaip galima juo tikėti?! Juk girdėjai, kaip jis ką tik melavo! 

- Ach, juk tai tiesa!.. tada jis pamelavo... Bet juk visai gali būti, 

kad ji yra išvykusi!.. 

- Ne! Melas - jo amatas. Tamsta nežinai visko: jis laikomas didžiu 
navachų gydytoju ir už nosies vedžioja savo tautiečius. Mergaitė turi 
daug žinių ir jam padeda net aukojimo metu. Tasai raudonveidis 
gyvulys brangina ją ir nenori skirtis. Prisiekiu kuo norit, kad ji čia 
kur nors netoliese. Žinoma, jis paslėpė ją. 

- Draugai! - sušuko Segenas po Riubo žodžių, pribėgęs prie 
užtvaros. - Imkit kopėčias, apieškokit visus namus! Išveskit iš namų 
visus, ką tik surasit, - tenai į klonį. Apieškokit visus kampus... 
Suraskit mano kūdikį. 

Medžiotojai puolė prie kopėčių, apibėgo visus namus ir išvedė 
nusigandusius gyventojus, kurie nuolankiai klausė paliepimų. Tik 
keliose vietose teko kruvinai susiremti, - neklusnieji užmokėjo už tai 
savo skalpais. Visus suimtuosius iš namų vedė prie maldyklos, 
kiekvieną moteriškę Segenas apžiūrėdavo, pakeldamas uždangalus 
17 rūpestingai tyrinėdamas veidą. Ne, jos nebuvo! Zuvo paskutinė 
viltis. Per visą tą laiką Haleras neapleido Segeno, ir tą akimirksnį, 
kai nelaimingojo tėvo veide atsispindėjo didžiausias skausmas, jis 
suprato negalįs jam niekuo pagelbėti, nors ir labai užjautė jį 
nelaimėje. Vedžiodamas .nusiminusias akis nuo Segeno į minią, jis 
vieną minutę pažvelgė į išvaduotų mergaičių veidus ir jau vėl norėjo 
pažiūrėti į Segeną, kai staiga jo galvoje kilo mintis: juk tos belaisvės 
mergaitės turi žinoti, kur galima karalienę rasti! 

- Paklausk, kapitone, tų trijų mergaičių, - sušnibždo jis Segenui. 

- Tavo tiesa! Kaip aš nepagalvojau apie tai! Einam, Halerai, 
einam, drauge! 

Nulipę kopėčiomis žemyn, jie priėjo prie mergaičių. Susijaudinęs 
5egenas nupasakojo išvaizdą tos, kurios ieškojo. 

- Tai turbūt karalienė Slapta, - tarė viena. 

- Taip, taip, - murmėjo jis, virpėdamas iš baimės. - Karalienė 
Slapta! Tai ji! Karalienė Slapta! 

- Ji čia netoliese, - tarė kita. 

- Kur? Kur? - klausinėjo uždusęs tėvas. 

- Aš mačiau ją šįryt, visai neseniai, prieš pat jūsų atvykimą, - vėl 
tarė pirmoji. 

- O aš mačiau, kaip jis ją kažkur nuvedė, - įsiterpė trečioji, 
rodydama į senį indėną. - Jis tikriausiai paslėpė ją Estufoje. Aš taip 
galvoju. 

- Kur toji Estufa? 

- Ten, kur dega šventoji ugnis. Ten senis gamina savo vaistus. 

- Bet kur? Palydėkite mane ten! 

- Kelio mes nežinom. O, tai baisi vieta... Ten ir žmones degina. 
Tik senis indėnas kelią žino. Be jo nieko ten neįleidžia. Iš kur mes 
galime žinoti, kur ji yra? Bet tikriausiai kur nors čia pat, tuose 
pačiuose namuose, kur nors požemyje. 

Segenas išsigando - o jeigu jo dukrai gręsia pavojus? O gal ji jau 
mirusi? 

Senio žynio veidą iškreipė pykčio grimasa - geriau mirti, nei 
išduoti mergaitę. 

Neapsakomos baimės dėl savo kūdikio likimo apimtas Segenas vėl 
užbėgo kopėčiomis į viršų. Juo pasekė keletas medžiotojų. 

Tik užbėgęs viršun, Segenas puolė prie senio ir kibo į jo ilgus 
plaukus. 

- Vesk mane pas ją, - garsiai suriko jis. - Vesk mane pas 
karalienę, girdi?! Ji - mano duktė! 

- Karalienė... duktė? - išsigando senis. Jis suprato, kad tas žmogus 
nesiliaus jos ieškojęs ir virpėdamas dėl savo gyvybės, griebėsi 
išmėgintų priemonių - painaus melo: 

- Tu klysti, baltaveidi. Ji - ne tavo duktė. Karalienė - mūsų 
giminės kūdikis. Jos tėvas buvo vienas iš navachų vadų. 

- Nemeluok, niekše! - suriko Segenas. - Zinok, kad jūsų visų 
laukia baisus kerštas, jei mano dukrai nors plaukas nuo galvos 
nukris. Visame tavo mieste neliks nė vieno gyvo žmogaus, ir tu žūsi 
gėdinga mirtim! Eik, vesk mane į požemį! 

- Į požemį! Į požemį! - šaukė medžiotojai. Keletas stiprių rankų 
sugriebė indėną už drabužių ir ilgų plaukų. 

Senis nesipriešino. Rūstūs jo priešų veidai bylojo, kad delsti 
negalima. Jis pakluso ir nusivedė medžiotojus paskui save į apatinį 
maldyklos aukštą. 

Nulipę žemyn ir praėję pro kabojusią ant durų sunkią buivolo 
odos uždangą, jie pateko į ilgą požeminį koridorių, kuris vedė į erdvų, 
silpnai apšviestą kambarį. Ant sienų kabojo laukinių žvėrių odos ir 
jų bjaurūs paveikslai. Šen bei ten šiepė dantis pilkojo lokio, baltojo 
buivolo, panteros, besočio vilko iškamšos. Tarp laukinio avino ir 
bizono ragų stovėjo nerangių žynio rankų išskaptuotos medinės bei 
iš raudono molio lipdytos dievų statulos. Viduryje, ant aukuro 
akmens, degė nedidelė melsva liepsna. Tai buvo šventoji ugnis, 
sukurta vyriausios dievybės garbei, galbūt prieš ištisus šimtmečius, 
ir turinti degti amžinai, kol neišmirs visa navachų giminė. 

Medžiotojai rūpestingai naršė po kambarį, bet staiga susigriebė, 
kad tarp jų nebėra Segeno. 

- Kur Segenas? - paklausė kažkas. 

Ta pačią akimirką medžiotojai išgirdo riksmą. Tai buvo 
moteriškas balsas! Girdėjosi ir vyriški balsai... 

Medžiotojai puolė iš kambario, plėšdami pakeliui ant durų 
kabančius žvėrių kailius, ir, pagaliau, pamatė Segeną, laikantį 
glėbyje gražią, margais rūbais dėvinčią bei auksu ir plunksnomis 
papuoštą, mergaitę. Ji rėkė ir blaškėsi jo rankose stengdamasi 
ištrūkti, o Segenas laikė ją tvirtai apkabinęs, bandydamas atsmaukti 
jos rūbo, siūto iš briedžio odos, kairiosios rankos rankovę. 

- Tai ji, ji! - sušuko jis virpančiu balsu, pamatęs ant nuogos 
rankos, aukščiau alkūnės, apgamą. - Ačiū Tau, Visagali, tai ji! Adele, 
mano Adele, ar pažįsti mane? Aš tavo tėvas! 

Nepaisydama Segeno maldavimų ji puolė prieš senį indėną ant 
kelių ir apkabino jo kojas prašydama apginti. 

- Dieve mano, ji nepažįsta manęs! Vaikuti mano! 

Staiga jis ėmė kalbėti indėniškai, įtikinėdamas ir prašydamas: 

- Adele, brangioji, vaikuti mano, aš tavo tėvas! Ę 

- Tu? Tu - mano tėvas?! Visi baltaveidžiai mūsų priešai! Salin, 
šalin nuo manęs! Neliesk manęs! Mano tėvas buvo didis karvedys, jis 
mirė. Dabar Saulė - mano tėvas, aš - Montesumos duktė. Aš - 
navachų karalienė! 


Mergaitei kalbant atrodė, kad jos sieloje vyksta permaininga 
kova. Ji pakilo nuo žemės, ant kurios visą laiką klūpojo bailiai 

slėpdama veidą, nustojo rėkusi ir, išdidžiai išsitiesusi, drasiai žvelgė 
į nepažįstamojo veidą. 

- Mano Adele! - vėl prabilo Segenas. - Nejaugi tu visai neprisimeni 
manęs? Pažvelk, štai tavo motina, mano vaikuti, pažiūrėk į savo 
mamos portretą. Nejaugi neatsimeni savos mamos? 

Jis parodė mergaitei mažą portretą. Mergaitė įdėmiai jį apžiūrėjo, 
tačiau tai nepadarė jai didelio įspūdžio. Ji viską pamiršo: ir motiną, 
ir tėvą. Iš jos atminties išnyko bet koks kūdikystės dienų atminimas, 
net savo gimtąją kalbą buvo pamiršusi. 

Haleras neįstengė sulaikyti ašarų, kai pažvelgė į savo bičiulio 
veidą. Segenas stovėjo tarp medžiotojų tartum žmogus, mirtinai 
sužeistas, - nebylys, nukamuota siela, kaip drobė išbalusiu veidu; 
galva bejėgiškai nusviro ant krūtinės... Haleras gerai įsivaizdavo tas 
nežmoniškas kančias, kurias turėjo iškęsti sopanti tėvo širdis. 

Ilgai jis taip stovėjo, nejudėdamas, apimtas nusiminimo ir 
nebandydamas daugiau artintis prie dukters. Paskui, didelių 
pastangų dėka susivaldęs, dusliu balsu pratarė: 

- Išveskit ją iš čia. Išveskit ją į aikštę prie maldyklos. Mums 
nebėra daugiau ką čia veikti. 

Kai medžiotojai nuėjo, nusivesdami savo vado dukterį, Segenas ne 
tuoj nusekė iš paskos. Jis ilgai dar apžiūrinėjo vietą, kur ilgus metus 
išgyveno jo vargšas kūdikis. 

- Viešpatie! - sudejavo jis, graąžydamas rankas, karštai 
melsdamasis. - Pasigailėk mūsų, Dieve gerasis, sugrąžink jai atmintį! 

Ir nukamuotas, nuvargęs kiūtino jis iš prakeikto urvo. 


XXII. Riubo kerštas 


Audra užklupo sugrįžusius iš Estufos medžiotojus. Jie jau 
ankščiau rengėsi palikti šį miestą, o subjuręs oras vertė padaryti tai 
kuo greičiau. 

Juodi, sunkūs debesys dar naktį, kai medžiotojai buvo apgulę 
miestą, pašėlusiu greičiu skriejo virš klonio, užkloję žemus kalnus. 
Kalnų viršūnėse nuolat blyksėjo žaibai, o protarpiais griaudė 
griaustinis. 

- Atveskite mulus! - sušuko Segenas ir, sugriebęs savo platųjį 
apsiaustą, užmetė jį ant dukters pečių, rūpestingai apgobdamas ją ir 
norėdamas apsaugoti nuo artėjančio lietaus. 

Davus ženklą buvo atvesti mulai. 

- Suraskite ir atimkite visą džiovinta mėsą, kiek tik rasite mieste, 
ir kuo greičiau sukraukite ją ant mulų. 

Ant daugelio namų sienų buvo sukabinti mėsos ištekliai, džiovinti 
vaisiai, daržovės, odos maišai su pinijų riešutais. Varovai padėjo 
medžiotojams mulus apkrauti maistu. 

- Riubai, - kreipėsi Segenas į senį, - atskirk belaisvius, kuriuos 
galėtume pasiimti su savimi ir pelningai iškeisti, bet ne daugiau kaip 
dvidešimt žmonių, nes neturėsime kuo jų maitinti. 

Segenas, vesdamas už rankos savo dukterį, nuėjo prie medžiotojų 
ir padėjo jai užsėsti ant mulo, tuo tarpu Riubas įvykdė gautą įsakymą 
ir veikiai grįžo, paskui save vesdamas nesipriešinančius belaisvius. 
Tai buvo berniukai ir mergaitės, kurių veidai ir drabužiai bylojo, kad 
jie yra aukštesniojo luomo vadų ir karių vaikai. Juos susodino ant 
mulų ir pririšo. 

Kai visi pasiruošė kelionei, budri El-Solio akis kažką pastebėjo 
horizonte. Sušukęs El-Solis atkreipė visų dėmesį, rodydamas ton 
pusėn šautuvu. Tai buvo priešai! Tie patys, kurie juos vejasi. 

Vakaruose medžiotojai įžiūrėjo kelių šimtų žmonių būrį, 
besiartinantį lyguma. Jie dar buvo toli. Tai raiteliai... Indėnai... 
Navachai! Jie jojo šuoliais, išsiskleidę žalioje lygumoje, tarsi 
medžioklinių šunų gauja, pasiruošusi užpulti medžiotojus. 

- Ant žirgų! - drasiai sušuko Segenas. - Varovai, pirmyn! Drąasiau, 
vyručiai, drąsiau! 

Indėnų ietis - labai pavojingas ginklas atviroje lygumoje. 
Medžiotojai galėjo sėkmingai priešintis miesto namų priedangoje, 
tačiau gerai žinojo, kad grįžus visiems indėnų kariams, tektų žūti. 
Belaisvius ir maistu apkrautus mulus medžiotojai nuginė į mišką. 
Buvo nuspręsta joti kalnų tarpekliu rytuose, nes tuo keliu, kuriuo jie 
atvyko, artėjo navachų būrys. 

Segenas jojo būrio priešakyje, laikydamas rankoje mulo, kuriuo 
jojo jo duktė, pavadžius. Medžiotojai sekė jį nesilaikydami jokios 
tvarkos. 

Vienas paskutiniųjų iš miesto išjojo Haleras. Kai medžiotojas 
nutolo nuo miesto sienų apie šimtą žingsnių, mieste pasigirdo baisus 
klyksmas. Sustabdęs žirgą jis pasisuko balne ir ėmė rūpestingai 
klausytis. Klyksmas pasikartojo. Pačioje aukščiausioje šventyklos 
"terasoje Haleras pastebėjo du kovojančius žmones. Iš baltų 
plevėsuojančių rūbų jis pažino senį žynį, o iš purvinų pilkų skarmalų, 
nuogų kojų ir ant akių užsmauktos kepurės - beausį medžiotoją 
Riubą. 

Kova truko neilgai. Haleras pamatė, kaip Riubas nušitempė savo 

priešą prie užtvaros. Akimirksniu blykstelėjo peilio ašmenys, raudona 
kraujo srovė nutekėjo baltais indėno rūbais, jo rankos nusviro, kūnas 
sudribo. Persisvėręs per užtvarą indėnas sumataravo ore ir žnegtelėjo 
žemutinėn terason. 

Dar kartą nuskambėjo tas pats laukinis klyksmas, ir Riubas 
dingo nuo stogo. 

Pasibaisėjęs Haleras trūktelėjo pavadžius ir nujojo toliau. Segenas 
jam sakė, kad šis kruvinas kerštas - senos ir baisios priesaikos 
įvykdymas, žiaurus, bet suprantamas. 


XXIII. Tarpeklyje 


Netrukus medžiotojai įjojo į pušyną ir patraukė paupiu, indėnų 
keliu. Jie jojo taip greitai, kiek leido priekyje varomi belaisviais ir 
maistu nešini mulai. Nujoję penkias mylias, medžiotojai atsidūrė 
rytiniame lygumos krašte. Cia kalnai stūksojo arčiau upės ir, kaip ir 
vakarinėje lygumos dalyje, sudarė tarpeklį, kurie Amerikoje vadinami 
kanjonais. Sis tarpeklis nuo vakarinio skyrėsi tuo, kad takas ėjo ne 
bet kuria kalno puse, o pačiu viduriu, arti upės vagos. 

Riubas, gerai žinojęs tas vietas, pasakojo, kad dideliam lietui 
pliaupiant ši sekli upė pavirsdavo galinga srove, užliejančia visą 
tarpeklį. Tada į lygumą iš rytų neįmanoma buvo patekti, kol vanduo 
nenuslūgdavo. 

Medžiotojai įjojo į tarpeklį ir nesustodami pasileido per akmenis. 
Virš jų riogsojo stačios, kelių tūkstančių pėdų aukščio uolos; 
milžiniški akmenys karojo virš vandens; galinguose uolų plyšiuose 
augančios pušys skėtė savo didžiules šakas, suteikdamos tai vietai 
dar daugiau laukinės išvaizdos. 

Siaurame tarpeklyje turėjo būti tamsu net saulėtomis dienomis, 
o dabar buvo dar niūriau nei paprastai: plaukiantys virš galvų 
tamsūs debesys svaidė žaibus, kurie atsispindėjo vandenyje po 
lekiančių žirgų kojomis, dusliai dundėjo griaustinis. Vis dar nelijo. 

Riubo vedami medžiotojai greitai brido seklia, bet sraunia upe. 
Keliose pavojingose vietose, kuriose vanduo smarkiai plakėsi į uolas, 
žirgai vos neapvirto. Tačiau nebuvo laiko ieškoti geresnio kelio, ir 
medžiotojai skubėjo ragindami žirgus žodžiais ir pentinais. 

Nujoję keletą šimtų žingsnių, jie pateko prie kanjono ir išjojo į 
krantą. 

- Na, kapitone, - sušuko Riubas, sustojęs ir rodydamas įėjimą. - 


Čia mums bus patogiau gintis, nes čia juos nuvarginsime ir gana ilgai 
neprisileisime jų arčiau. 

- O ar tikrai žinai, Riubai, kad nėra kito praėjimo, kaip tik šis? 

- Nė vieno plyšio, pro kurį net katė galėtų pralįsti. Zinoma, jei jie 
nesugrįš atgal prie praėjimo vakaruose, pro kurį mes vakar įjojom į 
klonį. O tam, mano apskaičiavimu, reikėtų nukeliauti 35-40 mylių. 
Tokį kelią jie savo nuvargusiais žirgais gali nujoti ne greičiau kaip iki 
ryto. 

- Na, tai pasiliksim ir ginsim šią vietą iš visų jėgų. Nulipkit nuo 
žirgų, draugai, ir pasislėpkit už uolų! 

- Jei, kapitone, paklausytum manęs, aš patarčiau pasiųsti pirmyn 
mulus ir moteris, lydimus ir saugomus keleto žmonių - kaip tik tuos, 
kurie turi blogiausius žirgus. Mums apleidus šią gynimo vietą, 
paraginę žirgus, galėsim joti šuoliais, nes nei mulai, nujoję pirmyn, 
nei moterys mums netrukdys. Ar labai toli yra tas kalnas nuo mūsų 
kelio linijos? 

Segenas parodė milžinišką, sniegu padengtą kalną, matomą 
lygumoje, vakarų pusėje. 

- Kelias, kuriuo reikės joti, jei mes manom laikytis senųjų kasyklų 
ir jeigu po to, kas čia atsitiks, mums nebus kitokios išeities, yra tz. 
perėja per kalnus. Tai ir yra tas kelias, kuriuo man pasisekė tad. 
pabėgti. 

- Na, tai gerai. Tegul tie, kurie jos pirmyn, laikosi tos sniego 
kalno krypties. Aš tuoj juos išsiųsiu. 

Buvo išrinkta apie dvidešimt žmonių, turėjusių blogesnius žirgus. 
Drauge su mulais jie nuvyko nurodytu keliu. Prie to būrio prisidėjo 
ir El-Solis su seserimi, jam buvo pavesta ypač prižiūrėti Dakomą ir 
Segeno dukterį, o visi kiti rengėsi ginti įėjimą į tarpukalnį. 

Norint aiškiau suprasti visa, kas atsitiko toje vietoje, reikia 
smulkiau ją apžiūrėti. 

Upė, kurios pradžia toliausiame lygumos gale, teka plačia 
akmenuota vaga į kanjoną pro didelę, į duris panašią skylę, tarp 
dviejų milžiniškų portalų. Vienas tų uolėtų portalų buvo statūs rytų 
kalnai, kitas - pakibusi virš tarpeklio akmenų masė. 

Už tų vartų upė buvo pora šimtų žingsnių platesnė. Ji tik iš 
vienos pusės buvo suspausta uolų, kitas krantas ne toks aukštas; tik 
už šimto žingsnių, arčiau prie lygumos, srovė buvo sulaikoma uolų 
sienos, per kurią, tačiau, nesunku buvo pereiti, net ir su žirgu, ir 
tokiu būdu pasiekti kanjoną iš šono. Šitam pusratyje buvo pilna 
akmenų ir srovės suneštų medžių, likusių po potvynio. 

Tarpukalnio gale uolos stovi taip arti viena kitos, kad iš karto 

daugiau kaip keturi raiteliai negali prajoti, o kitoje tos pačios vietos 
pusėje, pavandeniui, tarpeklis darosi kiek platesnis ir toks jau lieka 
ligi paties galo. 

Siauriausią vietą medžiotojai jau buvo perėję. Buvo sutarta gintis 
ne kanjono vartuose, o medžiais apneštame, lėkštame krante. Ten 
pat, už uolos iškyšulio, jie pastatė žirgus. Taip buvo apsidrausta nuo 
priešo puolimo iš šono, kaip anksčiau sakyta, ir buvo galima laikytis 
gana ilgai, kol pirmyn pasiųstas būrys gerokai nutols. 

Planas buvo toks: kai priešai bus kurį laiką sustabdyti, ir šoviniai 
baigsis, o ilgiau nebegalima bus laikytis - tada jau reikės pasikliauti 
pailsėjusių žirgų greitumu ir pasistengti naktį pavyti pirmyn nuėjusį 
būrį. 


XXIV. Mūšis tarpeklyje 


Medžiotojai, savo vado liepiami, išsiskirstė tarp plikų uolų. Čia 
pat virš jų galvų, griaudė griaustinis, kurčiai dundėdamas tamsiame 
tarpekly, ir reti, stambūs, dar tik beprasidedančio lietaus lašai 
smarkiai taškėsi į akmenis. " 

Siose vietose lietus su griaustiniu ir žaibais retai pasitaiko. Užtat, 
Jei užeina audra, tai siaučia taip pašėlusiai, jog atrodo, kad nėra ir 
nebus galo laukinei, nesuvaldomai, visa naikinančiai gamtos jėgai - 
kol viskas nepavirs didžiu, pirmapradžiu chaosu. 

Medžiotojai pastebėjo, kad rytuose audra jau siautė visu savo 
stiprumu ir jėga. Rytų kalnai, iš kurių ėmė pradžią ši upė, visai 
dingo už užkarusių ant jų juodų debesų - baisus lietaus plakimas 
girdėjosi net čia. Niekas neabejojo, kad smarkus lietus pasieks ir 
tarpukalnį. 

- Norėčiau žinoti, kas trukdo tiems biaurybėms? - tarė, lyg balsu 
pagalvojęs, vienas medžiotojas. - 

Visi patys sau manė tą patį: laiko iš tiesų praėjo gana daug, 
vijikai jau galėtų būti čia. Jų vėlinimasis buvo netikėtas ir 
nesuprantamas. 

- Dievai žino, kokia priežastis, - atsiliepė kitas. - Gal būti, jie iš 
pradžių nori naujai nudažyti miestą. 

- Aš manau, toks lietus kaip mat nuplaus naujus dažus, - juokavo 
trečiasis. 

Juokai buvo nelabai sąmojingi, bet tai rodė nekrintančią 
nuotaiką, kurią sugebėjo išlaikyti šie drasuoliai, būdami dviejų 

pavojų akivaizdoje - siaučiančios gamtos ir neišvengiamo indėnų 
puolimo. 

- Patariu jums vyrai, - įsikišo Harėjus, - geriau saugoti paraką. 

- Prisiekiu, lietus jo mums nenuplaus! 

- Tai būtų gerai! Valio, bičiuli! - suriko senis Riubas, nė kiek 
nesirūpindamas, kad jį gali išgirsti priešai. 

- Pasipliuškenti ir panardyti užsimanei, senasai jūros liūte? 

- Taigi! 

- Na, aš to nelabai geidžiu. Norėčiau žinoti, kodėl tamsta taip 
labai nori sušlapti? Drugio pasiilgai? 

- Kad taip dvi valandėles palytų, - tęsė Riubas, nepaisydamas 
paskutinio klausimo, - mums tada visai nereikėtų čia tupėti!.. Stai 
koks dalykas! . 

- Kodėl taip, Riubai? - paklausė susidomėjęs Segenas. 

- Kodėl, kapitone? - atsiliepė Riubas. - Aš mačiau, kaip nuo 
nedidelio lietaus ta upė taip patvinsta, kad tamsta galėtum ja 
plaukti... Valio! Pyliava bus! Veikiai, veikiai bus! 

Riubui paskutiniai žodžiai išsprūdo, kai jis pamatė beslenkantį iš 
rytų juodą debesį, prisisunkusį elektros. Protarpiais dundėjo garsus 
griaustinis, švytėjo gelsvi sieros žaibų žiburėliai. 

Iš to debesio lietus ėmė pilti ne lašais, bet, kaip pranašavo 
Riubas, audringomis čiurkšlėmis. Medžiotojai greitai pridengė 
skvernais šautuvų vamzdžius ir tylėdami susirietė, lietaus plakami. 

Staiga, pro lietaus triukšmą, medžiotojai išgirdo kitus garsus. Tai 
buvo žirgų bėgimo bildesys akmenuotu tarpukalnio dugnu - artinosi 
navachai. 

Po kelių minučių ant vienos uolos akmens, žaibui sušvitus, 
sumirgėjo kažkoks raudonas daiktas. Niekas neabejojo, kad tai buvo 
nudažyta įndėno kakta. Bet nuo jų ligi žvalgo buvo per toli, kad šūvis 
galėtų pasiekti, ir jie, tylėdami ir nesijaudindami, stebėjo toliau. 

Netrukus pasirodė kitas, už jo trečias ir, pagaliau, visa tamsių 
indėnų minia, šokinėjanti nuo uolos ant uolos. 

Vijikai, bent priešakinis jų būrys, nulipo nuo žirgų ir artinosi 
pėsti. Nepaisant budrių akių, jie negalėjo pastebėti gerai pasislėpusių 
medžiotojų, ir net matėsi, kad jie ėmė abejoti, bene nebus vejamieji 
toliau nuvykę. 

Dar kelios minutės, ir pirmos eilės priėjo siauriausia tarpeklio 
vietą. Ten gulėjo apvalus, vandens lygiai nulaižytas didelis akmuo, 
už kurio gerai galėtų pasislėpti žvalgas. Vienas navachas ir norėjo 
tuo pasinaudoti: jis pasislėpė už akmens ir paskui pamažu iškišo 
galvą. 

Vos tik pasirodė jo kakta, pasigirdo keli šūviai ir galva pradingo. 
Po akimirkos visi išvydo, kaip rusvas kūnas sunkiai nukrito į 
vandenį. Matyt, švinas gerai atliko jam skirtą darbą. 

Dabar indėnai, praradę vieną saviškį, sužinojo, kur baltaveidžiai 
ir kokia jų pazicija. Atrodė, kad kol kas jie tuo pasitenkino, nes 
priešakinis būrys tuoj sugrįžo atgal. 

Prieš keletą minučių lietus buvo truputį susilpnėjęs. Tiktai todėl 
medžiotojai ir galėjo iššauti į navachus, ir pasiskubino pasinaudoti 
proga vėl užtaisyti savo šautuvus. Bet tuoj lietus ėmė taip smarkiai 
plakti, kad klūpoję ant kelių ir laukę priešo medžiotojai vis4i nematė, 
kas darėsi pačiame tarpeklio gale. 

Praėjo gana daug laiko, kol indėnai davė žinią apie save. 
Medžiotojai žinojo, kad priešas svarsto tolesnio puolimo planą. Buvo 
aišku, kad puolimas tik taip gali vykti: indėnai pasinaudos lietumi, 
kuris geriausiai juos pridengia, kad patektų į tarpeklį ir iš ten puls 
priešą, su juo kaudamiesi. 

Taip pat buvo aišku, kad tokio puolimo metu medžiotojai, jei tik 
jiems pasiseks sulaukti parankios valandėlės, galėtų juos prisileisti 
arčiau ir bendrai iššauti. Taip surengtų indėnams kruvinas 
skerdynes. Tai juos ir baugino, ir trukdė. 

Beveik visą valandą rangėsi medžiotojai lietaus plakami ir vien 
tik savo šautuvais besirūpindami, kad tie nesušlaptų. Vanduo ėmė 
čiurkšlėmis tekėti uolų plyšiais, o tai labai patiko Riubui, kuris 

žiūrėjo į tai, kaip į gerus ženklus. Medžiotojai keikė indėnus, kurių 
jie taip nekantriai laukė ir kurie vis dar nesirodė. 

- Ar nesumanė jie apeiti mus iš šono? - pratarė vienas 
medžiotojas. 

- Kvaila tavo galva! - subarė jį kitas. - Ar jie kvaili, kad galėtų 
pamanyti, jog mes užtruksim čia ištisas dvi dienas tik tam, kad jiems 
parankiau būtų pribaigti mus iš dviejų pusių! 

- Ne, jie nori sulaukti nakties, - pratarė trečiasis, - ir tik tada mus 
puls. 

- Na, tegul sau laukia! - sumurmėjo Riubas. - Vieno pusvalandžio 
užteks, jei vis taip pils. Jūs pamatysit kas bus... Patikėkit manim - 
o gal senasis jūros liūtas jau nebesugeba oro suvokti! 

- Tyliau, tyliau! - sušnibždėjo kartu keletas balsų. - Eina... eina! 

Visų akys įsmigo į tarpeklį. Jame pasirodė daug tamsių žmonių 
ir greitai pripildė upės vagą. Tai buvo raiti indėnai. Medžiotojai 
suprato, kad indėnai nutarė juos pulti. Jų judėjimas tai patvirtino. 

- Saugokitės, vyrai, žvaliau, - sušuko Riubas. - Dabar jie rimtai 
imasi darbo. Pavaišinkit juos švinu, girdit? 

- Tik tada kai aš duosiu ženklą, - gyvai sušuko Segenas. - 
Palaukit, kol jie prisiartins per penkiasdešimt žingsnių, tada mes 
galėsim pasitikėti savo šūviais nebodami lietaus. 

Vos spėjo Segenas ištarti paskutinius žodžius, kai pasigirdo 
smarkus, baisus šimto balsų klyksmas, kažkoks laukinis riksmas, 
nuo kurio Haleras, dar ligi šiol jo negirdėjęs, visas suvirpėjo. 

Tai buvo karingasis navachų šauksmas. 

Kai tie laukiniai balsai nuaidėjo tarpekliu, jiems atsakė garsus 
medžiotojų "valio" ir laukinis jų sąjungininkų, delavarų ir šanvijų, 
klyksmas. Paskui indėnai paleido savo žirgus šuoliais, nepaisydami 
nelygaus, akmenuoto kelio. 

Indėnai artinasi... jie jau už šimto žingsnių... jau lieka 
aštuoniasdešimt... šešiasdešimt... 

- Ugnis! - pasigirdo energinga komanda. 

Baisus triukšmas sukrėtė orą, ir griaustinis nuaidėjo tarpukalniu. 
Kai prasisklaidė dūmai, krante pasirodė besiblaškančių, mirtinai 
sužeistų žmonių bei žirgų krūva, o likusieji gyvi indėnai pasislėpė už 
įėjimo. 

Daugybė indėnų paleistų strėlių užmušė vieną medžiotoją ir du 
sunkiai sužeidė. 

Nebuvo laiko gelbėti sužeistųjų, nes dabar pavojingiausias metas 
tik artinosi. Šautuvai buvo iššauti, o vėl užtaisyti taip smarkiai lyjant 
buvo neįmanoma, kad indėnai ir būtų davę jiems laiko. 

Segenas tai numanė ir todėl, nepraleisdamas nė akimirksnio, 
išsitraukė iš už diržo pistoletą ir šoko pirmyn, paliepęs ir kitiems, 
kurie turėjo pistoletus, sekti paskui. Pusė būrio nusekė savo vadą ir 
visi nubrido prie įėjimo, sustojo čia ir laukė naujo puolimo. 

To puolimo, be abejo, reikėjo laukti neilgai, nes, nepasisekimo 
suerzinti, indėnai buvo pasirįžę pribaigti baltaveidžius, nepaisydami 
aukų. 

Medžiotojai vėl išgirdo laukinį karingąjį klyksmą ir, jam nutilus, 
indėnai pasileido šuoliais - po keturis žmones, tiesiai prie įėjimo. 

- Metas! - sušuko Segenas. - Drasiau! Valio! 

Beveik vienu metu prabilo penkių dešimčių pistoletų šūviai. 
Pirmieji keturi žirgai ir dar keli antroje ir trečioje eilėje atsistojo 
piestu ir, pasiblaškę bei pasisukioję, nuvirto aukštielninki. Krūva 
besiblaškančių kūnų sudarė tirštą masę, užkimšdama įėjimą kitiems 
raiteliams. 

Tiesa, kai kurie prijodavo prie pačios sugriuvusių kūnų krūvos, 
bet žirgai stojosi piestu ir klupo, virto aukštielninki, didindami 
nepraeinamą krūvą. Tie, kuriems pasisekė ją peršokti, noromis 
nenoromis turėjo joti pirmyn, nes atgal kelio nebuvo, ir drąsiai puolė 
medžiotojus. Indėnai daugiausia naudojo savo baisiasias ietis, o 
medžiotojai galėjo atsakyti tiktai šautuvų buožėmis, peiliais ir 
tomahaukais. 

Upė pakilo ir putojo ties uolomis: suvirtę siauriausioje vietoje 
kūnai padarė užtvanką, pro kurią ošdamas vertėsi vanduo. Kovotojai 
buvo apsemti ligi kelių, o upė vis tvino. Griaustinis griaudė virš jų 
galvų nepaliaudamas, o žaibai švietė stačiai į veidus, tartum ir gamta 
stengėsi juos pražudyti. 

Galų gale vanduo pasipylė taip smarkiai, kad nuplovė užtvanką 
iš žmonių bei žirgų kūnų ir tartum skiedrą nunešė viską iš tarpeklio. 

Viešpatie! Užpakalinės puolikų eilės veržiasi į prasivaliusį išėjimą, 
o niekas neturi užtaisyto šautuvo! 

Ta pačią sekundę medžiotojai išgirdo naują triukšmą. Tai buvo ne 
žmonių balsai, ne šautuvų trenksmai, ne perkūno griaudėjimas, o tik 
kurčias vandens ūžimas. 

Medžiotojai išgirdo užpakaly kažkieno įspėjantį šauksmą; 
kažkieno užkimęs balsas rėkė: 

- Dėl Dievo, greičiau į krantą! Greičiau į krantą! 

Haleras atsisuko ir pamatė, kad jo draugai išsigandę ir šaukdami 
brido į krantą, o ten buvęs būrys su dviem sužeistaisiais jau užlipo 
į aukštesnę vietą. Ta patį akimirksnį jis pamatė kažkokį plaukiantį 
daiktą. 

Už dviejų šimtų žingsnių nuo tos vietos, kur jis stovėjo, pasirodė 
kažkokia ruda plaukianti masė priešais patį įėjimą į kanjoną. Tai 
buvo vandens srovė, nešanti su putotomis bangomis medžius ir 
krūmus. Tas vaizdas priminė šniokščiančią laisvą srovę, kuri staiga 
nunešė užtvanką. 

Haleras vis dar žiūrėjo, nesijudindamas iš vietos tik staiga kažkas 
baisiu trenksmu trenkėsi į kanjono portalą, paskui atsišliejo ir, 
pasipūtęs ligi dvidešimties pūdų aukščio, virdamas ir 
kunkuliuodamas, metėsi į praėjimą. 

Haleras girdėjo baisų indėnų šauksmą, matė, kaip žirgai apsisuko 
ir nubėgo, ir tik tada puolė prie savųjų į krantą, kuris, jo laimei, buvo 
netoli. Bet prieš jį šniokštė patvinusi upe, tartum priešakinis 
pašėlusios srovės būrys. Bristi buvo taip sunku, o vanduo jau siekė 
jam iki juostos... Bet sukaupęs drąsa ir įtempęs jėgas Haleras pateko 
į nepavojinga vietą. 

Krante jo laukė ištikimasis Alpas, iš tolo sekęs savo šeimininko 
pastangas ir jau buvo pasirengęs šokti į vandenį pagalbon. Linksmai 
lodamas puolė jis prie Halero, sveikindamas išsigelbėjusį. 

Pasijutęs nepavojingoje vietoje, Haleras sustojo ir įsižiūrėjo į 
įnirtusias vandens sroves. Iš tos vietos, kurioje jaunuolis stovėjo, jis 
galėjo matyti tarpukalnį toli išilgai. Indėnai bėgo taku, kuris ėjo 
greta upės vagos; jis matė, kad už uolų pasislėpė paskutiniųjų žirgų 
uodegos. Užmuštųjų bei sužeistųjų kūnai vis dar gulėjo vandenyje iš 
vienos ir kitos tarpeklio pusės. 

Ten buvo ir medžiotojų, ir indėnų. Sužeistieji, įsikabinę tai šen, 
tai ten į uolas, baisiai klykė, žiūrėdami į ūžiančią srovę ir 
maldaudami šaukės pagalbos. Bet nebuvo jokios galimybės juos 
išgelbėti. 

- Beveik pusė tuzino mūsiškių tenai žuvo... - liūdnai tarė vienas 
kalnietis. 

- Išgriebs juos ir nuims skalpus... - piktai minėdamas indėnus, 
pastebėjo vienas meksikietis. 

- Na, aš manau, kad jiems teks pakankamai saviškių graibyti, - 
piktai tarė Harėjus, - nelabai skalpai terūpės. 

- O aš manau, - sausai prakošė pro dantis Riubas, - kad 
raudonveidžiams kaip tik metas savo kailiu pasirūpinti. Tai bus 
rūsčios imtynės. Aš esu girdėjęs, kad vieną kartą žirgas buvo 
pamėginęs eiti lenktynių su debesiu. O toms išsimarginusioms 
bezdžionėms reikės gerai pasistengti, kad nesušlapintų žirgų uodegų, 
kol suspės pasiekti kito tarpukalnio galą. 

Kol Riubas kalbėjo, vanduo išmetė sužeistų draugų kūnus drauge 

su indėnų lavonais į vieną kanjono vingį, ir jie daugiau jų nematė. 
Visa upės vaga buvo pilna putojančio vandens, kuris triukšmingai 
blaškėsi tarp uolų. Tarpeklis buvo nepraeinamas, ir kol kas nebuvo 
jokio pavojaus iš indėnų pusės. 

Medžiotojai ėmė skubiai ruoštis kelionėn, kad pasinaudotų 
prietema, jojant per neaukštą uolėta sieną. Jiems tai be kliūčių 
pasisekė ir, aplenkę iškyšulius, kurie buvo apjuosę iš vienos pusės 
įėjimą į kanjoną, jie sustojo jo priedangoje. 

Grabios bei įgudusios rankos greitai prigaudė daug plaukusių 
šakų bei medžių. Sušvito ugnis, ir vakarienei medžiotojai išsikepė 
džiovintos mėsos. Pavakarieniavę visi slinkosi arčiau ugnies, 
norėdami apdžiūti, - jų kiaurai peršlapę drabužiai džiūdami garavo. 
Kiti ėmė, kaip mokėdami, raišioti draugų žaizdas, nes gydytojai buvo 
nuvykę su belaisvių būriu. 

Buvo nutarta keletą valandų pailsėti vietoje, kad žmonės ir žirgai 
galėtų kiek atsikvėpti. Dabartinė padėtis leido tai daryti, nes 
tiesioginio pavojaus iš niekur nebuvo: jei indėnai ir sugrįžtų, tai vis 
dėlto pasiekti nepakenčiamus baltaveidžius jie galėtų tik apjoję 
kalnus, arba palaukę, kol nuseks vanduo. 

Norint apjoti kalnus, reikėjo padaryti keturiasdešimt mylių kelią, 
o nuvarginti indėnų žirgai, nepailsėję bent parą, to padaryti negalėjo. 
O kad vanduo taip greitai nenuslūgs, rodė vis dar tebesiaučianti 
kalnuose audra. 

Tiktai apie pusiaunaktį buvo nutarta vykti tolyn. Lietus, žinoma, 
nuplovė visus El-Solio vedamo būrio pėdsakus, bet medžiotojai buvo 
žmonės, kurie ne vien iš ženklų spėjo kelia. Seniui Riubui, einančiam 
vedlio pareigas, nereikėjo net žaibų šviesos, kuri protarpiais 
nušviesdavo tolimą baltą kalno viršūnę. Geriausias keliarodis jam 
buvo gerai išlavinta nujauta ir žvalios akys. 

Medžiotojai jojo visą naktį ir prie sniego kalnų dar prieš saulės 
patekėjimą pavijo priešakinį būrį. Cia jie sustojo pusvalandžiui 
viename kalnų praėjime, papusryčiavo ir pailsėję tęsė savo kelia per 
Sijėra. Kelias ėjo pro tarpeklį į plyna lygumą, kuri plėtėsi į rytus, 
kiek tik galėjo aprėpti žmogaus akis. Tai buvo tyrai. 


XXV. Susitikimas su priešu 


Bereikalinga būtų aprašinėti visus neprieteklius ir kančias, 
kurias teko patirti medžiotojams grįžtant per tuos pačius Mirties 

' tyrus, kuriuose jie tiek prisikamavo pirmą kartą, būdami daug 
stipresni. Žmones ir gyvulius kamavo troškulys, nes per šešiasdešimt 
mylių kelio niekur nebuvo vandens. 

išskyrus retkarčiais pasitaikančius liesus krūmus, kur nė vienas 
gyvas sutvėrimas nedrumstė beviltiško, baisaus, mirtino tyrų 
vienodumo. Maitinosi visi labai menkai, taupiai vartodami nedidelius 
maisto išteklius. Bet galų gale ir tie ištekliai išseko, ir vienas po kito 
žuvo mulai nuo išbadėjusių žmonių peilių. 

Iš nudžiūvusių dilgėlių stagarų šiaip taip galima buvo sukurti 
ugnį, bet naktimis medžiotojai nedrįso to daryti, kadangi 
persekiotojai, nors jų niekur nebuvo matyti, vis dėlto galėjo sekti jų 
pėdomis. 

Ištisas tris dienas jie vyko į pietryčius ir trečios dienos vakarą 
pamatė rytinėje tyrų pusėje Mimbrų kalnus, kuriuose buvo 
apleistosios senos kasyklos, kitados Segeno įkurtos ir taip gražiai 
sutvarkytos, kol jų nesugriovė indėnai. Nuo čia Segenas gerai žinojo 
visas vietos smulkmenas, ir Sijerą jie nutarė pereiti pakeliui į 
kasyklas. 

Saulei leidžiantis jie pasiekė Baranką- del-Oro. Tai buvo didžiulis 
tarpeklis tyruose, einas į kasyklas. Tasai tarpeklis, atrodas kaip 
stačios uolos, buvo žemės drebėjimo suformuotas ir driekėsi daugiau 
kaip dvidešimt mylių. Abiem tarpeklio krantais ėjo kelias, nes iš 
abiejų jo pusių buvo lyguma. 

Kaip prisiminė Segenas ir Riubas, pusiaukelėje į kasyklas turėjo 
būti upelis. Jie ir jojo dabar tenai, norėdami sustoti prie vandens. Bet 
kol pasisekė nuvargusiems keleiviams pasiekti tą vieta, jau buvo 
beveik pusiaunaktis. 

Nubalnojo žirgus ir sukūrė du laužus, o alkiui numalšinti išbadėję 
medžiotojai turėjo papjauti dar vieną mulą. Po vakarienės visi 
galutinai nusikamavę sugriuvo ant žemės rengdamiesi miegoti. Tiktai 
pievoje, atsirėmusi į šautuvus, budėjo žirgų sargyba. 

Haleras padėjo galvą balno įlankon ir ištiesė kojas į ugnį netoli 
tos vietos, kur buvo Segenas su savo dukterim. Būreliais išsiskirstė 
ir išvaduotos iš nelaisvės meksikietės; paimtieji įkaitais indėnai, 
susivynioję savo dryžais apsiaustais, netrukus užsnūdo. 

Haleras matė Adelės veidą, nukreiptą į dangų, apšviesta 
gestančios laužo šviesos. Jis buvo panašus į Zojos veidą, kurios 
linksmas būdas ir gudrus juokas taip dažnai linksmino nerimstantį 
iš rūpesčio svečią, ir jis greitai apsiprato su vaišingais šeimininkais. 

Taip jiedvi labai panašios... ta pati aukšta kilni kakta, ta pati 

profilio linija... tik ne tokia balta ir rausva spalva. Pietų saulė suteikė 
niekuo nepridengtam buvusios navachų karalienės veidui bronzos 
atspalvį, ir juodi kaip varno sparnas plaukai ryškiai skyrėsi nuo 
šviesių auksinių sesers plaukų. 

Mergaitė snaudė budriai ir neramiai. Keletą kartų ji buvo 
pabudusi, bailiai pašokdavo, dairydavosi, kažką šnabždėjo 
nesuprantama indėnų kalba. Bet nuovargis imdavo viršų, ji vėl 
atsiguldavo ir greitai užmigdavo. 

Visą kelionę Segenas globojo ją kuo rūpestingiausiai, bet ji 
priimdavo visą jo rūpestį be jokio dėmesio, tik retkarčiais su šaltu 
dėkingumu. Beveik nė vienam akimirsniui nepraskaidrėjo jos tyli ir 
niūri nuotaika. 

Tėvas stengėsi kiek galėdamas sužadinti jos sieloje kūdikystės 
atsiminimus, bet viskas veltui, niekas neteikė nė mažiausios 
paguodos sopančiai tėvo širdžiai. 

 Haleras visą laika manė, kad Segenas miega, bet, prisiminęs jį ir 
jo nesėkmingas paštangas ir atidžiau pažvelgęs į jo veidą, pamatė, 
kad Segenas nenuleidžia akių nuo dukters ir labai rūpestingai 
klausosi jos tariamų žodžių. 

Staiga Segenas krūptelėjo: mergaitė ištarė, kaip nugirdo net 
Haleras, Dakomos vardą. Tą pačią akimirką jis pastebėjo, kad 
Haleras nemiega, ir tyliai kreipėsi į jį: 

- Vargšė mergaitė! Ją kamuoja sunkus sapnas... Aš manau, 
reikėtų ją pažadinti. 

- Jai reikia pailsėti, - pastebėjo Haleras. 

- Bet toks sapnas - menkas poilsis. Girdi, ji dar kartą paminėjo 
Dakomos vardą. 

- Juk tai mūsų belaisvio vardas? 

- Taip. Anot indėnų papročių, ji turėjo būti jo žmona. 

- Iš kur tai žinai? 

- Iš Riubo. Jis girdėjo tai, būdamas navachų nelaisvėje. 

- Ir tamsta manai, kad ji buvo prie jo prisirišusi? 

- Matyt, ne. Nemanau. Senis žynys buvo ją įdukrines, o Dakoma 
panoro gauti ją į žmonas. Tam tikromis sąlygomis Adelė turėjo būti 
jam atiduota. Ji pati ne tik nerodė jam prielankumo, bet net bijojo. 
Juk dėl to Adelė ir mini jį sapne. Vargšė mergaitė! Kokį sunkų 
gyvenimą jai skyrė likimas! 

- Po dviejų trijų dienų baigsis visos jos kančios, kai ji vėl bus tarp 
giminių, motinos prieglobstyje. 

- Ačiū už tai Visagaliui. Bet jeigu dukra ir liks tokia, - tai 
įskaudins mano susisielojusios žmonos širdį. 

- Nereikia taip manyti, mano bičiuli. Laikas sugražins jai atmintį, 
o namie, regint daug kūdikystėje matytų daiktų, mintys prablaivės, 
atsiminimai atgis. Nenusiminkit, Segenai! 

- Tikėsimės, tikėsimės! 

Haleras kalbėjo taip įtikinančiai, norėdamas savo bičiulį paguosti, 
bet jo širdį graužė nusiminimas ir kažkoks neaiškus nerimas, jis 
tartum nujautė būsimą nelaimę. To sunkaus jausmo spaudžiamas, 
paklausė: 

- Per, kiek laiko mes pasieksim Rio-del Norte, tamstos namus? 

- Aš manau, poryt vakare - netvirtu balsu atsakė Segenas. - Duok 
Dieve, kad ten mes viską tvarkoje rastumėm... 

- Tamsta bijai ko nors? - nervingai paklausė Haleras. 

- Taip... 

- Ko bijai? 

- Navachų. 

- Navachų? 

- Taip. Aš visą laiką nerimstu, nuo tos dienos, kai pamačiau, kad 
jie nuo Pinonų šaltinio pasuko į rytus. Suprask, kam jiems reikėjo 
pasirinkti kelią į rytus, jeigu jie nebūtų sumanę užpulti ten esančių 
gyvenamųjų vietų? Aš bijau, kad jie bus užpuolę El-Paso klonį, galbūt 
net patį miestą. Sukliudyti jų sumanymui tegalėjo viena - Dakomos 
būrio pasitraukimas, o tai susilpnino jų jėgas. 

Jis nutilo, liūdnai galvodamas, paskui vėl ėmė kalbėti. 

- Gali būti, kad El-Paso gyventojai gynėsi. Jie ir anais laikais 
drąsiau už kitus gindavosi, todėl tik jie ir išliko ilgesnį laiką 
nesunaikinti. Dar ir todėl, kad mūsų būrys ilgai stovėjo šalia jų, tai 
indėnai gerai žinojo. Todėl galima tikėtis, kad leistis Mirties tyrais į 
šiaurę nuo Ei-Paso jiems sutrukdė baimė sutikti mus. Jei taip, tai 
mūsiškiai išliko sveiki. 

- Duok Dieve, kad taip būtų! .- rimtai pratarė Haleras. 

- Miegokim, - tarė Segenas. - Galbūt visas mūsų nerimas be jokio 
pagrindo ir pasiduoti jam nėra jokio reikalo. Rytoj vyksim toliau. Iš 
pradžių buvau manęs užtrukti čia kiek ilgiau, bet dabar sugalvojau 
kiek kitaip. Išjosim, kai tik galės žirgai. Miegok ramiai, mano bičiuli; 
nedaug laiko liko mudviem miegoti. 

Ir, padėjęs galvą ant balno, jis tuoj užmigo. Susijaudinęs Haleras 
negalėjo tiek nurimti, kad užmigtų. Nė akimirkai nesumerkdamas 
akių, smarkiai plakančia širdimi įsivaizdavo didžiausias baisenybes 
ir neramiai vartėsi kietame savo guolyje. Vaikinui vaidenosi, kad 
veda nelaisvėn jo mylimąją, gražiąją Zoja, norėdami iš jos padaryti 
žiauraus indėno vergę... Ta mintis taip jį kamavo, kad negalėdamas 

ilgiau gulėti, pašoko ir nuėjo pabraidžioti po preriją. 

Ar ilgai jaunuolis braidžiojo, kol priėjo tarpeklio krantą, - pats 
nežinojo, nes sunkių minčių apimtas, nesekė laiko. Matyt, greitai 
turėjo išaušti. Atsigręžęs jis pamatė, šviesioje mėnesienoje ir stovyklą, 
ir žirgus, bet viskas buvo taip toli, kad jis jau nė nebemėgino grįžti 
- pritrūko. jėgų. 

Pasidavęs nuovargiui, atsisėdo ant žemės, ant paties tarpeklio 
kranto ir greit užmigo. 

Po valandos, ar kiek vėliau jį pažadino vėsi ryto drėgmė, šalčiu 
nupurčiusi visą kūną. Mėnulis jau nusileido, bet ne visai buvo 
tamsu, ir jis gana toli galėjo matyti pro nakties rūkus. 

- Gal jau greitai ims švisti, - pamanė jis, atsigręžęs į rytus. 
Haleras neklydo: rytuose dangumi driekėsi raudonas juostos. Tuoj bus 
diena. Prisiminęs, kad Segenas rengėsi anksti išjoti, jis norėjo 
atsikelti ir eiti stovyklon, bet staiga išgirdo prerijoje žirgų trypimą ir 
žmonių balsus. 

- Tai mūsiškiai jau sukilo ir rengiasi kelionėn, - pamanė 
jaunuolis, pašoko ir skubinos atgal, bet nenužengė dar nė dešimties 
žingsnių, kai išgirdo, kad tie balsai skambėjo ne priešais, bet 
užpakalyje jo. 

- Kas tai galėtų būti? - Haleras sustojo ir ėmė klausytis. 

Tikrai jis neklysta ir iš tiesų tolinas nuo tų balsų. 

- Suklydau, ne ten einu! - sumurmėjo ir vėl sugrįžo prie tarpeklio, 
kad geriau įsitikintų. Bet čia pamatė, kad visai gerai ėjo, o tuo tarpu 
balsai aidėjo iš anapus tarpeklio. 

Kas tai galėtų būti? Nejaugi visi išjojo, kol jis miegojo, ir 
nepastebėjo jo? Ne, ne, tai negalimas daiktas! Segenas nebūtų be jo 
išjojęs! Jis tikriausiai bus pasiuntęs keleta žmonių jo ieškoti! Zinoma, 
žinoma, tai ir bus jų balsai. 

- Halo! - suriko Haleras, kad parodytų jiems, kur esąs. Bet 
atsakymo nebuvo. Jis dar ir dar kartą suriko, kas kartą vis garsiau... 
Staiga balsai nutilo - vadinasi, raiteliai klausosi. Jis suriko visa 
plaučių jėga. Tada pasigirdo neaiškus ūžimas, paskui žirgų, 
šuoliavusių jo pusėn, trypimas. 

Haleras lengviau atsiduso, bet jam pasirodė keista, kodėl niekas 
iš jų neatsiliepė. Po valandėlės jis dar labiau nustebo, kai sumojo, 
kad raiteliai yra kitoje tarpeklio pusėje. 

Nuo vieno ligi kito tarpeklio kranto buvo ne daugiau kaip trys 
šimtai žingsnių, ir pro skystą rūką Haleras gerai galėjo matyti kitą 
krantą. Iš karto jis pamatė beveik šimtą raitelių. Ilgos ietys, palaidi 
plaukai ir pusiau nuogi kūnai iš karto pasakė jam, kad tai indėnai. 

Haleras, nešūkaudamas ir neklausydamas, visu greitumu leidosi 
į stovyklą. Raiteliai anapus tarpeklio sulaikė žirgus. Pribėgęs upelį, 
jis pamatė, kad sukilę medžiotojai skubiai sėdasi ant žirgų. Kaip 
pasirodė, ži'gų sargyba pranešė jiems apie besiartinantį priešą. 
Segenas su keliais medžiotojais stovėjo aukščiausiame tarpeklio 
iškyšulyje, žiūrėdamas į priešus. 

Labai skubėti rengtis kelionėn nebuvo nė reikalo, nors priešas 
būtų buvęs ir daug galingesnis, nes medžiotojus nuo priešo skyrė trijų 
šimtų žingsnių platumo tarpeklis. Tam, kuris panorėtų pradėti mūšį, 
reikėtų joti ne mažiau kaip dvidešimt mylių. Todėl nei Segenas, nei 
medžiotojai nebijojo, ir buvo nutarta pasilikti toje pačioje vietoje, kol 
nepaaiškės, kokie čia priešai ir kiek jų yra. 

Priešai sustojo, sulaikę žirgus, bet nenulipdami nuo jų, ėmė 
tyrinėti kita tarpeklio krantą. Matydami ginkluotus žmonės, jie 
sumišo, nes neprasisklaidęs rūkas neleido jiems aiškiau pamatyti 
veidų. Greitai prašvito, ir jie pamatė neapkenčiamų baltaveidžių 
darbužius bei ginklus, ir laukinis jų klyksmas, karingasis navachų 
ženklas pralėkė tarpeklį, skambiai nuaidėjęs lyguma. 

- Tai Dakomos būrys! - riktelėjo kažkas. - Jie mus vejasi, bet 
„suklydę pateko į kitą krantą. 

- Negali būti! - pasipriešino kitas, - čia jų ne daugiau kaip šimtas, 
o Dakomos būrys buvo tris kartus gausesnis. 

- Galbūt kiti nuskendo tarpeklyje, - spėliojo pirmasis. 

- Niekai! Argi jie galėjo pamesti mūsų pėdsakus, kurie aiškiai 
matosi! Vargu ar jie būtų išdrįsę rizikuoti paskutiniu šimtu žmonių? 
Ne, čia tikrai ne navachai. Jų karingąjį baubimą pažinčiau ir 
miegodamas. 

- Štai ten jų vadai, - tarė tuo laiku prijojęs Riubas. - O štai jų 
vyriausiasis vadas... Pažįstu jį, prakeiktą žvėrį! 

- Manai, Riubai, kad tai tikrai navachai? - paklausė Segenas. 

- Taip tikrai, kapitone, kaip tikras yra Bilio Harėjaus šūvis. 

- Bet juk čia ne visas būrys. Kur kiti? 

- Galbūt kur nors netoli. Tyliau!... Jie joja, aš girdžiu. Štai, štai, 
žiūrėkit ten! | 

Pro besisklaidantį rūką medžiotojai pamatė daug raitelių, ginusių 
priešais save galvijų bandą, kuri baisiai baubė ir bliovė. 
Baltaveidžiai klausėsi to triukšmo. 

- Tai bent pasipelnė, - nepatenkintas sušuko vienas medžiotojas, 
- o mes grįžtam beveik tuščiomis rankomis... Šimts velnių! 

Haleras tuo metu balnojo savo žirgą. Dabar jis prijojo prie jų. 
Žiūrėdamas pro rūką jaunuolis norėjo pats įsitikinti, ar neapgauna 

jo bloga nuojauta... Nuo to, ką jis pamatė, kraujas sustingo jo gyslose. 

Toli, besiartinančio su galvijais būrio gale, traukė kitas, mažesnis 
būrys. Iš jų šviesių plevėsuojančių drabužių buvo galimą spręsti, kad 
tai ne indėnai. Tai buvo moterys! Belaisvės! 

Būrys artinosi. Haleras suskaičiavo, kad moterų buvo apie 
dvidešimt, o šalia kiekvienos jojo indėnas, sargybinis. Smarkiai 
plakančia širdimi Haleras stengėsi įžiūrėti veidus, bet atstumas buvo 
gana didelis ir nieko negalima buvo pažinti. 

Trumpas, silpnas šūktelėjimas, panašus į dejonę, privertė jį 
atsigręžti ir Haleras pamatė šalia stovėjusį Segeną, su žiūronu 
rankoje. Jis tartum apmiręs stovėjo išbalusiu kaip sniegas veidu, 
virpančiomis lūpomis. Ziūronas išsprūdo jam iš rankų. 

Paskui, vos pastovėdamas ant kojų, svyruodamas ir grąžydamas 
rankas, Segenas sudejavo: 

- Dieve, Dieve mano! 

Kažkieno rankos prilaikė jį. 

Zaibo greitumu nušoko Haleras nuo žirgo, pakėlė Segeno išmesta 
žiūroną ir pridėjo jį prie akių... Skausmas ir kančia atsispindėjo 
jojusių pirmoje eilėje Segeno žmonos ir jo dukters Zojos veiduose... 

Haleras aiškiai matė gražius išblyškusio mergaitės veido bruožus, 
patinusias nuo ašarų akis ir ilgus, palaidus auksinius plaukus, 
nusvirusius ant pečių ir siekiančius žirgo nugarą... Salia jos jojo 
jaunas indėnas, apsivilkęs meksikiečio husaro munduru. 

Matyt, tuo pat metu ir būrys pastebėjo medžiotojus. Haleras 
matė, kaip jie sustojo ir sargyba, palikusi belaisves prerijoje tik kelių 
indėnų priežiūroje, pasileido šuoliais prie būrio, buvusio ties 
tarpekliu. 

"Tuo tarpu visai prašvito. Rūkas išsisklaidė ir abu priešiškai 
nusiteikę būriai stebėjo vieni kitus per tarpeklį. 


XXVI. Ka daryti? 


Susitikimas buvo nepaprastai keistas. Vienas prieš kitą stovėjo du 
svetimi būriai, neapkenčiantys vienas kito. Nei vieni nei kiti šią 
akimirką nenorėjo ir nelaukė susitikimo. 

Jie susitiko pusiaukelėje į namus. Pykčio apimti, trokštantys 
keršto, ir, vis dėlto, nors atstumas tarp jų nedidelis, mūšio nebus. 

Vienoje pusėje stovi sumišę navachai - indėnų kariai pamatė 
priešų stovykloje savo vaikus. Kitoje - niūrūs skalpų medžiotojai, 

kurių žmonos, dukterys bei seserys buvo navachų nelaisvėje. 

Priešų akys spindėjo tokiu įniršiu ir keršto troškimu, kad nebuvo 
abejonės, jog vargiai nors vienas iš jų liktų gyvas, jei būtų susitikę 
lygiuose tyruose. Atrodė, kad pati Apvaizda norėjo sutrukdyti baisų 
kraujo praliejimą, suvedusi juos akis į akį ties tarpekliu, kai ir vienų 
ir kitų ginklai buvo bejėgiai. 

Daugelis medžiotojų žinojo liūdną savo vado likimą. Jie girdėjo 
apie daugelį jį ištikusių nelaimių, apie jo kasyklų supaikinimą, turto 
netekimą, apie tai, kad jo duktė prieš daugelį metų buvo paimta 
nelaisvėn ir kaip ilgai jos ieškojo. Dabar jie matė, kad navachai 
paėmė nelaisvėn ir Segeno žmoną bei dukterį. Net rūsčiausių kalnėnų 
širdys prisipildė užuojautos tam žmogui. Mintyse jie prisiekė 
išvaduoti belaisves, nors už tai reikėtų atiduoti gyvybes. 

Draugų užuojauta padėjo Segenui iškęsti šį naujai jį ištikusį 
smūgį ir susigrąžinti nenuilstamą veiklumą. Viltis teikė jam naujų 
jėgų. Draugai glaudžiai jį apstojo ramindami, patarinėdami, pasiryžę 
vykdyti jo sprendimus bei įsakymus. 

- Mes galim įveikti juos be didelių nuostolių, - tarė Harėjus, - jų 
ne daugiau, kaip du šimtai. 

- Lygiai šimtas aštuoniasdešimt šeši, - tarė vienas medžiotojas, - 
aš ką tik suskaičiavau. 

- Na, - tęsė Harėjus, - Mes daug drąsesni. Priešas gausesnis, bet 
mūsų ginklai geresni. Juk mes turim šautuvus. Aš vienas galiu kovoti 
iškart prieš du ar net tris indėnus. 

- Ak, Bili! Pažvelk, kokia nedėkinga vieta: lygi lygi! Kur mes 
pasislėpsim po pirmo šūvio? Jų ietys čia daug vertingesnės: jie 
subadys mus kaip avinus. 

- Žinoma, gindami tokią gausią gyvulių bandą jie nepaspruks nuo 
mūsų. 

- Bet jie net nesirengia sprukti. Priešingai, reikia tikėtis jų 
puolimo. 

- To mums tik ir reikia! - atrėmė Harėjus. - Tegul tik jie kalnuose 
pradeda su mumis mūšį, - jis parodė ranka į Mimbrų kalnus, 
stūksančius už dešimties mylių, - jie gaus ko nusipelnė, galit patikėti! 

- Aš visai neabejoju, - priešinosi kitas, - bet jie taip greitai nepuls. 
Palauks kito savo būrio. Vyriausi vadai paprastai vadovauja 
didesniems būriams. Ties Pinonais jų buvo apie penkis šimtus... 

- Kaip galvoji, Riubai, kur gali būti kiti? - paklausė Segenas kaip 
visada, ištikus bėdai, seno, prityrusio medžiotojo. - Ligi pačių kasyklų 
nematau jokio priešo. 

- Jų nebus, kapitone, mums sekasi. Senis, matyt, dalį būrio 

pasiuntė kitu keliu. 

- Kodėl tamsta taip manai? 

- Et, kapitone, tai visai paprasta! Jeigu jie būtų kur nors už 
mūsų, keli raudonveidžiai jau būtų nujoję jų pašaukti. O juk nė 
vienas nepasuko atgal. 

- Tamstos tiesa, Riubai, - tarė Segenas. - Bet, vis dėlto, kz mums 
patartum? 

- Taip reikalams susiklosčius, aš ir pats dar gerai negaliu sumoti, 
ką reiktų daryti. Leiskit man valandėlę pagalvoti, zal ka ir 
sugalvosiu. 

- Galvok, mes palauksim. O kol kas, draugai, apžiūrėkit ginklus 
ir pasirūpinkit, kad viskas būtų parengta. 

Kol medžiotojai tarėsi, kitoje tarpeklio pusėje indėnų vadas 
surinko karius ir iš jų judesių buvo galima spręsti, kad ir jie tariasi 
kaip pasielgti šioje netikėtoje situacijoje. 

Pamatę paimtus į nelaisvę savo šeimų vaikus jie labai sutriko, 
nes suprato, kad baltaveidžiai buvo užpuolę jų miestą ir turbūt 
sugriovė jų namus, išžudė beginkles moteris... Grįždami namo iš 
pavykusio žygio, jie laukė namie iškilmių bei švenčių. Indėnai jautėsi 
apgauti... Be to, jie matė, kad baltaveidžių būrys gana didelis i ir bijojo 
taiklių medžiotojų šūvių. 

Senis Riubas, atsirėmęs į šautuvą ir visą laiką stovėjęs kiek 
atokiau, matyt, jau kažką sugalvojo, nes užsimetė šautuvą ant peties 
ir priėjo prie Segeno. | 

- Bilio Harėjaus tiesa, - tarė jis, - jei jau reikės kautis su indėnais, 
tai geriausiai ten, kur yra uolų ir medžių. Lygumoje jie mus nugalės, 
apie tai negali būti nė kalbos. Indėnai arba seks paskui mus ir mūšio 
laukas bus ten, - jis parodė į Mimbrų kalnus, - arba mes seksime juos 
ligi kokios nors mums patogios vietos... Banda neleis jiems greitai 
joti, bet... | 

- Tamsta tartum ko bijai? 

- Aš bijau, kad griždami atgal mes galim susitikti su Dakomos 
būriu. Nereikia galvoti, kad jie nuskendo - indėnai labai gerai 
pažįsta tarpeklį. Tai ir verčia mane pagalvoti. 

Dabar visi suprato, kad Dakomos būrys tikrai gali prisidėti prie 
vyriausiojo vado vedamo būrio, ir medžiotojų veidai paniuro. 

- Taip aš galvoju, kapitone, jei mes būsime priversti kautis. - tęsė 
Riubas. - Bet dar turiu vilties, kad mums, galbūt, pasiseks 
susigražinti mūsų moteris nesunaudojus nė žiupsnio parako. 

- Kokiu būdu? Kaip? - gyvai sušuko Segenas ir kiti. 

- Matot, nors jų oda ir tamsiai raudona, bet jie taip pat turi širdis, 

ir jų vaikai jiems irgi brangūs, kaip ir mums baltaveidžiams, 
krikščionims. Užmaukit baltą skarmalą ant lazdos ir nasiūlykit jiems 
apsikeisti belaisviais. Jie sutiks pradėti derybas, aš esu tikras. Stai 
šita graži ilgaplaukė mergaitė - jų vyriausio vado duktė; o visi kiti 
- žymių karių vaikai. Todėl aš juos ir parinkau. O pas mus, be to, 
yra Dakoma, yra jauna karalienė - jie visų pirma kris jiems į akis. 
Galit sugrąžinti jiems Dakomą ir išsiderėti karalienę. 

- Paklausysiu tamstos patarimo! - sušuko Segenas ir jo akyse 
sužibo viltis. | 

- Neleiskime laiko tuščiai, kapitone. Jei pasirodytų Dakomos 
būrys, visi mano sumanymai bus nieko neverti. Tos raudonodės 
gyvatės, pamatę Dakomą mūsų nelaisvėje, gali suprasti, kad mūsų 
pėdomis seka pasiųstas būrys. Man arodo, kad tai gali apsunkinti 
mūsų derybas. Šiaip ar taip, „bet jie stengsis vilkinti derybas. 
Atsimink tai! 

- Mes negaišim nė valandėlės, - tarė Segenas ir žengė pirmyn 
laikydamas rankose baltą vėliavą. 

Visi nutilo laukdami atsakymo. Susispietę indėnai subruzdo. 


XXVII. Derybos 


Greitai ir navachai išrinko pasiuntinį. Tai buvo augalotas 
indėnas, kairėje rankoje laikantis baltai išdirbta briedžio odą. 
Dešinėje rankoje jis nešėsi ietį, ant kurios eidamas užmovė odą ir 
iškėlė ją į viršų. Tai buvo atsakymas į taikos pasiūlymą. 

Segenas liepė medžiotojams tylėti o pats garsiai prabilo indėnų 
kalba. | 

- Navachai! Jūs žinot kas mes tokie. Mes perėjom visą jūsų šalį 
ir lankėmės jūsų sostinėje. Norėjome atsiimti iš jūsų mums brangius 
žmones, kuriuos jūs laikėte nelaisvėje. Kai kuriuos mums pavyko 
išlaisvinti, bet daugelio dar neradome. Tam, kad ilgainiui ir likusius 
galėtumėm išvaduoti, paėmėm į nelaisvę įkaitais jūsų vaikus. Mes 
galėjome daug daugiau pasiimti įkaitų, bet to nedarėme. Jūsų miesto 
mes nedeginom ir neplėšėm, nedarėme nieko bloga nei jūsų žmonoms, 
nei likusiems jūsų vaikams. Taigi, namie rasite viską taip, kaip buvot 
palikę. 

Pasitenkinimo šnabždesys perbėgo indėnų eilėmis. Segeno žodžiai 
padarė jiems didelį įspūdį, nes nei vienas iš jų jau nesitikėjo išvysti 
savo artimųjų. 

Segenas tęsė: 

- Mes matom, kad jūs aplankėte mūsų šalį ir pasiėmėt belaisvių. 
Jūsų kūno oda kitokios spalvos nei mūsų, bet artimųjų meilė ir pas 
raudonveidžių tokia pati kaip ir mūsų, baltaveidžių. Mes tuo tikime 
ir todėl iškėlėme taikos vėliavą. Apsikeiskim belaisviais, atiduokim 
vieni kitiems brangiausią savo turtą. Tai bus Didžiosios Dvasios 
vertas poelgis, ir mums ir jums teikiantis džiaugsmo. Navachai! Aš 
pasakiau. Laukiu jūsų atsakymo. 

Kai Segenas nutilo, kariai apspito savo vadą ir kurį laiką karštai 
svarstė jo žodžius. Paskui tas pats augalotas indėnas vėl išėjo su 
vėliava iš briedžio odos ir balsu atsakė: J 

- Baltaveidžių vade! Tu gerai šnekėjai, ir mūsų kariai apsvarstė 
tavo žodžius. Tu reikalauji nedaug ir teisėtai. Tavo tiesa, kad ir 
Didžioji Dvasia, ir mes liksime patenkinti, jei apsikeisime belaisviais. 
Bet kaip mes galim patikrinti, ar teisingi tavo žodžiai? Tu sakai, kad 
jūs mūsų miesto nedeginot ir nepadarėt nieko bloga mūsų žmonoms 
ir vaikams; kaip gi mes sužinosime - teisybė tai, ar ne? Vien tavo 
žodžių mums nepakanka. 

Segenas laukė tokio atsakymo, todėl paliepė atvesti vieną iš 
belaisvių, jauną berniuką. 

- Paklauskite šito vaiko! - sušuko jis rėdydamas į į berniuką. 

Į abu klausimus, - ar sudegintas miestas ir ar užmuštos moterys, 
- vaikas atsakė neigiamai. 

- Na, - paklausė tada Segenas, - ar tu patenkintas? 

Ilgai nebuvo jokio atsakymo. Kariai vėl ėmė tartis. Iš jų 
bruzdėjimo ir judesių galima buvo spėti, kad jų tarpe buvo tokių, 
kurie nenori ginčo išspręsti taikiai. Tai buvo jauniausi kariai, o jiems 
vadovavo tas, kurs vilkėjo husarų munduru ir, anot Riubo, buvo 
vyriausio vado sūnus. 

Tačiau vyriausiasis vadas ir kiti kariai labai norėjo derybas 
išspręsti greitai ir taikiai. Taip jie galėjo susigražinti savo vaikus 
sveikus ir gyvus - ir todėl, po ilgų ginčų, viršų paėmė vyresnieji. 

Navachų pasiuntinys vėl atsakė: 

- Navachai apsvarstė pasiūlymą ir sutinka apsikeisti belaisviais. 
Jie siūlo: iš abiejų pusių turi būti išrinkta po dvidešimt karių; tie 
kariai privalo visiems matant palikti savo ginklus tyruose; paskui jie 
turi nuvesti savo belaisvius prie pačio tarpeklio kranto, ties 
kasyklomis, ir ten aptarti apsikeitimo belaisviais sąlygas; visi kiti, 
tiek iš vienos, tiek iš kitos pusės, privalo likti savo vietoje, kol 
nesugrįš beginkliai kariai su apkeistais belaisviais; kai šitai bus 
padaryta, baltosios vėliavos turi būti nuleistos ir sutartis nustoja 

galiojusi. Taip mano navachai. 

Salygos buvo priimtinos. Tik paskutiniai žodžiai bylojo apie 
indėnų norą paskui atsiimti belaisvius. Bet tai medžiotojams mažai 
terūpėjo, - kad tik sulauktų savųjų šiapus tarpeklio, jie sugebės juos 
apsaugoti. 

Reikalavimas, kad belaisvius apsikeitimo vieton lydėtų beginkliai 
kariai, buvo visai teisingas. Bet Segenas labai gerai žinojo, kaip 
navachai supranta žodį "beginklis", todėl jis slapta pašnibždėjo 
medžiotojams, kad jie, krūmais prisidengdami, paslėptų peilius ir 
pistoletus. Segenas buvo teisus, medžiotojai pastebėjo, kaip navachai 
slėpė savo peilius ir tomahaukus. 

Prieštarauti pasiūlytoms sąlygoms nebuvo reikalo - Segenas 
žinojo, koks brangus yra laikas, ir todėl jas tuoj pat priėmė. 

Vos išgirdo navachai apie sutikimą, tuoj atsiskyrė dvidešimt 
karių, be abejo, geriausių visoje giminėje, - ir nuėjo į artimiausią 
aikštę. Jie įsmeigė į žemę savo ietis ir padėjo prie jų saidokus su 
strėlėmis. Kitoje tarpeklio pusėje medžiotojai, taip pat priešo stebimi, 
sudėjo savo šautuvus. 

Medžiotojų pasiųstame būryje buvo El-Solis, Harėjus, Riubas, 
Sančesas, pats Segenas, Haleras ir keturiolika kalnėnų bei delavarų. 

Baltaveidžiai pasodino savo belaisvius ant žirgų bei mulų ir 
parengė juos kelionei; tarp jų buvo ir karalienė su meksikietėmis. 

Tai buvo diplomatinis Segeno žingsnis. Jis suprato, kaip ir kiti, 
kad jeigu jie iš pat pradžių užsispirs del karalienės, tai derybos 
nepavyks. Todėl jis nutarė pasiimti ją su savimi ir ten vietoje ją 
išsiderėti. Jei tai nepavyktų, reikės griebtis ginklo, o medžiotojai tam 
buvo pasirengę. 

Pagaliau abi pusės buvo pasirengusios ir davus ženklą ėmė eiti 
išilgai tarpeklio prie kasyklų. Visi kiti abiejuose būriuose liko vietoje, 
kartkartėmis įtartinai žvelgdami vieni į kitus. Vėliavos plevėsavo, 
šalia gulėjo padėti ginklai; bet abu būriai laikė žirgus pažabotus ir 
pabalnotus, o patys - pasirengę šokti į balną, jei tik priešas 
pasijudintų. 

Kasyklos, kitados priklausiusios Segenui, buvo pačiame tarpeklio 
viduryje ir turėjo tarpeklio vardą - Baranka del Oro (Aukso duobė). 
Nevykusiai iškasti koridoriai šliejosi prie uolėtų tarpeklio iškyšulių 
kaip kokie urvai: Jų akmenuotu dugnu bėgo upeliukas, 
šnekučiuodamas tarp uolų. Ant to upeliuko krantų stovėjo senosios 
tirpyklos ir sugriuvę darbininkų namai, dauguma be stogų. Aplinkui 
gražiai išbujojo žolė ir dygieji kaktusai. Prisiartinus prie tos apleistos, 
pamirštos vietos, matėsi, kaip iš abiejų tarpeklio krantų kelias 

staigiai pasisuka žemyn prie griuvėsių ir už jų sudaro smailų kampą. 

Abu būriai prijojo tą vietą, iš kur matėsi kasyklos. Navachams 
pasiūlius, buvo nutarta palikti ant kranto belaisvius ir žirgus dviems 
vyrams iš kiekvieno būrio prižiūrint. 

Likę vyrai iš kiekvieno būrio, davus ženklą turėjo nulipti į 
tarpeklį, susitikti už griuvėsių ir, išrūkius taikos pypkę, aptarti 
apsikeitimo sąlygas. 

Labai nenoriai sutiko Segenas ir Haleras su tomis sąlygomis. Abu 
suprato, kad taikiai ginčo išspręsti nepavyks. Jie tik vylėsi, kad šiose 
kautynėse sėkmė nuo jų nenusisuks. 

Bet ir geriausiu atveju, - pirmiau, negu jie suspės stačiu kalnu 
nubėgti prie navachų belaisvių, sargyba suspės juos nuvesti, o gal 
net čia pat vietoje užmuš... Nuo tokios minties kraujas stingo gyslose. 
O indėnai užsispyrę laikėsi savo sąlygų. Laikas buvo brangus: 
kiekvieną valandą galėjo atvykti Dakomos būrys'- noromis nenoromis 
Segenas turėjo sutikti, kitaip jis būtų tik save išdavęs. 


XXVIII. Apsikeitimas belaisviais 


Medžiotojai paliko savo žirgus ant kranto, patys nulipo į tarpeklį 
ir po kelių minučių susitiko akis į akį su indėnais. 

Indėnai, visi aštuoniolika, buvo tartum parinkti: augaloti, plačiais 
pečiais, stiprūs vyrai. Visų jų veidų išraiška - nejauki, apgaulinga ir 
niūri. Už tų veidų slėpėsi pilnos neapykantos širdys, o lūpos vos valdė 
pykčiu degančius žodžius. 

Vieną minutę abi pusės stabtelėjo tyrinėdamos viena kitą, akimis 
ir mintyse vertindamos jėgas. 

Nesilaikydami susitarimo - visiems būti be ginklų - abi pusės 
buvo ginkluotos ir tiek vieni, tiek kiti gerai apie tai žinojo. 
Tomahaukų kotai, peilių rankenos, žvilgą pistoletų vamzdžiai aiškiai 
buvo matyti iš po drabužių. 

Segenas parodė vieną trobą, kitados buvusią tirpyklą, kurioje ir 
pasiūlė keistis belaisviais. Apgriuvusiame molio namelyje buvo tik 
vienas kambarys, kurio viduryje stovėjo tirpinimo krosnis su nuo seno 
užsilikusiais pelenais ir anglimis. 

Ant grindų mėtėsi įvairūs daiktai, ant kurių ir susėdo įėję, o du 
indėnai užkūrė krosnyje ugnį. Kad pusiau suirusi krosnis ne taip 
rūktų, sunkias duris paliko praviras. Durys atsidarydavo į vidų. 

Haleras susirado patogia vietą-ir jau rengėsi sėstis, bet staiga 

kažkas puolė prie jo lodamas ir cypdamas. Pasirodo, tai buvo Alpas, 
kurio Haleras nenorėjo pasiimti bijodamas, kad indėnai nepadarytų 
jam ko nors blogo. Jis paspruko nuo medžiotojų ir atsekė šeimininką 
jo pėdomis. Nebuvo ką daryti, Haleras liepė jam gultis ir šuo tuoj 
įsitaisė prie jo kojų. | 

Kai krosnyje įsidegė ugnis, indėnai prikimšo pypkę ir, užrūkę, 
paleido ja per rankas, - kiekvienas įtraukdavo dūmą ir tylėdamas 
perduodavo kaimynui. Tos apeigos atėmė daug laiko, o gudrūs 
indėnai tyčia stengėsi vilkinti, traukė dūmus pamažu ir po kelis 
kartus - jiems nebuvo ko skubėti. Bet formalumas pagaliau buvo 
atliktas ir buvo galima pradėti derybos. 

Pirmasis iškilęs klausimas parodė būsimuosius taikios sutarties 
sunkumus, - jis lietė belaisvių skaičių. Indėnai turėjo jų devyniolika, 
baltaveidžiai, neskaitant karalienės ir išvaduotų meksikiečių, 
dvidešimt vieną. 

Tai buvo patogu baltaveidžiams, bet, jų nuostabai, indėnai 
griebėsi gudrybės - jų belaisviai suaugusios moterys, o priešo 
belaisvių dauguma vaikai - todėl jie užsispyrę reikalavo keisti vieną 
suaugusį į du vaikus. 

Ta beprasmį reikalavimą Segenas atmetė iš karto ir griežtai, bet 
sutiko už 19 jų belaisvių atiduoti 21 savo. 

- Kodėl dvidešimt vieną? - sušuko vienas indėnas. - Jūs turit 
dvidešimt septynis, mes suskaičiavom būdami ant kranto. 

- Jūs suklydot priskirdami prie jų šešis mūsiškius - jos 
baltaveidės ir meksikietės, - paaiškino Segenas. Be trijų, pažintų 
šventovės terasoje, medžiotojams pasisekė dar dvi surasti mieste, 
beieškant karalienės. 

- Sešios baltaveidės? - paklausė dar kartą indėnas. - Jų tik 
penkios! Kur gi šeštoji? O gal jūs priskaičiavot prie jų ir karalienę 
* Slapta, mūsų karalienę? - klausė jis toliau, nelaukdamas atsakymo 
į pirmąjį klausimą. - Ji yra šviesios odos. Matyt baltaveidžių vadas 
palaikė ją baltaveide. Cha-cha-cha! 

- Jūsų karalienė? - karštai sušuko Segenas. - Jūsų karalienė, kaip 
jūs vadinat mano dukterį! 

- Cha-cha-cha! - visi indėnai ėmė garsiai juoktis. - Karalienė 
Slapta - baltaveidė! Jo duktė! Cha-cha-cha! 

Sienos virpėjo nuo jų velnioniško juoko. 

- Taip, ji mano duktė! - pakartojo virptelėjusiu balsu Segenas, jau 
neabejojas, kuo tos derybos pasibaigs. 

- O aš sakau - ne! - pasityčiojamai suriko tas pats indėnas. - 
Karalienė - ne tavo duktė, ji mūsų giminės! Ji - Montesumos duktė, 

navachų karalienė! 
- Karalienė, turi būti mums sugrąžinta! - sušuko ir kiti. - Ji 
mūsiškė ir mes reikalaujam ją gražinti. 

Segenas, kiek galėdamas, stengėsi ramiai ir kantriai papasakoti 
ir paaiškinti viską, prisimindamas, kada ir kokiomis aplinkybėmis 
paėmė jie ją į nelaisvę. Bet viskas veltui! Navachai atkakliai laikėsi 
savo ir tvirtai pareiškė, kad, jeigu karalienės jiems nesugrąžins, tai 
niekas neprivers jų keistis belaisviais. 

Reikalavimas buvo pareikštas tokiu drasiu, užgauliu tonu, kad - 
medžiotojams pasidarė aišku, jog jie būtinai siekia grumtynių. Taip 
iš tiesų ir buvo. Dabar, kai baltaveidžiai neturėjo šautuvų, kurių taip 
bijojo, jie tikėjosi juos įveikti. 

Bet ir medžiotojai buvo pasirengę mūšiui. Jie tik laukė savo vado 
ženklo, kada reikės pulti. Bet Segenas pusbalsiu paprašė jų 
susivaldyti ir dar karta kreipėsi į indėnus. 

- Broliai! - pradėjo jis susivaldęs. - Jūs nenorit pripažinti, kad aš 
- tos mergaitės tėvas. Dvi jūsų belaisvės, mano žmona ir mano duktė, 
jos motina ir sesuo. Jūs ir to nepripažįstat. Jei jūsų norai geri, tai jūs 
turėtumėt sutikti su tokiu pasiūlymu: liepkit atvesti čia šias moteris, 
o aš liepsiu atvesti tą, kurią jūs vadinat savo karaliene. Jeigu 
mergaitė nepažins savo motinos ir sesers, tai aš atsisakysiu savo 
reikalavimo ir leisiu jai grįžti pas jus, jei ji panorės. 

Medžiotojai nustebo išgirdę tokį vado pasiūlymą. Jie gerai žinojo, 
kad visi Segeno bandymai sugrąžinti atmintį mergaitės sieloje ir 
prote nuėjo niekais. Kaip jis galėjo galvoti, kad ji pažins motiną? 

Bet ir pats Segenas nelabai tuo tikėjo. Jis griebėsi to pasiūlymo 
tik kaip paskutinės priemonės. Jis manė, kad jo žmoną ir dukterį, jei 
jos bus čia, prasidėjus mūšiui pasiseks nuvesti kartu su Adele. 
Nervingai pašnabždėjo jis tą mintį artmiausiam kaimynui, kad šis 
padėtų suvaldyti medžiotojus. 

Navachai labai nustebo, išgirdę tą reikalavimą. Jie susispietė 
kampe pasitarti, bet greitai iš jų veidų buvo galima suprasti, kad jie 
pasiryžę sutikti. 

Jie žinojo, kad mergaitė nepripažino baltaveidžių vado kaip tėvo. 
Jie atidžiai sekė ją, kai ji jojo tarpeklio krantu ir net suskubo 
susikalbėti su ja ženklais pirmiau, nei pastebėjo medžiotojai. Todėl 
jie nebijojo, kad ji pažins savo motiną. Ji tokia mažutė pateko 
nelaisvėn, tiek daug jau praėjo metų, elgėsi jie su ja taip gerai, kad 
kūdikystės įspūdžiai tikriausiai išdilo jos sieloje be jokių pėdsakų. 

Gudrūs indėnai visa tai gerai suvokė, sutiko su pasiūlymu ir, 
sugrįžę į savo vietas apie tai paskelbė. 

Tuoj buvo pasiųsti du vyrai - po vieną iš kiekvienos pusės, - kad 
atvestų tris belaisves. Visi kiti paliko savo vietose, laukdami jų 
atvykstant. 

Neilgai trukus jas atvedė. 

Segeno susitikimas su žmona ir dukterim ir Henrio Halero su 
Zoja... Akimirksnis, kai motina pamatė ir pažino savo seniai žuvusį 
kūdikį, savo Adelę, ir jos kančia bei pasibaisėjimas, su kokiu šaltumu 
ir nesvetingai ji sutiko motinos glamones ir bučinius nenusakomi... 
Pilni užuojautos medžiotojų veidai susidūrė su piktais ir 
pašiepiančiais indėnų žvilgsniais ir gestais... Visas tas reginys taip 
paveikė medžiotojus, jog susikaupęs jų sielose pasipiktinimas ir 
įniršis virto begaliniu įsiučiu. 

Po kelių minučių belaisves moteris nuvedė atgal tie patys vyrai, 
kurie buvo jas atvedę. Visi kiti liko vietose baigti derybas. 

Indėnai vėl iškėlė ankstesnes sąlygas; suaugusius belaisvius jie 
sutinka keisti galva už galvą; už savo vadą Dakomą jie sutinka duoti 
du; bet reikalauja po du vaikus už suaugusią moterį. 

Tokiomis sąlygomis baltaveidžiai galėjo gauti tik dvylika saviškių. 
Segenas vis delto buvo priverstas sutikti, bet su viena sąlyga: kad 
baltaveidžiai galėtų patys pasirinkti belaisvius, kuriuos norės. 
Neapsakomam  baltaveidžių pasipiktinimui, indėnai net su tuo 
nesutiko. Dabar jau niekas neabejojo, kuo tos derybos pasibaigs. 
Neapykanta užsidegė nuo neapykantos ir visų akyse liepsnojo 
kerštas. 

Indėnai įkypomis akimis piktai žiūrėjo į baltaveidžius. 
Velnioniškas džiaugsmas spindėjo jose - buvo aišku, kad jie galvojo 
esą stipresni už priešą. Tuo tarpu medžiotojai vos besusivaldė, 
stengdamiesi nepraleisti pro ausis Segeno įsakymo. Jie sėdėjo, 
palinkę pirmyn, pasirengę pulti priešą. 

Vieni ir kiti tylėjo - aiškiausias audros reiškinys. Staiga tą tylą 
sudrumstė pasigirdęs lauke klyksmas. Tai klykė erelis. 

Mimbrų kalnuose dažnai buvo galima sutikti erelių. Galėjo jų 
atsirasti ir prie tarpeklio. Todėl baltaveidžiai iš pradžių nekreipė į tą 
klyksmą dėmesio, bet staiga pamatė, kad navachų akys sužibo dar 
didesniu džiaugsmu. Ką tai galėjo reikšti? Ar tik nebuvo tai indėnų 
žvalgų ženklas, pamačius atvykstant Dakomos būrį? 

Medžiotojai įsiklausė - klyksmas pasikartojo... Dabar jie jau 
rimtai susirūpino. Jaunašis vadas husarų munduru atsikėlė. Jis visą 
laiką buvo nesukalbamiausias priešas. Iš Riubo medžiotojai žinojo, 
kad tai žiaurus ir bjaurus žmogus, turįs didelės įtakos kariams. 

Jis karštai atmetė ir paskutinį Segeno pasiūlymą ir dabar 

atsistojo, norėdamas paaiškinti savo nuomonę. 

- Kodėl baltaveidžių vadas taip labai nori pasirinkti iš 1 mūsų 
belaisvių? - tarė jis, žiūrėdamas stačiai Segenui į akis. - Galbūt jis 
nori susigražinti auksaplaukę mergaitę? 

Jis nutilo, tarsi laukdamas prieštaravimo. Po valandėlės jis tęsė 
toliau: 

- Jeigu baltaveidžių vadas mano, kad karalienė - jo duktė, tai ar 
nenorėtų jis, kad jos sesuo lydėtų ją ir drauge vyktų į mūsų šalį? 

Jis vėl nutilo valandėlei, bet Segenas tylėjo, - tik gyslos pabrinko 
ant jo kaklo. 

Kalbėtojas tęsė: 

- Kodėl baltaveidžių vadas nenori leisti su mumis auksaplaukės 
mergaitės? Aš paimsiu ją už žmoną. Ar baltaveidžių vadas žino, kas 
aš toks? Aš - navachų vadas, didžiojo imperatoriaus Montesumos 
jauniausioji atžala, karaliaus sūnus. 

Vėl pasigirdo erelio klyksmas. | 

- O ji kas tokia? - dar su didesniu pasityčiojimu tęsė savo kalbą, 
tartum erelio klyksmas būtų jam suteikęs drasos. - Kas ji tokia, kad 
aš turėčiau dar imti sau į žmonas? Duktė žmogaus, kuris nepasižymi 
pagarba net tarp saviškių... Duktė kažkokio skalpų med... 

Jis nespėjo baigti sakinio, ir tas sakinys amžiams liko nebaigtas. 
Segeno kulka pataikė jam į kaktą ir parbloškė ant žemės. Tiktai 
raudona, apvali skylutė, lengvu dūmų rateliu apjuosta, sušvito 
krintančio žemėn. lavono kaktoje. 


XXIX. Grumtynės tirpykloje 


„Ir medžiotojai, ir indėnai pašoko vienu akimoju. Iš abiejų pusių 
nuskambėjo puolančiųjų obalsis, tartum būtų išlėkęs iš vienos 
krūtinės. Žaibo greitumu buvo ištraukti paslėpti peiliai, pistoletai, 
tomahaukai, vienu akimirksniu prasidėjo žūtbūtinė kova. 

Sudundėjo šūviai, ore sušvilpė tomahaukai, sušvytravo aštriai 
ištekintų peilių ašmenys - baisus, pragariškas vaizdas! 

Vietos buvo taip maža, priešų įniršis toks nesuvaldomas, jog 
atrodė, kad abi pusės išskers viena kita. Iš tikrųjų pasirodė ne taip. 
Pirmaisiais grumtynių akimirksniais puolimas paprastai svyruoja, 
energingiau ginamasi. 

Be to, grumtynės vyko beveik patamsyje, nes iš pat pradžios du 
susikabinę kūnai pargriuvo ant grindų, užstodami duris ir vartėsi 

grumdamiesi po grindis. Girdėjosi smūgiai, duslus krintančių kūnų 
bildesys. Kambaryje buvo pilna dūmų, dulkių, sieros garų, tad 
besigrumiantys, pusiau  uždusę, smūgiavo nematydami ir 
nesuprasdami kam ir kur. 

Haleras pajuto galvoje svaigulį. Pirmą akimirksnį, tuoj po Segeno 
šūvio jis išsitraukė savo revolverį ir iššovė į pakilusio priešo veidą. 
Paskui, beveik nesustodamas, paeiliui paleido visus šešis šūvius ir 
ėmė blaškytis po kambarį, stengdamasis surasti duris. 

Vos bepastovėdamas ant kojų ir apgraibomis slinkdamas pasieniu 
prie durų, jis išgirdo šalia įnirtusį Bilio Harėjaus balsą. Milžinas 
laikė suspaudęs rankomis indėno kaklą ir, neturėdamas peilio, tik 
papurtė jį kelis kartus, nepaleisdamas kaklo, o paskui numetė iš 
visų jėgų ant žemės, neabejodamas, kad bus jį pribaigęs. 

- Se tau ant kelio! - sušuko Harėjns. 

Ta balsą Haleras dar girdėjo gana aiškiai, bet kas buvo paskui, 
atsimena lyg pro sapną. Jis pajuto, kaip į jį atsitrenkė kažkieno 
kūnas, juto, kad siena, į kurią jis buvo atsirėmęs, ėmė judėti... Jo 
galva netikėtai atsidūrė akinančioje šviesoje... Neaiškiai išgirdo jis 
kažkokį braškėjimą, tarsi būtų nugriuvusios lubos, o paskui viskas 
ėmė suktis ir kokiai dešimčiai minučių išnyko, dingo, jis jau nieko 
nesuvokė, nieko negalėjo prisiminti. Jis apalpo. 

Dešimt minučių! Kiek tai nedaug, bet kiek per tą laiką įvyko 
svarbaus! Tų dešimties minučių užteko, kad tirpykla užsidegtų ir 
besikaunantys būtų išvaryti iš degančiu griuvėsių. 

Nė vienas navachas neišliko gyvas, bet ir retas kuris medžiotojas 
nebuvo sužeistas. Likę sveiki Segenas, Riubas, Harėjus ir El-Solis 
vos beišrėpliojo iš po degančių tirpyklos griuvėsių. Jie tuoj nubėgo 
slėptis į vieną apleistą kasyklos koridorių, apie kurį žinojo tik vienas 
Segenas. 

Pamažu atsipeikėdamas Haleras kaip tik ir pamatė tuos keturis 
vyrus, kai jie slapčiomis leidosi į kasyklas. Dar negalėdamas 
atsikelti ir ką nors padaryti, jis klaidžiojo akimis aplinkui - ir štai 
beveik tuo pačiu akimirksniu pamatė tris vaizdus, vieną už kitą 
liūdnesnius ir baisesnius. 

Trys moterys kopė stačiu taku į kalną, iš kairės tarpeklio pusės, 
paskui jas sekė trys indėnai, jas vis pastūmėdami. Negalima buvo jų 
nepažinti - tai buvo Segeno žmona ir abidvi jo dukterys. Indėnų 
raitelių būrys, arti penkiasdešimt žmonių, palikę toli užpakalyje 
belipančius į kalną, leidosi į tarpeklį, ir tikriausiai po kelių minučių 
pasieks kasyklas. 

Dešiniajame tarpeklio krante vaizdas buvo dar baisesnis. Ten 
šuolias lėkė medžiotojai, o juos vijosi didelė laukinių raitelių minia 
- be abejo, tai buvo atvykęs Dakomos būrys. Medžiotojai nesustojo ir 
nesulaikė savo žirgų net tada, kai pasiekė trobesius, bet lėkė per 
gaisrą stačiai į klonį. 

Indėnų būrys juos vis vijosi. Po dviejų trijų minučių, prijojęs 
degančius griuvėsius, sustojo ir ėmė kažko ieškoti. 


XXX. Haleras nelaisvėje 


Haleras dar tebegulėjo kaktusuose, toje vietoje, kur pargriuvo. Bet 
jis suprato, kad nenoromis pasirinkta vieta neilgai liks žvalių indėnų 
akių nepastebėta, todėl nutarė pats išeiti ir pasirodyti. 

Tikrai, tą pačią akimirką, kai jis atsisėdo ir pakėlė rankas, tuo 
rodydamas, kad pasiduoda, indėnai jį pamatė. Džiugiai parbloškė jį 
ant žemės ir surišo. 

Pirmojo radinio paskatinti, indėnai dar rūpestingiau ėmė ieškoti. 
Matyt juos lydėjo sėkmė, nes kelis kartus jie džiugiai sušuko. 

Vieną paskui kitą atvilko indėnai iš pradžių Sančesą, paskui 
rudaplaukį airį Bernėjų ir dar trejetą medžiotojų meksikiečių, kurie 

buvo sunkiai sužeisti ir todėl negalėjo pasislėpti kasyklose. Visus 
stipriai surišo briedžio odos diržais. 

Surišti belaisviai buvo laikinai palikti aikštėje prie sugriuvusios 
tirpyklos ir galėjo matyti visa, kas vyko aplinkui. 

Indėnai draskė gaisravietę, nuvilkdami apdegusius ir krūvon 
suvirtusius sienojus, norėdami surasti savo karių kūnus - ir 
negalima aprašyti jų įniršio, kai jie pamatė iš apdegusių lavonų, 
kaip mažai žuvo baltaveidžių, kai septyniolika geriausių jų karių čia 
rado sau mirtį. | 

Nepaprastai įniršę jie buvo jau bepuolą belaisvius medžiotojus, 
norėdami čia pat žvėriškai išlieti savo kerštą. Bet tuo pačiu metu prie 
gulinčių medžiotojų prijojo Dakoma, kuris grįžo nusivijęs priešus; jis 
pareiškė, kad baltaveidžius paaukos namuose saulės dievui. 

Kaip sužinojo paskui Haleras, vyriausias navachų vadas buvo 
medžiotojų nušautas ir dabar vyriausiu vadu tapo Dakoma, kurį 
navachams pasisekė pirmojo puolimo pradžioje iš medžiotojų atmušti. 

Dakomai paliepus jie nurimo, surinko gulinčius pelenuose peilius, 
tomahaukus ir pistoletus, paskui nunešė savo tautiečių lavonus prie 
griuvėsių ir, sudėję juos ten, balsu ėmė giedoti keršto himną. 

Baigę tas apeigas ir iškilmingai palaidoję karius, atvedė šešis 
mulus. Ant jų susodino belaisvius, nukreipę veidus į gyvulio užpakalį, 
o kojas pririšę prie įpykusio gyvulio galvos, suveržę vieną padą su 
kitu. Paskui liemenį prilenkė taip, kad belaisvis gulėjo nugara ant 
gyvulio nugaros, o nuleistas žemyn rankas suveržė po mulo pilvu. 

Taip juos pririšę, pavadžius tuoj paleido, ir, nepatogios naštos 
suerzinti, mulai stojosi piestu, spardėsi. Tai labai vargino vargšus 
belaisvius; tuo tarpu indėnai juokėsi ir linksminosi. 

Tas žvėriškas žaidimas taip jiems patiko, kad mulams aprimus, 
ėmė badyti juos strėlėmis, kišti po uodega kaktusus, kad tik ilgiau 
pratęstų vargšų kankinimą. Zaidimas pasibaigė tik tada, kai 
belaisviai apalpo. 

Sutvarkę savo belaisvius, indėnai persiskyrė į du būrius ir nujojo 
aukštyn abiem tarpeklio krantais. Pirmasis, mažesnysis, būrys 
nuskubėjo pirmyn, vesdamas meksikiečius belaisvius ir navachų 
vaikus, kad galėtų namie paruošti viską iškilmingoms karių 
sutiktuvėms ir nugalėtojų šventei. Didesnysis būrys, Dakomos 
vedamas, su belaisviais medžiotojais ir bandomis, nuvyko prie upelio, 
kur neseniai buvo medžiotojų stovykla. 

Cia jie apsinakvojo ir išbuvo dar dieną, nes Dakomos būrio žirgai 
buvo pavargę, be to, buvo susižeidę kojas bandų gyvuliai. Paskui 
belaisvius vėl pririšo prie mulų, ir būrys iškeliavo į namus. 


XXXI. Vikrus raitelis 


Ištisas septynias dienas jie keliavo - gindami bandą negalėjo 
greičiau joti, kol Haleras ir kiti belaisviai vėl atsidūrė navachų 
sostinėje. 

Kai indėnų kariuomenė artinosi prie miesto, jų pasitikti išėjo 
didžiulė moterų ir vaikų minia, - daug gausesnė, nei pirmą kartą 
Halerui apsilankius mieste. 

Pasirodė, kad čia būta ir svečių, tolimesnių šiaurinių sričių 
gyventojų, atvykusių dalyvauti triumfališkame nugalėtojų sugrįžime 
ir priėmime bei didžiajame pokylyje, kokius navachai visada švenčia 
laimingai pasibaigus karo žygiui. 

Belaisvius vedžiojo miesto vakarų dalies gatvėmis, o juos lydėjo 
kerštingi šūkavimai. Nujoję kokį šimtą žingsnių nuo gyvenamųjų 
namų, palydovai sustojo ant pačio upės kranto. Cia atraišiojo 
belaisvius ir pasodino ant žemės. 

Vieną akimirksnį apsidžiaugė medžiotojai išsivadavę nuo raiščių, 
bet netrukus pamatė, kad jų laukia daug blogesnis likimas. Prasidėjo 
kankinimas. 

Juos nudrėbė tartum pagalius ant žemės, paguldė nugara ant 
žolės ir įkalė aplink kiekvieną po keturis pailgus keturkampius 
kuolus. Paskui prie rankų bei kojų pririšo šikšnos diržus ir, užmetę 
kitus diržų galus už kuolų, priveržė juos taip stipriai, kad net kaulus 
ėmė skaudėti. 

Taip jie turėjo gulėti, veidais į dangų, tarsi ištiesti džiūti kailiai, 
negalėdami pajudinti nė vieno sąnario, išskyrus galvą. 

Sargyba pasitraukė, o jų vietą užėmė smalsios moterys ir 
mergaitės. Haleras pastebėjo. kad daugiausia jų susispietė apie 
Bernėjų; šokinėjo aplinkui jį, šaipėsi ir garsiai juokėsi, baksnodamos 
jį pirštais ir rodydamos kažką viena kitai... Haleras ilgai negalėjo 
suprasti, ką tokio nepaprasto bus jame radusios, bet pasukęs į jį 
galvą, tuoj suprato. 

Vienam sargybinių, matyt, patiko Bernėjaus kailinė kepurė, 
kurią jis bus pasiėmęs, ir airis dabar gulėjo plika, ruda kaip ugnis 
galva. Tie jo plaukai linksmino indėnes, niekada tokios plaukų 
spalvos nemačiusias. 

Viena jų, ar kiek drasesnė, ar smalsesnė už kitas, priėjo arčiau, 
pasilenkė ir pačiupinėjo plaukus, bet tuoj atšoko, tartum būtų 
nudegusi pirštus. 

Tai sužadino naują juoką, ir iš visų pusių ėmė artintis prie 

Bernėjaus kitos. Jos iš pradžių lietė tik jo šerius, bet ilgainiui taip 
įsidrasino, kad ėmė tąsyti ir pešioti jo plaukus. Airis ilgai tylėdamas 
kentė, bet tai jam galų gale įgriso, ir jis ramiu balsu prabilo, 
prašydamas: 

- Ei, jūs, mergaitės! Duokit man ramybę! Niekada rudų plaukų 
nematėt, ar ką? 

Moterys, žinoma, nesuprato nė žodžio ir tik dar linsmiau šiepė 
dantis, ne tik nesiliovė kamuoti, bet dar labiau įsidrasino. 

- Liaukitės, pagaliau! - suriko jis rūsčiau, purtydamas galvą iš 
skausmo. - Liaukitės pešiojusios, jūs gyslas traukiat iš manęs! Oi... 
och... Motina Svenčiausia, ar duosit jūs man ramybę, šunsnukiai! 

Jo balso tonas reiškė didelį skausmą ir nepakeliamą 
susierzinimą, bet tai, matyt, tik skatino beprasmį laukinį moterų 
žiaurumą. Atrodė, kad kamavimui ir galo nebus; airis jau nekalbėjo, 
bet šnypštė dejuodamas, keikdamasis. Staiga jos liovėsi pešiojusios, 
pasitarė tarp savęs, ir kelios moterys nubėgo. Matyt, jos sugalvojo 
kažką naujo. Iš tiesų, neužilgo moterys sugrįžo, nešdamos didelį 
vandens puodą ir kitą skysto muilo indą. Buvo aišku, kad jos sumanė 
nuplauti raudoną plaukų spalvą. 

Kelios stipresnės moterys atpalaidavo diržus nuo rankų taip, kad 
būtų galima jį pasodinti, sugriebė galvą, apipylė muilu ir ėmė iš visų 
jėgų trinti jaučio sausgyslių šveistuvu. Trynė, krapštė, draskė, 
prausė, laistė vandeniu... Veltui vargšas blaškėsi, rangėsi, įsakmiai 
aiškindamas savo kalba, kad jo plaukai nedažyti, o įgimta spalva 
nenuplaunama; moterys rūpestingai tęsė savo darbą iki galo ir kai 
manė pakankamai nušveitusios, išpylė visą likusį vandenį jam ant 
galvos ir pečių, norėdamos nuplauti muilą. 

Laukinių moterų nuostaba buvo begalinė, kai jos pamatė, kad 
plaukai liko tokie pat raudoni. Atnešė dar vandens, ir kvailas 
kankinimas pasikartojo nuo pradžios iki galo... 

Sutemus pasikeitė sargyba, prasėdėjo nesumerkdama akių ir 
nepasijudindama visą naktį. Kalbėtis belaisviams nedraudė, ir jie 
spėliojo, kas jų laukia rytoj. Tikrai niekas nežinojo, bet Sančesas, 
navachų tarmę truputį suprasdamas, sužinojo kai ką iš moterų 
pasikalbėjimų. 

- Rytoj, - pasakojo jis draugams, ką buvo pats nugirdęs, - bus 
didysis Montesumos šokis. Tai daugiau moterų ir mergaičių šventė. 
Poryt bus didelės lenktynės, per kurias kariai varžysis šaudydami 
iš lanko, eis imtynių ir lenktyniaus žirgais. Kad man leistų dalyvauti 
žirgų lenktynėse, parodyčiau jiems tokį "triuka" , kokio jie dar nėra 
matę. 


Sančesas buvo ne tik bulių varžybų žinovas, bet ir nepaprastas 
raitelis, nes būdamas jaunas ilgai to amato mokėsi. 

- Trečią dieną mus varys per eiles... O ketvirtą... 

Kas bus ketvirtą dieną? 

- Ketvirtą dieną sudegins mus jų dievo ugnies garbei. 

Visi belaisviai buvo drąsūs žmonės, ne kartą yra žvelgę mirčiai 
į akis ir todėl be baimės galvojo apie rytdieną. Juos slėgė tik tokios 
mirties, kuri jų laukė, apsurdiškumas. Be to, juos dar kamavo mintis 
apie pralaimėta žygį. Skaudu buvo, nes nieko nežinojo apie kitų 
draugų likimą, Halerą kankino nerimas dėl mylimos mergaitės 
ateities. Bet įprotis valdytis ir tvirta valia padėjo susitvardyti, 
pavyko net po kelias valandas pamiegoti. 

Iš ryto visame mieste prasidėjo tvarkymas valymas ir 
pasiruošimas Montesumos šokio iškilmėms. Tos apeigos turėjo įvykti 
pievutėje priešais šventovę. Prieš pat iškilmes belaisvius atrišo ir 
nuvarė ten, kad galėtų pasigėrėti tautinės šventės puikumu. 

Pats šokis nepainus. Aukštose vietose sėdėjo, vaizduodami 
imperatorių Montesumą ir jo žmoną karys ir jauna mergaitė. Siuo 
metu vaidino Dakoma ir Adelė, o pro juos ėjo margai apsirėdžiusių 
moterų procesija, paskui įvairiomis pozomis mergaitės su vainikais 
ir gėlių girliandomis. 

Keletą valandų tęsėsi vienodas ir nuobodus vaidinimas. Likusią 
dienos dalį indėnai puotavo. Belaisviams davė patį menkiausią valgį, 
kurio užteko tik gyvybei palaikyti. Naktį jie vėl praleido taip, kaip ir 
praėjusią. 

Anksti rytą kariai ėmė puoštis, rengdamiesi lenktynėms, į kurias 
kaip žiūrovai vėl buvo nuvesti belaisviai. Šį kartą Haleras pamatė 
šventovės terasoje kelias belaisves, atėjusias savo noru, ar atvestas 
prievarta, kad pasigrožėtų reginiu. Jis stovėjo taip arti, kad gerai 
galėjo įžiūrėti jaunąją karalienę. Apsirėdžiusi brangiais rūbaisji visai 
nebuvo nusiminusi - Haleras aiškiai tai matė, galvodamas apie savo 
nelaimingą bičiulį Segeną. Dairydamasis po terasą, Haleras 
suvirpėjo ir pajuto, kaip jo širdis apmirė: dešinėje terasos pusėje 
stovėjo jos vargšė motina ir sesuo, išblyškusiais, nuvargusiais 
veidais, kamuojamos skausmo ir beribio ilgesio. 

Gudrūs indėnai matyt bijojo, kad tos moterys artinimiau 
nebendrautų, bent iki to laiko, kol nebus galutinai išspręstas naujų 
belaisvių likimas. 

Haleras susitvardė ir nukreipė žvilgsnį nuo belaisvių, kad 
nesukeltų jokio įtarimo, jei jis kartais butų sekamas ir ėmė šaltai 
stebėti lenktynes. Jos jau buvo prasidėjusios, ir kariai demonstravo 

vienas kitam sugebėjimą vartoti ginklus ir vikriai jodinėti. 

Vieni jojo šuoliais, prisišlieję viena koja prie žirgo šono, o kitą 
ištiesę šaudė iš lanko į taikinį ir pataikydavo. 

Kiti lėkė šuoliais lyguma, šokdami nuo vieno žirgo ant kito. Treti, 
žirgui lekiant šuoliais, įšokdavo į balną ir atsisėsdavo jame iš karto 
tvirtai ir taisyklingai. Paskui buvo rodomi vikrumo stebuklai su laso. 
Buvo dar vienas gražus dalykas, kai kariai išmesdavo vienas antrą 
iš balno, pamėgdžiodami viduramžių riterius. 


2 «7 p 


ika R Lai kai : 

Reginys iš tiesų buvo nepaprastai gražus, - didelis, milžiniškas 
cirkas tyruose. O Sančesą cirkas visada žavėjo. Haleras matė, kaip 
atidžiai jis kiekvieną miklų pratimą ir staiga pastebėjo jo veide 
kažkokį nerimą. Atrodė, kad buvusį raitelį pagavo kažkokia mintis, 
kažkoks pasiryžimas... 

- Pasakyk savo broliams, - staiga kreipėsi jis į vieną iš 
sargybinių, - kad aš sugebu joti geriau už bet kokį jūsų raitelį. 

Tokio gyrimosi nustebintas, indėnas nutarė pranešti apie tai 
saviškiams, kad ir dėl juoko, - ir po valandėlės prie Sančeso prijojo 
kuopelė raitelių. 

- Tu, menkas baltaveidi verge! Tu nori eiti lenktynių su 
navachų kariais?! Cha-cha-cha! 

- O ar jūs mokat joti stovėdami ant galvos? - ramiai paklausė 
Sančesas. 

- Kaip tai "stovėdami ant galvos" ? 

- O taip, stovėti ant galvos, kai žirgas lekia šuoliais? 

- Kas taip moka? Argi tai įmanoma? 


- Įmanoma, aš moku, - ramiai pasakė Sančesas. 

- Neverta jo klausyti! Giriasi, mulkis! - sušuko kai kurie. 

- Tegul parodo! - suriko vienas. - Duokit jam žirgą, juk niekur jis 
nepradings. 

- Duokit man mano žirgą ir aš parodysiu jums tai. 

- Kuris tavo žirgas? Kur jis? 

- Stai, pievoje, obuolmušis mustangas. 

Kai Haleras drauge su visa minia pažvelgė į pievą, jis pamatė ten 
ir savo Moro; netoli nuo jo gulėjo Alpas. Jis daug kartų mėgino prieiti 
prie Halero, bet sargyba vis nuvydavo, ir jis, galų gale, prisidėjo prie 
Moro. 

Trumpai pasitarę indėnai sutiko su Sančeso noru. Mustangą 
sugavo laso ir Sančesą atrišo. Indėnai nebijojo, kad jis pabėgs: jie 
buvo tikri, kad tokį kuinelį, kaip tas mustangas, jie visada pavys. 
Prie abejų įėjimų į klonį, be to, buvo dar sustiprinta sargyba. 

Sančesas greitai pasiruošė. Jis stipriai pririšo prie žirgo nugaros 
buivolo odą, paskui pamažu apvedė žirgą tris, keturis kartus 
nedideliu ratu, kad jis susipažintų su vieta, greitai išleido pavadį, 
kažkaip savotiškai suriko, ir mustangas ėmė bėgti lygiais, nedideliais 
šuoliais. Įsitikinęs, kad žirgas apibėgo kelis kartus ratą vienodais 
laiko tarpais, Sančesas greitai užšoko ant žirgo ir parodė žinomą 
triuką - jojo stačia galva, o laukiniai tyrų sūnūs matė tai pirmą 
kartą. 

Nebuvo galo indėnų nuostabai ir audringiems pasigėrėjimo 
šūksniams. Sančesas turėjo daug sykių kartoti tą numerį. Bet jis ne 
tik nesispyrė, atvirkščiai, pats tol nenurimo, kol neparodė žiūrėtojams 
visų sumanaus jodinėjimo plonybių, kokias tik jis mokėjo, vis labiau 
ir labiau juos nustebindamas. 

Kai pasibaigė lenktynės, ir belaisvius vėl vedė prie upės, vikraus 
raitelio tarp jų jau nebuvo. Jo talentas išgelbėjo jam gyvybę. Nuo šiol 
jis tapo navachų jodinėjimo mokytoju. 


XXXII. Drasus pabėgimas 


Atėjo diena, kurią belaisviai turėjo būti varomi per eiles. 
Nelaiminguosius atvedė į tą vietą nuo pat ryto, ir pasirengimas 
kankynėms vyko jiems matant. 

Karius sustatė dviem eilėm, kelių šimtų žingsnių ilgumo, su trijų 
keturių žingsnių tarpais. Kiekvienas turėjo trumpą lazdą. Tarp jų 

eilių turėjo bėgti belaisviai ir indėnai buvo pasirengę paleisti į darbą 
lazdas. 

Tam iš belaisvių, kuris sugebės perbėgti visą eilę iki kalno, 
nesuklupdamas nuo smūgių, žadėjo dovanoti gyvybę. 

- Ar tai tiesa, Sančesai? - paklausė Haleras draugo 
pašnabždomis, kuris, kaip laisvas žmogus, atsirado čia netikėtai (o 
gal ir nevisai netikėtai) šalia Halero. 

- Ne, - tyliai atsakė Sančesas, - tai apgavystė. Jie nori priversti 
jus bėgti greičiau, kad suteiktų sau daugiau pramogų. Vis tiek jus 
nužudys... aš girdėjau kalbant. 

Pažadai, be abejo, buvo abejotini, o ir perbėgti tą eilę mušamam 
lazdomis nebūtų įstengęs nė pats sveikiausias bei stipriausias 
žmogus. 

- Sančesai! - pašaukė jį pašnabždomis Haleras, kuriam vėl atėjo 
į galvą drąsi mintis ir nuo kurios jis jau vieną kartą buvo atsisakęs. 
- Ar negalėtum paduoti... peilį... kokį ginkla... ką nors tokio - tą 
akimirksnį, kai mane atraišios? 

- Tai nieko nepadės, Halerai... Pabėgti nepasiseks, kad ir 
penkiasdešimt peilių turėtum. 

- Zinoma, vilties, kad pasiseks, turiu mažai. Bet pamėginti aš vis 
dėlto norėčiau. Juk tik gyvybe rizikuoju, o mirti su ginklu rankoje 
vyrui labiau tinka. 

- Tavo tiesa, - sumurmėjo susijaudinęs Sančesas. - Pamėginsiu 
padėti įsigyti ginklą. Bet mano gyvybė... 

Jis nutilo susijaudinęs ir po sekundės tęsė, reikšmingai 
pabrėždamas žodžius, ir kartu apsimesdamas, kad žiūri į tolumoje 
dunksančio kalno viršūnę. 

- Jei atsigręši per petį, tai pamatysi tomahauką... man atrodo, jis 
silpnai laikosi... ko gero, jį būtų galima nutraukti... 

Haleras suprato Sančesą ir paslapčia atsigręžė. 

Už kelių žingsnių nuo jo stovėjo vyriausias vadas Dakoma, 
susirūpinęs būsimų iškilmių tvarkymu. Haleras pamatė tomahauką, 
užkištą už indėno diržo: iš tiesų, jis buvo užkištas negiliai ir galbūt 
stipriai ir vikriai patraukus, galima jį įsigyti... 

Haleras buvo ne tik drasus. ir stiprus, bet sumanus ir 
šaltakraujiškas pavojaus valandomis. Bėgime ir šokinėjime jis dar 
niekieno nebuvo įveiktas. Taigi viltis atsirado, o nustoti jis taip mažai 
galėjo. Kvailystė būtų nepamėginti. 

Pirmas turėjo bėgti Bernėjus - jį jau atraišinėjo. Vargšas rudis 
airis bėgiojo labai blogai, kas su juo bus? Aiškiai buvo matyti, kaip 
vargšas stengėsi iš paskutiniųjų, bet, nubėgęs iš viso trisdešimt 

žingsnių, pargriuvo visas kruvinas ir be žado, - ir jį nunešė, linksmų 
minios šūkavimų lydimą. 

Po Bernėjaus atrišo ir leido bėgti vienam meksikiečių 
medžiotojui, kurio vardo Haleras nežinojo. Paskui dar vieną. Abu 
vargšus ištiko tas pats likimas, kaip ir Bernėjų. Pagaliau atrišo 
Halerą. 

Jis atsikėlė, išsitiesė, pasiražė, norėdamas išmiklinti sustingusius 
sąnarius, ir sukaupė visas kūno ir dvasios jėgas, kokias tik galėjo 
sužadinti jo beviltiška padėtis. 

Pažvelgęs dar kartą šnairomis, Haleras tiksliau apžiūrėjo tą 
vietą, kur stovėjo Dakoma, paskui žengė kelis žingsnius atgal, tartum 
norėdamas įsibėgėti, žaibo greitumu apsisuko, sugriebė ranka 
kirvuką, vikriu kaip katės judesiu ištraukė jį iš už diržo ir užsimojo, 
norėdamas smogti Dakomai, bet beskubėdamas nepataikė. Dar kartą 
užsimoti nebuvo laiko. Haleras apsisuko ir pasileido bėgti. 

Dakoma taip buvo nustebintas netikėtu įvykiu ir neregėtu bėglio 
greitumu, kad ne iš karto ėmė vytis. 

Haleras nubėgo ne į atvirą praėjimą, bet į žiūrovų minią, kur 
buvo susispietę seniai ir vaikai. 

Mojuodamas tomahauku, jis puolė į minią, norėdamas praskinti 
sau kelią. 

Du trys vyrai bandė jį sugriebti ir sustabdyti, kai jis bėgo pro 
šalį, bet jiems tai nepavyko. Per kelias sekundes Haleras atsidūrė 
lygumoje, o visa minia pasileido paskui jį šaukdama. Jis bėgo iš 
anksto žinodamas tikslą - kitaip nebūtų galėjęs pasprukti nuo 
besivejančių - į tą vietą, kur ganėsi žirgai. 

Beveik mylią bėgo jis nesustodamas ir neatsisukdamas ir jau taip 
arti buvo, kad žirgas, jam surikus, galėjo išgirsti jo balsą. Tada jis 
išdrįso atsigręžti ir pasibaisėjęs pamatė, kad minia nors ir labai 
atsiliko, bet keli raiteliai jau ėmė jį vytis. 

- Moro!.. Morol!.. - suriko jis, nusigandęs, vis dar toliau bėgdamas. 

Zirgai tartum sujudėjo, pakėlė galvas, iš jų išsiskyrė vienas... Tai 
jis, jis, jo Moro! Tai jo plati rusva krūtinė, jo raudonos nervingos 
šnervės. Tarp tūkstančių žirgų jis pažįsta jį iš pirmo žvilgsnio!.. Jis 
lekia šuoliais tiesiai prie Halero, bet paskui jį pasileido ir visi kiti, 
kažko nusigandę... 

Ar suspės jis užšokti ant Moro, ar gal sutryps jį lekiantys paskui 
Moro kiti žirgai? 

Bet Moro pribėgo pirmutinis - uždusęs Haleras užšoko ant jo ir 
nulėkė be brizgilo, be balno, vesdamas savo išgelbėtoją tiktai balsu, 
tiktai rankų bei kelių judesiais, pro visą žirgų bandą, į vakarus. 

Jis išgirdo užpakaly dvidešimties ar daugiau besivejančių indėnų 
šūkavimus, bet tai jo daugiau nebaugino, nes jis sėdėjo ant Moro. Kai 
prajojo lygumą ir užkopė į stačius Sijeros kalnus, atsisukęs pamatė, 
kad jį besiveją indėnai atsiliko toli lygumoje. 

Tiktai vienas gyvas 
sutvėrimas sekė jo pėdomis 
neatsilikdamas - tai buvo 
ištikimas jo draugas. Alpas, 
įtempęs visas jėgas bėgo šalia 
arabų ristūno. Ir dar rasdavo 
savy jėgų linksmai suloti, kai 
tik Haleras pažvelgdavo į jį. 

Lygiais šuoliais nešė per 
kelias dienas pailsėjęs Moro 
savo šeimininką akmenuotu 
taku į kalną. Užtat pats 
šeimininkas, išgulėjęs suriš- 
tas tris vargingas dienas, 
blogai maitinęsis ir nusi- 
kamavęs, pajuto nuovargį 
taip pašėlusiai jodamas ir turėjo įtempti visas valios jėgas, kad 
išliktų ramus - juk priekyje dar buvo sargyba! 

Sančesas buvo girdėjęs iš indėnų ir pasakojęs Halerui, kad 
sargyboje stovi du vyrai. Bet jie turbūt apsiginklavę lankais, ietimis, 
tomahaukais ir peiliais. To, žinoma, buvo daugiau, nei Haleras 
norėjo, pats neturėdamas nieko, išskyrus išplėštą tomahauką, kurį 
valdė prastai. 

Haleras atsimiriė iš pirmosios savo kelionės šiomis vietomis, kad 
siauras takas, einas baisaus tarpeklio krantu, toliau pereina į plačią, 
lygią aikštę, o paskui vėl susiaurėja apačioje, jei perjotų į kitą Sijeros 
pusę. Tai buvo beveik vienintelė vieta, kurioje galima pasukti žirgą. 
Tos aikštės viršuj buvo aukščiausia Sijeros vieta - dviejų šimtų pėdų 
aukščio uola. 

Sargyba turi būti kaip tik čia, galvojo Haleras, nes iš čia gražiai 
matėsi visa apylinkė, į pietus ir vakarus. 

Kelias ėjo kanjono vingiais, ir kai Haleras beveik užjojo į patį 
viršų ir aplenkė paskutinį uolos iškyšulį, pamatė, kad neklydo. 
Sargyba buvo kaip tik ten, mažiau kaip trys šimtai žingsnių nuo jo. 
Haleras nustebo ir nudžiugo pamatęs, kad ten buvo tik vienas 
žmogus. 

Jis sėdėjo uolos viršuje nugara į Halerą ir atidžiai žiūrėjo į 

vakarus. Šalia jo atremti į uolą stovėjo ietis, skydas, saidokas ir 
strėlės, o už diržo žvilgėjo tomahaukas. 

Ilgai galvoti ką daryti nebuvo laiko: iš užpakalio jį vijosi priešai. 
Jis nutarė aplenkti uolą - galbūt sargyba jo nepastebės. Zinoma, joti 
siauručiu takeliu, vingiuojančiu didžiuliame aukštyje, reikėjo 
pamažu. Jo laimei, triukšmingai apačioje tekanti upė slopino žirgo 
žingsnius. 

Taip slinko Haleras, vogčiomis sekdamas tai indėną, tai taką, 
kuriuo žengė drebėdamas iš baimės Moro. Alpo niekur nesimatė. Jis, 
matyt, atsiliko, nepavydamas Moro arba užtiko kieno nors pėdas. 


XXXIII. Tarpeklyje 


Nujojęs kokį dvidešimt žingsnių tarpeklio krantu, jis pamatė 
apačioje aikštę ir kažkieno siluetus... Greitai pasilenkęs pirmyn, jis 
truktelėjo žirgą už karčių - neturėdamas apynasrio, taip jį 
sustabdydavo. Moro tuoj sustojo, ir Haleras pasibaisėdamas dar kartą 
pažiūrėjo apačion. 

Ten stovėjo du mustangai, o prie jų vaikštinėjo vienas indėnas. 
Pabalnoti žirgai ramiai stovėjo aikštėje. Laso kabojo ant indėno 
rankos. Indėnas - matyt, antrasis sargybinis - sėdėjo ant žemės 
atsirėmęs nugara į uolą; buvo galima spėti, kad jis miega. 

Ka daryti? Užmušti miegantį?.. Moro sukliudė tai padaryti. 
Nerimaudamas, kad raitelis sustojimo tokioje pavojingoje vietoje, jis 
suprunkštė ir sudavė koja į žemę. To bilstelėjimą išgirdo indėnų 
žirgai: jie tuoj sužvengė, indėnas nubudo ir šūktelėjo. Jo sėbras tuoj 
pat atsiliepė ir Haleras suprato, kad juodu jį pastebėjo. 

Haleras matė, kaip sargybinis, esantis viršuje sugriebė ietį ir 
ėmė greitai lipti žemyn, bet jo dėmesį patraukė antrasis sargybinis, 
kuris žaibiškai užšokęs ant mustango sugriebė saidoką ir nujojo taku 
aukštyn baisiai klykdamas. Jodamas jis paleido strėlę, bet 
skubėdamas blogai prisitaikė, ir ji prašvilpė Halerui šalia galvos. 

Greitai žirgai pribėgo vienas prie kito ir sustojo susitikę 
galvomis, kraujais pasruvusiomis akimis. Iš abiejų šnervių ėjo garas. 
Tarsi ir jie suprato, kad teks mirtinai kovoti - ir kad vienam jų teks 
kristi apačion nuo tūkstančio pėdų aukščio į akmenuota tarpeklio 
dugną, nes nei prasilenkti, nei atgal pasukti nebuvo kur. 

Tragiškas tai buvo momentas. Tokioje padėtyje Haleras negalėjo 

pasinaudoti savo tomahauku, o indėnas tuo tarpu galėjo laidyti į jį 
strėlę po strėlės. Bet Haleras nesumišo - greitai sumojo, ką reikėtų 
daryti, ir tuoj ėmė vykdyti savo sumanymą. 

Greitai nuslinkęs nuo Moro ir taip išvengęs antrosios indėno 
strėlės, Haleras praėjo siauru kaip siūlas tarpeklio takeliu, 
prisišliejęs prie žirgo šono ir užšoko ant uolos iškyšulio kaip tik toje 
vietoje, kur stovėjo raitas indėnas. Mustangas, tarsi pajutęs kažką 
negera, suprunkštė nusigandęs ir norėjo atsistoti piestu, bet Halero 
kirvuko ašmenys jau perskrodė jam galvą, ir žirgas nulėkė į tarpeklį, 
nunešdamas su savim besistengiantį atrišti nuo rankos laso indėną. 

Stojo šiurpi, baisi tyla. 

Haleras mintimis sekė krentančius, pasibaisėtinai 
įsivaizduodamas kiekvieną žmogaus bei žirgo kelio pėdą ore... Stai 
pasigirdo garsus tekštelėjimas... du kūnai nukrito į vandenį... 

Bet pasiduoti pasibaisėjimui ar gailesčiui nebuvo kada: antrasis 
sargybinis iššoko į aikštelę ir pasileido į Halerą atstatęs ietį. 

Išvengti ieties smūgio šioje vietoje nebuvo vilties. Reikėjo 
pasistengti atmušti smūgį arba leistis perveriamam. Haleras pradėjo 
gintis tomahauku, ir jam ne tik pasisekė atmušti ietį, bet dar išmušė 
ją indėnui iš rankų. Tada ir indėnas išsitraukė savo tomahauką ir 
kelias minutes abu kovojo, lengvai vienas kitą sužeisdami. Tuo metu 
Haleras stengėsi kuo toliau pasitraukti nuo kranto, atstumdamas 
savo priešą, kol abu atsidūrė erdvesnėje vietoje. 

Cia buvo daugiau erdvės kautis tomahaukais, ir abu priešai, 
tartum skubėdami pasinaudoti patogiomis kovos sąlygomis, vienu 
laiku užsimojo kirvukais ir kirto tokiu smarkumu, kad kirvukai, 
pataikę vienas į kitą, iškrito iš rankų. Tada priešai susikibo rankomis 
ir pargriuvo ant žemės. 

Haleras negalėjo suvokti, kaip ilgai tęsėsi ši kova, tik staiga 
pajuto, kad indėnas ima viršų. Visai nusilpęs gulėjo jis 
aukštielninkas, nepajėgdamas ne tik pulti, bet ir gintis. Indėno kelias 
mygo jo krūtinę, o stipri, geležinė ranka taip spaudė gerklę, kad 
Haleras buvo bepradedąs alpti. 

Bet likimas visada gelbėjo Halerą pavojaus metu. Patį 
kritiškiausią momentą, kuris turėjo baigtis mirtimi, iš kažkur iššoko 
Alpas, vienu šuoliu puolė ant indėno - ir tą pat akimirksnį Haleras 
pasijuto laisvas. Alpo dantys išvadavo jį iš priešo, kuris dabar 
blaškėsi ant žemės, stengdamasis atsistoti ant kojų, bet tuoj vėl 
įnirtęs senbernaras parblokšdavo jį. 

Sukandžioto, kruvino ir nuvarginto priešo išvaizda buvo tokia 
baisi, kad atsipeikėjęs Haleras pats jau buvo bemanąs gelbėti nuo 

įnirtusio Alpo. Bet tą pat akimirką pasigirdo kažkokie įtartini balsai, 
privertę jį pagalvoti apie save. Įsiklausęs Haleras suprato, kad 
besiveją jį indėnai pasiekė kanjoną ir dabar jau joja uolotu iškyšuliu. 

Pribėgęs prie žirgo ir užsėdęs ant jo, Haleras vis delto pašaukė 
Alpą, bet tas, matyt, jau taip buvo įsiutęs, kad neklausė ar nenugirdo 
šeimininko balso. Haleras turėjo palikti ir nelaimingąjį indėną ir patį 
Alpa, kol neprijos indėnai. 

Aplenkęs pačią pavojingiausią uolos vietą, Haleras pasileido nuo 
kalno, jausdamas savo išsigelbėjimą. 

Išjojęs į klonį jis atsisuko ir pamatė, kad jį besivejantys indėnai 
leidžiasi nuo Sijėros kalnų. Haleras visa mylia juos aplenkė ir lėkė 
šuoliais per preriją prie sniegu padengto kalno. 

Netrukus nustebęs Haleras pamatė greta Moro bėgantį sunkiai 
alsuojantį iš nuovargio ir kruviną Alpa. Jį pamatęs, Haleras pajuto 
nuvargusioje sieloje keistą jausmą: džiaugėsi tuo, kad jis sugrįžo 
nesužeistas, buvo dėkingas už išgelbėjimą ir kartu pyko ant jo už 
nežmoniškai žiaurų jo priešo sudraskymą. 


XXXIV. Netikėtas susitikimas 


Kai Haleras nujojo nuo Sijeros kalnų, dar buvo rytas. Ar pasiseks 
jam su šviesa pasiekti siiegu nuklotus kalnus. Jei tai pavyktų, 
galima būtų tikėtis pasiekti kasyklas, o iš ten kokia nors upe ir 
Rio-del-Nortę. 

Jis tikėjosi, kad priešai vysis jį iki pačių El-Paso vartų. Bet jis 
taip toli aplenkė juos, kad dabar jau galėjo pagailėti savo žirgo. 
Dabar jam labiau rūpėjo, kad žirgui užtektų jėgų iki kelio galo, kad 
jis nenusikamuotų. Haleras nutarė, kad Moro jėgoms palaikyti 
užtenka ne didinti, o tik išlaikyti tam tikrą atstumą tarp jo ir jo 
priešų. 

Turėdamas omenyje tą tikslą, jis retkarčiais nušokdavo nuo žirgo, 
kad palengvintų jam, ir kurį laiką bėgdavo greta. Alpas sekė paskui, 
neatsilikdamas ir dažnai žvelgdamas Halerui į veidą tokiomis 
protingomis akimis, kurios tartum aiškiai bylojo, jog gerai supranta 
tokios skubos priežastį. 

Bet štai jau visai arti sublizgo snieguota kalno viršūnė. Haleras 
atsiminė, kad netoli nuo čia turi būti vanduo - toje vietoje, kur buvo 
nuvykęs su belaisviais El-Solis ir kur jis laukė išlikusių kovoje su 

navachais draugų. Norėdamas pats atvėsti ir pagirdyti gyvulius, jis 
pavarė žirgą greičiau, kad turėtų tam laiko. 

Kai Haleras prijojo tarpeklį, saulė jau leidosi. Pirmiau, nei įjojo 
į tarpeklį, Haleras atsisuko ir pamatė, kaip toli paskutinę valandą 
aplenkė indėnus, nors jojo lėčiau. Indėnai buvo atsilikę daugiau nei 
tris mylias - matėsi, kad jie joja nuvargę, nelinksmi, iš paskutiniųjų. 
Buvo aišku, kad netikėto pavojaus nėra. 

Praslinkęs pro uolas į tarpeklį, jis staiga pajuto, kad Moro 
suvirpėjo ir metėsi į šoną; tuoj pasigirdo piktas Alpo lojimas. 

- Simts velnių! - išgirdo jis tuoj kažkieno balsą. - Kas čia toks joja 
pas mus į svečius be balno ir be apynasrio? 

- Tegul mane indėnai iškepa, jei tai ne tas pats vyrukas, kurio 
taip gailėjosi kapitonas! Pažvelk, Bili! 

- Riubai!.. Harėjau!.. 

- Kas ten?! Šventieji! Juk tai... juk tai Haleras, mano bičiulis! 
Valio, bičiuli! Nejaugi nepažinai manęs? 

- Sen Vrenas?! Viešpatie! 

- Aš, aš pats! Sen Vrenas! 

- Na, tamsta iš po purvų bei kraujo plutos truputį sunkiau 
pažinti! Lipk nuo žirgo! Kaip pasprukai nuo prakeiktų raudonodžių? 

- Pirma pasakykit man, kodėl čia susirinkot ir ką darot? 

- O, čia tik priešakinis būrys. Mūsų armija toliau, žemiau, prie 
įėjimo į tarpeklį. 

- Armija? Kokia? Nieko nesuprantu! 

- Mes taip vadinam mūsiškius. Dabar mūsų apie šeši šimtai vyrų, 
o šioms vietoms tai - didelė armija. 

- Bet kas gi... iš ko ji susideda? 

- Ji labai mišri, spalvota kaip vaivorykštė. Turim žmonių iš 
Čiguaguos ir iš El-Paso, o su jais gerokas medžiotojų, žvėrių 
gaudytojų, varovų būrys - pavyzdingas komplektas. Vienam būriui, 
kurį aš surinkau, vadovauju aš, o antrą veda Segenas. 

- Segenas? Vadinasi jis... ' 

- Koks čia klausimas! Juk jis viso to reikalo galva!.. Zinoma 
gyvas! Bet, eikš tamsta šen, pasistiprink gurkšniu seno El-Paso 
vyno. 

- Palaukit valandėlę. Užmiršau jums pasakyti: mane vejasi 
indėnai. 

- Arti? 

- Ne, atsiliko tris mylias ir jų žirgai visai nuvargę. 

- Na, tai mes dar suspėsim juos sutikti. Einam su manim, 
Halerai! 

Ir mažas būrys, drauge su nelauktu šaukliu ir jo atnešta svarbia 
žinia nuėjo prie upelio, prie išėjimo iš tarpeklio, kur stovėjo visa 
armija. 


XXXV. Karo tarnyba ir "armija" 


Stovykla iš tiesų buvo didelė ir tikrai priminė armiją, nes beveik 
trys šimtai žmonių net apvilkti buvo vienodai. 

Paskutiniai indėnų plėšikavimai suerzino gyventojus, ir jie sudarė 
šį didelį būrį, nutarę vieną kartą visiems laikams nuraminti 
raudonodžius. 

Segenas su savo būrio likučiais prisidėjo prie tų savanorių 
El-Pase ir tuoj išjojo su jais į navachų šalį. Buvęs tuo metu El-Pase 
Sen Vrenas sužinojo iš jo, kad Haleras paimtas į nelaisvę ir, 
norėdamas padėti jam išsigelbėti, irgi prisidėjo su 40-50 savo tarnų 
prie to būrio, kurie buvo lydėję jo gurguolę. 

Didesnė Segeno būrio dalis po mūšio ties Baranka-del-Oro išliko, 
tarp jų ir El-Solis bei jo sesuo Lūna. Jie vyko su būriu ir dabar buvo 
Segeno palapinėje, kur Haleras su jais pasimatė. 

Iš Halero Segenas džiaugdamasis sužinojo kai ką apie saviškius 

ir, nežiūrint to, kad Haleras labai nedaug tegalėjo apie juos 
papasakoti, vis dėlto jautėsi laimingas, kad žmona ir dukterys gyvos 
ir sveikos. 
„ Laikas buvo brangus ir leisti jį tuščioms kalboms nebuvo kada. 
Simto žmonių būrys tuoj nujojo į tarpeklį. Ten jie nuvedė žirgus, 
paslėpė juos ir paruošė užtvarą. Buvo įsakyta visus indėnus paimti 
į nelaisvę arba nušauti, bet nepaleisti nė vieno gyvo, kad jie negalėtų 
nunešti žinios apie gresiantį pavojų. 

Laukti teko neilgai. Po kelių minučių, kai buvo padaryta užtvara, 
indėnai vienas po kito įjojo į tarpeklį, kur buvo pasislėpę 
baltaveidžiai. 

Supratę, kad pateko į spastus ir pamatę daug gausesnį priešą, 
indėnai nė nemėgino gintis, bet tuoj numetė ietis ir prašė pasigailėti. 
Per kelias minutes medžiotojai surišo juos ir atvedė pas Segeną, kuris 
tuoj pakvietė visų kariuomenės dalių viršininkus pasitarti. 

Daug kas kliudė pulti navachus jų mieste. Svarbiausia šiuo metu 
buvo pasirūpinti, kad navachai nebūtų perspėti apie rengiamą 
puolimą. Sužinoję jie gali paslėpti visus baltaveidžius belaisvius 

dideliame miške, kuris prasideda tuoj už miesto ir tęsiasi keletą 
mylių. Tada visi ieškojimai būtų bergždi. 

Nors ir sunki buvo situacija, bet atsirado žmogus, kurio galva 
įveikė ir šią kliūtį, kaip ir daugelį kitų. Tai buvo beausis Riubas. Ir 
visas susirinkimas vienbalsiai priėmė jo pasiūlytą planą. 

Išjoti reikia šią naktį, kad kanjoną pasiekti galima būtų prieš 
auštant. Pulti miestą reikia kuo anksčiau. 

Kad nepastebėtų sargybiniai, saugantys įėjimą į klonį, buvo 
nutarta: dvidešimt žmonių perrengti suimtų navachų rūbais - į tą 
būrį įeis El-Solis ir sąjungininkai delavarai, paskui Riubas, Harėjus 
ir Segenas - ir, išjoję viena valanda anksčiau už armiją, pašalins 
sargybą ir lauks armijos. 

Bet persirengęs būrys turėjo dar vieną svarbią užduotį: prieš 
puolant miestą jis turi suvaidinti vaidmenį tų dvidešimties navachų, 
kurie vijosi Halerą. Jie pirmieji įeis į miestą, vesdami prieš save 
pririšta prie žirgo Halerą, pasinaudoję momentu, apsups šventovę ir 
gudrumu paims baltaveides belaisves ir karalienę. 

Po to trimitas duos signalą ir į miestą šuoliais įsiverš visa 
kariuomenė. 


XXXVI. Pergalė 


Vakarėjant išjojo pirmasis būrys, persivilkęs navachų drabužiais 
ir gana gerai išsimarginęs, kad prieblandoje neilgam apgautų priešą. 
Prieš aušrą būrys pasieks rytų kanjoną, kur dar buvo matomi 
paskutinio potvynio pėdsakai. 

Tarpeklio gale buvo penkių žmonių sargyba, bet aprangos 
apgauta ji taip arti prisileido būrį, kad pateko į nelaisvę be jokio 
šūvio. 

Po jų, be jokių kliūčių, prajojo pagrindinis būrys ir, atvykęs į 
artimiausią mišką prie miesto, pasislėpė jo tankumyne. 

Lygumoje buvo visai tylu; miestas miegojo, mėnulio nakties 
gaubiamas. Taip anksti mieste dar niekas nebuvo atsikėlęs. Apačioje 
prie upės juodavo kažkokios dvi, trys, figūros. Haleras suprato, kad 
tai buvo belaisvių sargyba. Tai vargšai dar gyvi ir žinoma nė 
nenumano, kaip arti jų išsivadavimo valanda. 

Nuobodžiai bėgo laikas iki išauštant. Pagaliau aušo rytas. Aušros 
prieblandoje priekinis būrys susėdo ant žirgų ir, išėjęs iš priedangos, 
nujojo lyguma, viduryje vesdamas prie prie Moro nugaros pririštą 

Halerą. 

Kai persirengę raiteliai prijojo prie miesto, jie pamatė ant stogų 
daug žmonių ir, matyt, buvo jų pastebėti. Mieste ėmė bėgioti, 
nerimauti. Sie pašaukė kitus ir neužilgo terasose pasirodė dideli 
žmonių būriai. Kai jie prijojo arčiau, juos sutiko linksmi balsai. 

Prijojęs šventovęs, būrys staiga netikėtai sustojo, visi nušoko nuo 
žirgų ir užlipo kopėčiomis aukštyn. Prie terasos užtvarų buvo daug 
moterų. Segenas tuoj pamatė tarp jų "karalienę", savo vargšą kūdikį 
- iš atsargumo jis tuoj liepė nuvesti ją į šventovę, o po minutės jo 
prieglobstyje jau verkė iš džiaugsmo žmona ir duktė. 

Staiga pasigirdo laukinis, beprotiškas klyksmas... Matyt, indėnai 
suprato, kad juos apgavo. Ta pačią akimirką kariai iššoko iš namų ir 
bėgo prie šventovės. Sušvilpė strėlės... Bet garsiau uš viską sugaudė 
ragas, šaukdamas draugus į ataką. 

Armija buvo pasirengusi ir šuoliais pasileido į miestą. Likus 
dviem šimtams žingsnių iki gyvenamųjų namų ji pasidalino į dvi 
dalis, kad apsuptų miestą ir atakuotų jį iš dviejų pusių. 

Prie kraštinių namų baltaveidžiai pradėjo kautis. Garsūs 
šūkavimai, dažni šautuvų ir pistoletų šūviai bylojo apie tai, kad 
mūšis prasidėjo. 

Netrukus mūšis virė visuose miesto kampuose. Buvo nepaprastai 
triukšminga nuo laukinių klyksmų ir šūvių. 

Aukštose terasose be atvangos virė mirtinos kautynės. Moterys, 
baisiai klykdamos, lakstė terasomis, bėgo į mišką. Išsigandę žirgai 
lakstė gatvėmis žvengdami ir purkšdami, o nesuradę laisvo kelio, 
trypė, kandžiojosi, šokinėjo per sienas. Vaizdas buvo pasibaisėtinas, 
pašėlęs. 

Haleras per kautynes buvo tik žiūrovas, nes su pistoletu rankoje 
saugojo tas šventovės duris, už kurių buvo moterys. Vieta, kurią jis 
apsiėmė saugoti - iš dalies širdies šaukiamas, iš dalies Segeno 
prašomas - buvo taip aukštai, kad jis puikiai galėjo matyti, kaip 
vyksta mūšis visame mieste. 

„Jam besidairant po namų terasas, viena scena taip patraukė jo 
akis, kad jis kuriam laikui užmiršo kitka. Vienoje aukštoje terasoje 
buvo Dakoma ir El-Solis. Navachas turėjo ietį, marikonas - šautuvą, 
kuriuo, matyt, jau buvo iššovęs, nes užsimojo ant priešo buože. 

Tuo metu, kai Haleras pamatė juodu pirmą kartą, El-Solis, 
atmušęs ieties smūgį, taikė smogti buože. Navachas vikriai atšoko ir 
užsimojo ietim. El-Solis nesuskubo atmušti greito smūgio - ietis 
perdūrė jį kiaurai. 

Haleras suriko, galvodamas, kad El-Solis nukautas, bet staiga 
nustebęs pamatė, kaip jis užsimojo buože ir po kelių sekundžių 
Dakoma nuvirto prie jo kojų perskelta galva. 

Tik tada jėgos apleido El-Solį, ir jis pargriuvo ant priešo lavono, 
bet tuoj, sukaupęs jėgas, ištraukė ilgą ietį iš savo kūno, priėjo 
svyruodamas prie pat tvoros ir sušuko: 

- Sen, Lūna! Aš atkeršijau už mūsų motinos mirtį! 

Haleras matė, kaip jauna mergaitė užkopė į terasą, o po 
sekundės sužeistasis be žado nusviro į sesers rankas. 

Ta sceną tikriausiai stebėjo ir kiti. Haleras pamatė, kaip į terasą 
nubėgo daktaras, Sen Vrenas ir kiti. Žaizda pasirodė nemirtina. 

Indėnai pamatė, kad baltaveidžiai paims viršų. Likę gyvi atsisakė 
kovoti ir spruko į mišką. | 

Mūšis pasibaigė. 

Medžiotojai sustojo netoli miesto visai dienai, kad duotų pailsėti 
gyvuliams ir pasiruoštų kelionėn į namus. 

Rytą, saulei tekant, visa kariuomenė, pasiėmusi bandas ir 
išvaduotus belaisvius, nujojo pro rytų kanjoną ir patraukė snieguotų 
kalnų link. 

Vėl prasidėjo sunkaus kelio kančios. Tik šį kartą pakelti kelionės 
sunkumus medžiotojams buvo daug lengviau. 

Visas būrys grįžo linksmas, pasiekęs tikslą, laisvę, nusikratęs 
nuolatinių plėšikų. 

Dabar jie vežėsi seniai apraudotus bei brangius žmones, be kurių 
jų gyvenimas buvo tuščias ir niūrus, kuriuos visada minėjo išsiilgę, 
įsivaizduodami jų likimą žiaurių indėnų naguose. 

Pirmą kartą po ilgų metų ilsėjosi nusikamavusi "skalpų 
medžiotojo" Segeno širdis. Jo laimė buvo tokia didelė, kad dabar 
nebeslėgė mintis, jog jo vargšas kūdikis pasidarė laukinis ir nutolo 
nuo tėvų. Jis vylėsi, jog bendras gyvenimas su motina ir seserimi, 
beribė meilė ir globa, kurios jai reikės namie, atsilieps mergaitės 
sieloje ir galbūt pažadins jos atmintį. 


XXXVII. Namie 


Praėjo visa savaitė, kai Segenas sugrįžo namo. 

Buvo gražus šiltas vakaras. Segeno šeimyna ir viešėjęs jo 
namuose Haleras su Sen Vrenu sėdėjo ant lėkšto namų stogo, 
apsodinto gėlėmis bei augalais. 

Adelė, nors motinos vis dar nepažino, jos prašoma atsisakė 
indėnės drabužių ir buvo aprengta kaip ir sesuo, bet po senovei 
jautėsi tarsi tarp svetimųjų. 

Ta vakarą, kai visa šeimyna susirinko terasoje, viena Adelė 
stovėjo nuošaliai, atsirėmusi į užtvarą ir žvelgė į tolį. Apie ką galvoja 
vargšė mergaitė? - nuliūdę klausinėjo akimis tėvai. Gal ją kamuoja 
nuobodulys? Juk ji negali dalyvauti bendrame pasikalbėjime, 
neatsimena gimtosios kalbos... 

Segeno žmona sugalvojo pagroti mandolina, gal Adelė susidomės 
muzika? Zoja atnešė instrumentą ir ponia susimąsčiusi ėmė tyliai 
virpinti stygas. Juk ji taip seniai negrojo! Tiek buvo pergyventa nuo 
to laiko, kai ji laikė mandoliną savo rankose!.. 

Paskendusi mintyse bei prisiminimuose ji vis dar virpino stygas, 
galvodama, ką čia tokio reikėtų pagroti, kas sudomintų Adelę. 

Pirmosios gaidos tarsi pažadino Adelę iš miego. Ji pasisuko į 
savuosius ir vedžiojo plačiai atmerktas akis nuo motinos prie 
instrumento ir vėl prie motinos - nustebusi ir lyg ko klausdama. 

Segenas tuoj pastebėjo naują išraišką dukters veide. Jo širdis 
suvirpėjo nuo džiugios minties ir jis susigraudinęs sušuko: 

- Adele, mano Adele!.. 

Paskui, nusisukęs į žmoną pratarė susijaudinęs: 

- Padainuok Adelei tą dainelę... Tą, kuria tu ją užliūliuodavai... 
Tik tu pažvelk į ją! Dainuok, dainuok greičiau! Galbūt Viešpats 
pasigailės... 

Nugalėjusi didžiulį susijaudinimą, pažvelgė pilnomis ašarų akimis 
į savo kūdikį, paskui tyliu ir maloniu balsu ėmė dainuoti: 


Miki mano mažulėle, 
Merki akeles, 

Miki, brangus kūdikėli, 
Ir ramiai miegok! 

Te sparnuoti angelėliai 
Sergsti vis tave! 

Miki, brangus kūdikėli, 
Ir saldžiai sapnuok... 


Dainą nutraukė keistas, skardus mergaitės riksmas. Išgirdusi 
pirmuosius dainos žodžius, ji suvirpėjo ir ėmė klausytis atidžiau, 
įsitempusi... Paskui surikusi pribėgo ir ėmė žiūrėti į ponios Segėn 
veidą, o po valandėlės puolė jai ant kaklo, balsiai, jausmingai 
šaukdama: 

- Mama! Mama! 

Visagalis pasigailėjo ir sugrąžino jai atmintį. 

Mėgstama kūdikystės dienų gaida užgavo jos sieloje atminimų 
stygą, ir siela suvirpėjo, pabudo. Pamažu ji prisiminė ir tėvą, ir 
seserį, ir daug kūdikystės vaizdų. Po truputį prisiminė ir gimtąją 
kalbą. 

Po ilgų ilgų metų pirmą kartą džiaugsmas ir laimė aplankė 
Segeno namus ir jo šeimą, kuri dabar dar labiau padidėjo - Haleras 
ir Sen Vrenas netrukus vedė jo dukteris. 

